
Dengan nama Allah 

Yang Maha Penyayang dan Maha Pengasih 
(Muqaddimah surah) 

Seringkali saya merasa gementar berdiri di hadapan 
nas-nas AI~Qur'an apabila saya hendak menanganinya 
dengan usiub insani saya yang lemah, saya merasa 
serba salah apabila saya hendak mencampurkannya 
dengan ungkapan-ungkapan insani saya sebagai 
manusia yang fana. 

Keseluruhan surah ini - sama seperti Surah al-An'am 
sebelumnya - adalah di antara nas-nas Al-Qur'an yang 
membuat saya hampir-hampir tidak berani 
menanganinya dengan sesuatu pentafsiran dan 
pengolahan. 

Tetapi apa boleh buat kita sedang berada dalam 
satu generasi yang perlu dikemukakan AI-Qur'an 
kepada mereka dengan penerangan-penerangan yang 
sejelas-jelasnya mengenai tabi'atnya, cara 
pengolahannya, pokok pembicaraannya dan arah 
tujuannya setelah manusia kini menjauhkan dirinya 
dari suasana turunnya Al-Qur'an dan dari perhatian- 
perhatian dan matlamat-matlamat yang diturunkan 
AI-Qur'an, juga setelah layu dan kaburnya pengertian- 
pengertian Al-Qur'an dan dimensi-dimensinya yang 
haqiqi dalam tanggapan dan kefahaman mereka, dan 
setelah istilah-istilah Al-Qur'an menyeleweng dari 
pengertiannya yang sebenar di dalam persepsi 

mereka Mereka hidup di zaman jahiliyah yang 

sama dengan zaman jahiliyah yang lampau, di mana 
Al-Qur'an ini diturunkan untuk menentangnya, tetapi 
mereka tidak bergerak dengan berpandukan Al- 
Qur'an untuk menentang jahiliyah itu seperti 
pergerakan kaum Muslimin (angkatan pertama) yang 
julung kali diturunkan Al-Qur'an kepada mereka. 
Tanpa pergerakan seperti ini, manusia tidak dapat 
memahami rahsia-rahsia AI-Qur'an sedikit pun, kerana 
rahsia-rahsia AI-Qurtan ini tidak dapat difahami oleh 
orang yang duduk tanpa bergerak. Pengertian- 
pengertian dan tujuan-tujuan Al-Qur'an tidak dapat 
difahami melainkan oleh orang-orang yang beriman 
kepadanya dan bergerak di bawah panduannya dalam 
perjuangan menentang jahiliyah untuk merealisasikan 
maksud-maksud Al-Qur'an. 


Walaupun demikian, namun^ saya tetap merasa 
takut dan gementar setiap kali saya hendak 
menterjemahkan Al-Qurtan. 

Nada dan gema secara langsung Al-Qur'an di dalam, 
hati saya membuat saya merasa mustahil untuk 
menterjemahkannya dengan kata-kata dan 
ungkapan-ungkapan saya. Oleh sebab itulah saya 
selalu merasa adanya jurang yang lebar di antara apa 
yang saya rasakannya dari Al-Qur'an dengan apa yang 
saya terjemahkannya untuk orang ramai di dalam 
kitab Fi Zilal ini. 

Kini saya dapat memahami secara mendalam 
perbezaan di antara generasi yang dihayati kita 
sekarang dengan generasi yang mula-mula menerima 
Al-Qur'an ini. Mereka telah dihadapkan dengan Al- 
Qurtan ini secara langsung dan mereka menyambut 
nada-nadanya, gambaran-gambarannya, bayangan- 
bayangannya, saranan-saranan dan isyarat-isyaratnya 
secara langsung di dalam hati mereka. Mereka 
menunjukkan emosi dan perasaan mereka secara 
langsung. Mereka menyahut seruannya secara 
langsung dan mereka terus bergerak dengan 
berpandukan AI-Qur'an menentang jahiliyah untuk 
menegakkan pengertian-pengertiannya di dalam 
kefahaman mereka. Justeru itulah mereka berjaya 
dalam masa hidup mereka yang pendek menempa 
kejayaan yang luar biasa berkat perubahan yang 
sempurna yang telah berlaku di dalam hati, perasaan 
dan kehidupan mereka, dan berkat perubahan yang 
telah dilakukan mereka dalam kehidupan masyarakat- 
masyrakat di sekeliling dan kedudukan negeri-negeri 
- di dunia pada masa itu, dan seterusnya dalam garis 
perjalanan sejarah sehingga bumi dan penghuninya 
diwarisi Allah. 

Mereka menimba secara langsung dari sumber AI- 
Qur'an tanpa sebarang pengantara, mereka merasa 
dan meni'mati nadanya di dalam hati mereka dari 
mulut terus ke telinga. Mereka menjadi matang 
dengan kepanasan nur Al-Qur'an, dengan pancaran 
sinarnya dan dengan saranan-saranannya. Dan 
selepas itu mereka menyesuaikan diri mereka dengan 
hakikat-hakikat Al-Qur'an, nilai-nilai dan kefahaman- 
kefahamannya. 

Adapun kita pada hari ini, kita menyesuaikan diri 
kita dengan kefahaman-kefahaman tokoh itu dan 
tokoh ini mengenai alam, hidup, nilai-nilai dan 
peraturan-peraturan, sedangkan tokoh-tokoh itu 
adalah manusia-manusia yang lemah dan fana belaka. 

Kemudian kita melihat pencapaian-pencapaian 
mereka (angkatan Muslimin pertama) yang luar biasa 
yang telah direalisasikan mereka dalam hidup mereka, 
diri mereka dan kehidupan masyarakat-masyarakat 
sekeliling mereka, lalu kita cuba mentafsir dan 
menganalisa sebab-sebabnya dengan menggunakan 
logik kita yang berneracakan nilai-nilai, kefahaman- 
kefahaman dan pengaruh-pengaruh yang berlainan 
dari nilai-nilai, kefahaman-kefahaman dan pengaruh- 
pengaruh yang berlainan dari nilai-nilai, kefahaman- 
kefahaman dan pendorong mereka, menyebabkan 
kita tidak syak lagi tersilap dalam menilaikan motif- 
motif, menganalisa faktor-faktor pendorong dan 
mentafsirkan natijahnya, kerana mereka merupakan 
segolongan manusia yang berlainan yang lahir dari 
ciptaan Al-Qur 7 an. 

Saya menyeru para pembaca kitab Fi Zilai ini supaya 
mereka jangan menjadikan matlamat mereka ialah 
semata-mata hendak membaca kitab ini sahaja, malah 
hendaklah mereka membaca kitab ini dengan tujuan 
untuk mendekati Al-Qur 7 an itu sendiri, kemudian 
setelah mendekati Al-Qur'an, hendaklah mereka 
mengambil hakikat AI-Qur'an dan mencampakkan 
kitab Fi Zilai ini dari mereka, tetapi mereka tidak akan 
dapat mengambil hakikat A!-Qur'an melainkan 
apabila mereka memberi seluruh hidup mereka untuk 
merealisasikan tujuan-tujuannya dan memasuki 
perjuangan menentang jahiliyah atas nama Al-Qur 7 an 
dan di bawah panji-panji Ai-Qur 7 an. 

Inilah kata-kata selingan yang terlancar dari saya 
ketika berdepan dengan Surah ar-Ra'd. Seolah-olah 
inilah pertama kali saya membaca surah ini, 
sedangkan sebelum ini saya telah mendengar dan 
membacanya berulang-ulang kali yang tidak terhitung 
olehku, tetapi Al-Qur 7 an berbudi kepada anda 
mengikut sebanyak mana anda berbudi kepadanya, la 
membuka pintu hati anda dengan pancaran-pancaran 
sinar hidayat-hidayatnya, dengan saranan-saranan 
dan nada-nadanya mengikut selebar mana anda 
membuka pintu hati anda kepadanya, dan pada 
setiap kali itu ia kelihatan baru kepada anda seolah- 
olah inilah pertama kali anda bersua dengannya, 
seolah-olah anda tidak pernah membaca atau 
mendengar atau tidak pernah mengolahnya sebelum 
ini. 

Surah ini merupakan salah satu dari surah-surah Al- 
Qur 7 an yang mengkagumkan. Ia mempesona kita 
dalam satu nafas, satu nada lagu 1 , satu suasana dan 


1 Nada lagu di dalam Al-Qur'an tersusun dan berbagai-bagai 
anasir m , iaitu makhraj-makhraj huruf dalam satu kalimat, 
keselarasan bunyi nada di antara kalimat-kalimat yang ada di 
dalam sesuatu ceraian, aliran madd di dalam kalimat-kalimat, 
aliran madd dipenghabisan ayat-ayat dan huruf pemisah 
(fasilah) itu sendiri (hal ini telah saya huraikan dengan panjang 

lebar di dalam kitab lA Seluruh anasir 

yang membentuk nada-nada di dalam surah ini adalah satu 
sahaja kecuali aliran madd dan huruf fasilah di bahagian 


satu bau harumnya dari awal hingga akhir, la 
memenuhi jiwa dan hati kita dengan berbagai-bagai 
gambaran, bayangan, pemandangan dan lintasan 
fikiran. Ia menawan dan memikat hati kita dari 
segenap segi, la merupakan satu temasya yang 
mempamerkan gambaran-gambaran, perasaan- 
perasaan, nada-nada dan pancaran-pancaran cahaya 
yang membawa hati kita meneroka berbagai-bagai 
ufuk dunia, berbagai-bagai alam dan zaman, 
sedangkan ia berada dalam keadaan sedar, melihat, 
berfikir dan menghayati segala pemandangan dan 
penyaran-penyaran yang wujud di sekelilingnya. 

Surah ini -bukannya himpunan kata-kata dan 
susunan-susunan kata, malah ia merupakan tukul- 
tukul dan paluan-paluan yang memberi gambaran- 
gambaran, bayangan-bayangan, pemandangan- 
pemandangan, lagu-lagu dan cubitan-cubitan 
perasaan yang tersembunyi di sana sini. 

Maudhu 7 utama surah ini adalah sama dengan 
maudhu 7 utama Surah-surah Makkiyah yang lain 2 iaitu 
semuanya lebih kurang membicarakan persoalan- 
persoalan 7 aqidah seperti tauhid Uluhiyah, tauhid 
Rububiyah dan tauhid Daynunah (keta 7 atan dan 
kepatuhan) kepada Allah Yang Maha Esa sahaja di 
dunia dan Akhirat, selepas itu persoalan wahyu dan 
persoalan kebangkitan selepas mati dan sebagainya. 

Tetapi maudhu 7 yang sama yang mengandungi 
persoaian-persoalannya yang sama itu tidak pernah 
diulangkan pembicaraannya dengan cara yang sama 
dalam semua Surah Makkiyah dan lain-lainnya dari 
Surah-surah Madaniyah. Pada setiap kali diulangkan 
pembicaraannya ia diolahkan dengan cara yang baru 
dan sorotan yang baru dan turut serta dalam 
pengolahannya ialah semua pengaruh-pengaruh dan 
penyaran-penyaran yang mempunyai nada yang baru 
dan saranan yang baru. 

Persoalan-persoalan ini tidaklah dikemukakan dalam 
bentuk pembincangan yang dingin dan hambar atau 
diterangkan dalam bentuk kata-kata yang kemudian 
berakhir dingin seperti persoalan-persoalan mental 
yang lain, malah persoalan-persoalan itu dikemukakan 
dengan sebuah bingkai yang melingkunginya iaitu 
alam buana dengan segala kejadian-kejadiannya yang 
mengkagumkan. la digunakan sebagai dalil-dalil dan 
bukti-bukti dalam pemikiran manusia yang jelas dan 
terbuka. Kejadian-kejadian alam yang mengkagum- 
kan ini tidak pernah habis dan tidak pernah buruk dan 


pertama sehingga ayat (5). Aliran madd fasilah dan hurufnya 
ialah " UJJ^ dan pada ayat-ayat baki 

Surah ialah 7 JtiUl jU * hingga akhir . 

2 Surah ini diturun di Makkah dan ini berlawanan dengan 
kenyataan al-Mushaf al-Amiri bahawa surah ini adalah Surah 
Madaniyah kerana berpegang kepada setengah-setengah 
riwayat Sifat Makkiyah surah ini amat jelas sama ada dari segi 
maudhu ’ pembicaraannya atau cara pengungkapannya atau 
dari segi suasana umumnya yang tidak tersilap dicium oleh 
orang-orang yang pernah hidup beberapa waktu di bawah 
bayangan Al-Qur’an ini. 

lusuh. Setiap hari ia mendedah perkara baru yang 
dicapai oleh pemikiran manusia dan apa yang telah 
ditemui sebelum ini kelihatan menjadi baru pula 
dalam cahaya penemuan yang baru ini. Justeru itulah 
persoalan-persoalan itu terus hidup dalam temasya 
kejadian-kejadian alam buana yang mengkagumkan 
yang tidak pernah habis dan tidak pernah usang dan 
lusuh sifat kebaharuannya. 

Surah ini membawa hati manusia menjelajah 
berbagai-bagai ruang, berbagai-bagai ufuk, berbagai- 
bagai zaman dan pendalaman. Ia menayangkan 
seluruh alam buana kepadanya di daiam berbagai- 
bagai ruangnya yang menarik yang terdapat pada 
langit-langit yang tinggi tanpa tiang, pada matahari 
dan bulan yang masing-masing beredar mengikut 
tempohnya yang tertentu, pada malam yang berganti 
siang, pada bumi yang terbentang sayup saujana dan 
segala isinya dari gunung-ganang yang gagah 
tersergam, dari sungai-sungai yang mengalir, dari 
kebun-kebun, tanaman-tanaman dan pokok-pokok 
kurma yang berbagai-bagai bentuk rupa, rasa dan 
warna yang tumbuh di petak-petak bumi yang 
berdekatan dan disiram dengan air yang sama, juga 
pada sambaran kilat yang menakut dan memberi 
harapan, pada guruh yang bertasbih dan bertahmid, 
pada para malaikat yang takut dan khusyu', pada 
panahan petir yang membaham sesiapa yang 
dikehendaki Allah, pada tompokan awan-awan yang 
berat, pada hujan-hujan yang turun di dataran- 
dataran rendah dan pada buih-buih yang hilang 
musnah agar apa yang berguna kepada manusia 
sahaja yang tinggal. 

Surah ini mengikuti manusia di mana-sahaja mereka 
pergi, ia mengikuti mereka dengan ilmu Aliah yang 
mengetahui segala sesuatu, baik yang lari mahupun 
yang datang, baik yang bersembunyi, mahupun yang 
muncul menampakkan diri, ilmu Allah yang mengikuti 
setiap yang hidup dan mengira setiap lintasan fikiran 
dan perasaannya. 

Alam ghaib yang tersembunyi dan tidak dapat 
difikirkan manusia adalah terdedah kepada ilmu Aliah 
yang mengetahui kandungan setiap perempuan dan 
kandungan setiap rahim yang susut dan bertambah. 

Surah ini mendekatkan kepada kefahaman manusia 
sebahagian kecil dari hakikat kekuatan agung Ilahi 
yang meliputi alam buana lahir dan batin, besar dan 
kecil, yang hadir dan yang ghaib. Dan hakikat yang 
sedikit yang dapat difahami oleh manusia itu adalah 
amat hebat dan menakutkan, ia membuat setiap hati 
mereka gementar. 

Di samping itu ditayangkaFPpuja contoh-contoh 
yang bergambar dalam bentuk x pemandangan- 
pemandangan yang hidup, yang penuh dengan 
harakat dan rasa keterharuan, juga pemandangan- 
pemandangan Qiamat, pemandangan-pemandangan 
'azab dan ni'mat serta gambaran perasaan dan fikiran 
mereka yang menghadapi 'azab dan ni'mat itu, juga 


renungan-renungan terhadap kebinasaan-kebinasaan 
yang telah menimpa umat-umat yang silam dan 
renungan-renungan terhadap perjalanan hidup orang- 
orang yang telah berlalu, juga renungan terhadap 
Sunnatuilah yang telah melanda mereka dan 
menyebabkan mereka semuanya binasa. 

****** 

Inilah maudhu'-maudhu' surah ini dan persoalan- 
persoalan yang dibicarakannya, dan inilah ufuk-ufuk 
alam yang diolahkannya serta ciri-ciri pengungkapan 
seni yang amat menarik yang terdapat di sebalik 
pengolahan-pengolahan itu. Bingkai umum yang 
menjadi wadah di mana dibentangkan semua 
persoalan-persoalan ini ialah alam buana ini sendiri 
sebagaimana telah kami terangkan sebelum ini serta 
pemandangan-pemandangan dan kejadian-kejadian- 
nya yang aneh yang terdapat pada diri manusia dan di 
merata pelosok alam. Bingkai ini mempunyai suasana 
yang tersendiri, iaitu suasana pemandangan alam 
yang berpasangan, iaitu langit dan bumi, matahari 
dan bulan, malam dan siang, benda dan bayang, 
gunung-ganang yang tetap dan sungai-sungai yang 
mengalir, buih-buih yang hilang dan air yang tinggal, 
petak-petak bumi yang berdekatan yang 
menumbuhkan tanaman dan pokok-pokok yang 
berlainan, pokok kurma yang bercabang dan tidak 
bercabang. Justeru itulah suasana yang berpasangan 
ini wujud dalam semua konsep, semua harakat dan 
semua akibat yang dibicarakan di dalam surah ini. Ia 
membuat perpasangan konsep itu selaras dengan 
pasangan fizikal dan membuat seluruh suasana umum 
itu selaras belaka. Oleh sebab itulah persemayaman di 
atas 'Arasy dipasangkan dengan pengendalian dan 
penundukan matahari dan bulan, kandungan rahim 
yang susut dipasangkan dengan kandungan rahim 
yang bertambah, orang yang berbisik dipasangkan 
dengan orang yang bercalcap dengan lantang, yang 
tersembunyi di waktu malam dipasangkan dengan 
yang menempatkan diri di waktu siang, perasaan 
takut melihat kilat dipasangkan dengan perasaan 
menaruh harapan, tasbih guruh yang memuji Allah 
dipasangkan dengan tasbih malaikat yang takut 
kepada Allah, da'wah yang benar kerana Allah 
dipasangkan dengan da'wah yang batil kerana 
sekutu-sekutu Allah, yang mengetahui dipasangkan 
dengan yang buta, Ahlil-Kitab yang menyambut baik 
Al-Qur'an dipasangkan dengan orang-orang yang 
mengingkarkan Al-Qur'an, pemansuhan ayat-ayat di 
dalam kitab suci dipasangkan dengan penglihatan 
ayat-ayat. Pendeknya semua konsep, semua harakat 
dan semua arah "tujuan dipasangkan belaka untuk 
menyelaraskan suasana umum penyampaian. 

Di sana ada lagi satu gejala yang lain dari gejala- 
gejala keselarasan dalam suasana penyampaian, iaitu 
sesuai dengan suasana alam yang terdiri dari langit 
dan bumi, matahari dan bulan, guruh dan kilat, petir 
dan hujan, hayat dan pertumbuhan tanaman, maka 
dibicarakan pula tentang kandungan rahim-rahim 
haiwan yang susut dan bertambah: 

"Allah mengetahui apa yang dikandung oleh setiap 
perempuan dan setiap kandungan rahim yang kurang dan 
kandungan rahim yang bertambah"(8) 


kemudian susutan dan pertambahan kanclungan 
rahim-rahim itu selaras pula dengan pengaliran airdi 
dataran-dataran rendah dan dengan pertumbuhan 
tanaman-tanaman. Itulah ciri-ciri keselarasan Al- 
Qur'an yang indah. 3 

Itulah sebahagian dari sebab-sebab mengapa saya 
gementar apabila berhadapan dengan surah ini 
sebagaimana saya seringkali sebelum ini berhadapan 
dengan surah-surah yang lain, iaitu saya merasa 
gementar untuk menanganinya dengan uslub insani 
saya yang lemah, merasa segan dan serba salah untuk 
mencampurkannya dengan pengungkapan- 
pengungkapan insani saya yang fana. Tetapi ia 
merupakan satu keperluan kepada generasi sekarang, 
yang tidak hidup di dalam suasana AI-Qur'an. Kepada 
Allah kami memohon pertolongan mentafsirkan Al- 
Qur'an dan Allah jua yang layak dipohonkan 
pertolongan. 

(Kumpulan ayat-ayat 1 - 18) 




Dengan nama Allah 

Yang Maha Penyayang dan Maha Pengasih 



3 Lihat bab “ ** dalam kitab “ ^ 

ouai.” 



" Alit Laam, Miim, Raa'. Itulah ayat-ayat kitab (Al-Qudan). 
Dan apa yang diturunkan kepadamu dari Tuhanmu itu 
adalah benar ; tetapi kebanyakan manusia tidak beriman(l). 
Aliahlah yang mengangkatkan langit tanpa tiang yang dapat 
dilihat oleh kamu , kemudian Dia bersemayam di atas 'Arasy. 
Dan Dialah yang menundukkan matahari dan bulan , masing- 
masing beredar mengikut masa yang telah ditentukan . 
Dialah yang mentadbirkan segala urusan , menjelaskan ayat- 
ayat dengan terperinci supaya kamu yakin terhadap 
pertemuan dengan Tuhan kamu(2). Dan Dialah yang 
membentangkan bumi dan menciptakan padanya gunung- 
ganang dan sungai-sungai. Dan dari setiap buah-buahan Dia 
ciptakan jantan betina dua sepasang. Dialah yang 
menjadikan malam dan siang saling menyelubungi. 
Sesungguhnya dalam kejadian-kejadian itu terdapat bukti- 
bukti (kekuasaan Allah) bagi golongan orang-orang yang 
berfikir(3). Dan di bumi terdapat ruang-ruang tanah yang 
berdampingan dan kebun-kebun anggur, tanaman-tanaman 
dan pokok-pokok kurma yang bercabang dan yang tidak 
bercabang yang disirami dengan air yang sama dan Kami 
lebihkan satu sama lain dari segi rasa. Sesungguhnya dalam 
kejadian-kejadian itu terdapat bukti-bukti (kekuasaan Allah) 

bagi golongan orang-orang yang mengerti(4). Dan jika 
engkau merasa hairan, maka yang wajar dihairankan lagi 
ialah perkataan mereka: Seandainya jika kami telah menjadi 
tanah apakah kami akan diciptakan semula? Merekalah 
orang-orang yang mengingkarkan Tuhan mereka dan 
merekalah orang-orang yang dipasang belenggu-belenggu 
di leher mereka dan merekalah penghuni Neraka , di mana 
mereka kekal abadi(5). Dan mereka telah meminta 
kepadamu supaya dipercepatkan ' azab sebelum mereka 
(meminta) rahmat sedangkan sebelum mereka telah pun 
berlaku berbagai-bagai contoh teladan f dan sesungguhnya 
Tuhanmu itu sentiasa memberi keampunan kepada manusia 
walaupun mereka zalim , dan sesungguhnya Tuhanmu itu 
amat berat balasan-Nya(6). Dan berkatalah orang-orang 
yang kafir: Mengapakah tidak diturunkan kepadanya suatu 
bukti (mu'jizat) dari Tuhannya? Sesungguhnya engkau hanya 
seorang Rasul yang memberi amaran dan setiap kaum 
mempunyai Rasul yang memberi hidayat(7). Allah 
mengetahui apa yang dikandung setiap perempuan dan 
setiap kandungan rahim yang kurang dan kandungan rahim 
yang bertambah . Dan segala sesuatu (diatur) di sisi-Nya 
dengan ukuran yang rapi(8). Allah Maha Mengetahui segala 
yang tersembunyi dan segala yang ketara, dan Dia Maha 
Besar dan Maha Tinggi."(9) 




"Sama sahaja (kepada Aliah) sesiapa dari kamu yang 
menyembunyikan perkataannya dan sesiapa yang 
mengucapkannya dengan lantang dan sesiapa yang 
bersembunyi di malam hari dan yang muncul di hari 
siang(IO). Setiap manusia mempunyai maiaikat-malaikat 
pengiring dari urusan Allah yang mengikutinya dari hadapan 
dan dari belakangnya untuk mengawasinya. Sesungguhnya 
Allah tidak mengubahkan keadaan sesuatu kaum sehingga 
mereka mengubahkan keadaan yang ada pada diri mereka 
sendiri \ dan apabila Allah menghendaki sesuatu keburukan 
terhadap sesuatu kaum i, maka tiada siapa yang dapat 
menolakkannya, dan tiada siapa yang dapat menjadi 
pelindung mereka selain daripada-Nya (1 i). Dialah yang 
memperlihatkan kilat kepada kamu untuk menimbulkan 
ketakutan dan harapan dan Dialah yang menciptakan awan- 
awan yang berat(1 2). Dan guruh bertasbih memuji-Nya dan 
malaikat juga (bertasbih) kerana takut kepada-Nya dan 
Dialah yang melepaskan halilintar lalu mengenai sesiapa 
yang dikehendaki-Nya, sedangkan mereka mempertikaikan 
tentang Allah dan Dia amat berat penyeksaan-Nya(1 3). Do'a 
yang sebenar itu ialah kepada Allah i, sedangkan tuhan-tuhan 
palsu yang mereka berdo'a kepadanya selain Allah itu tidak 
dapat memperkenankan sedikit pun do'a mereka melainkan 
seperti seorang yang menghulurkan kedua telapak 
tangannya ke dalam air supaya air sampai ke mulutnya dan 

tentulah la tidak akan sampai ke mulutnya. Dan tiada do' a 
orang-orang yang kafir itu melainkan semuanya berada 
dalam kesia-siaan belaka (14). Dan hanya kepada Allah Jua 
sujudnya sekalian penghuni langit dan bumi sama ada secara 
sukarela atau terpaksa , dan bayang-bayang mereka (juga 
turut sujud) di waktu pagi dan petang(15). Katakanlah: 
Siapakah Tuhan langit dan bumi? Jawablah: Allah. 
Katakanlah: Apakah patut kamu mengambil selain Allah 
pelindung-pelindung yang tidak terdaya menentukan 
manfa'at dan mudharat kepada diri mereka sendiri? 
Katakanlah: Apakah sama orang yang buta dengan orang 
yang celik atau apakah sama gelap-geiita dengan cahaya 
yang terang? Atau apakah mereka mengadakan bagi Allah 
sekutu-sekutu yang berkuasa mencipta sama seperti ciptaan - 
Nya sehingga ia mengelirukan mereka? Katakanlah: Hanya 
Allah sahaja yang berkuasa menciptakan segala sesuatu dan 
Dia Maha Esa dan Maha Gagah Perkasa(16). Dialah yang 
telah menurunkan hujan dari langit lalu mengalir di wadi- 
wadi menurut kadar yang ditentukan-Nya f kemudian banjir 
membawa buih-buih yang kembang ; dan dari logam-logam 
yang mereka leburkannya di dalam api untuk membuat 
perhiasan dan perkakas-perkakas itu juga terdapat buih-buih 
yang sama dengannya . Demikianlah Allah - membuat 
perbandingan di antara kebenaran dan kebatilan. Adapun 
buih, maka ia akan hilang lenyap terbuang dan adapun yang 
berguna kepada manusia, maka ia akan tetap di bumi. 
Demikian Allah membuat perbandingan-perbandingan (17). 
Bagi orang-orang yang menyahut seruan Tuhan mereka 
(dikurniakan) balasan yang terbaik, dan bagi orang-orang 
yang tidak menyahut seruan itu (disediakan 'azab), dan jika 
mereka memiliki kekayaan yang^ada di bumi ini dan 
(ditambahkan pula) sebanyak itu lagi bersamanya nescaya 
mereka akan menebuskan diri mereka dengannya. 
Merekalah yang akan menghadapi hisab yang berat dan 
tempat kediaman mereka ialah Neraka Jahannam seburuk - 
buruk tempat kedjaman. "( 1 8) 

Surah ini dimulakan dengan membentangkan satu 
persoalan umum dari persoalan-persoalan 'aqidah 
iaitu persoalan wahyu Al-Qur'an dan kebenaran yang 
dibawanya, la merupakan Iandasan bagi persoalan- 
persoalan 'aqidah yang lain seperti persoalan tauhid, 
kepercayaan kepada kebangkitan selepas mati dan 
persoalan amalan yang soleh dalam hidup dunia. 
Seluruh persoalan merupakan cabang-cabang dari 
keimanan bahawa pihak yang menyuruh melakukan 
perkara-perkara ini ialah Allah dan bahawa Al-Qur'an 
ini adalah wahyu dari-Nya kepada Rasul-Nya s.a.w.: 


(Pentafsiran ayat 1) 



"Alif, Laam, Miim, Raa'. Itulah ayat-ayat kitab (Al-QuKan). 
Dan apa yang diturunkan kepadamu dari Tuhanmu itu 
adalah benar, tetapi kebanyakan manusia tidak beriman." (1) 



"Alif, Laam, Miim, Raa'. Itulah ayat-ayat kitab Al-Oudan" 

Yakni itulah ayat-ayat Al-Qur'an ini atau itulah 
bukti-bukti kitab ini yang menunjukkan ianya wahyu 
dari Allah, kerana penggubahannya dari bahan-bahan 
huruf-huruf ini menunjukkan ianya wahyu dari Allah 


bukannya dari gubahan mana-mana makhluk yang 
lain. 


Wahyu Merupakan Keperluan Hidup Manusia 




"Dan apa yang diturun kepadamu dari Tuhanmu itu adalah 
benar." 


Yakni kebenaran sejati, kebenaran yang tulen yang 
tidak dapat dikeburukan dengan kebatilan, kebenaran 
yang tidak dapat menerima keraguan dan kesangsian. 
Huruf-huruf itu merupakan bukti bahawa Al-Qur'an 
itu benar. Ia merupakan bukti bahawa AI-Qur'an itu 
dari Allah dan tiada yang datang dari Allah melainkan 
yang benar tanpa sebarang keraguan. 



"Tetapi kebanyakan manusia tidak beriman." 


Yakni mereka tidak percaya bahawa Al~Qur'an itu 
diwahyukan dari Allah dan tidak pula percaya kepada 
persoalan-persoalan yang terbit dari hasil keimanan 
kepada wahyu ini seperti persoalan mentauhidkan 
Allah, persoalan memberi keta'atan dan kepatuhan 
kepada Allah Yang Maha Esa sahaja, persoalan 
kebangkitan selepas mati dan persoalan amalan yang 
soleh di dalam hidup. 




(Pentafsiran ayat-ayat 2 -7) 

Inilah ayat-ayat pembukaan yang mengintisarikan 
seluruh maudhu' surah dan mengisyaratkan kepada 
sejumlah persoalan-persoalannya. la dimulakan 
dengan membentangkan bukti-bukti qudrat kuasa 
Allah, menayangkan keajaiban alam yang 
menunjukkan qudrat kuasa hikmat kebijaksanaan dan 
tadbir-Nya yang rapi yang menyarankan bahawa di 
antara kehendak-kehendak kebijaksaan itu ialah di 
sana harus adanya wahyu untuk memberi panduan 
yang jelas kepada manusia dan harus adanya 
kebangkitan semula selepas mati untuk 
menghisabkan amalan-amalan manusia, dan di antara 
kehendak-kehendak qudrat kuasa Allah itu pula ialah 
keupayaan-Nya untuk membangkitkan manusia 
selepas mati dan memulangkan mereka kepada Allah 
yang telah memulakan penciptaan mereka dan 
seluruh alam buana sebelum mereka serta 
menundukkan kejadian-kejadian alam itu kepada 
mereka untuk menguji mereka bagaimana mereka 
menyambut pengurniaan-pengurniaan-Nya kepada 
mereka/ 

Mula-mula pena Al-Qur'an yang penuh mu'jizat itu 
melukiskan pemandangan-pemandangan alam buana 
yang besar, la membuat coretan kejadian-kejadian 
langit dan bumi di samping membuat coretan 
pemandangan-pemandangan di bumi dan rahsia- 
rahsia hayat yang tersembunyi. 

Kemudian ia menyatakan kehairanan terhadap 
orang-orang yang mengingkarkan kebangkitan 

selepas mati setelah mereka melihat bukti-bukti 
kekuasaan Aliah yang besar itu, kemudian mereka 
mencabar supaya disegerakan 'azab Allah yang 
dijanjikan kepada mereka serta menuntut bukti 
mu'jizat selain dari bukti-bukti yang ada ini: 



"AllahJah yang mengangkatkan langit tanpa tiang yang 
dapat dilihat oleh kamu , kemudian Dia bersemayam di atas 
'Arasy. Dan Dialah yang menundukkan matahari dan bulan , 
masing-masing beredar mengikut masa yang telah 


ditentukan . Dialah yang mentadbirkan segala urusan , 
menjelaskan ayat-ayat dengan terperinci supaya kamu yakin 
terhadap pertemuan dengan Tuhan kamu(2). Dan Dialah 
yang membentangkan bumi dan menciptakan padanya 
gunung-ganang dan sungai-sungai. Dan dari setiap buah- 
buahan Dia ciptakan jantan betina dua sepasang. Dialah 
yang menjadikan malam dan siang saling menyelubungi. 
Sesungguhnya dalam kejadian-kejadian itu terdapat bukti- 
bukti (kekuasaan Allah) bagi golongan orang-orang yang 
berfikir(3). Dan di bumi terdapat ruang-ruang tanah yang 
berdampingan dan kebun-kebun anggur, tanaman-tanaman 
dan pokok-pokok kurma yang bercabang dan yang tidak 
bercabang yang disirami dengan air yang sama dan Kami 
lebihkan satu sama lain dari segi rasa. Sesungguhnya dalam 
kejadian-kejadian itu terdapat bukti-bukti (kekuasaan Allah) 
bagi golongan orang-orang yang mengerti(4). Dan jika 
engkau merasa hairan, maka yang wajar dihairankan lagi 
ialah perkataan mereka : Seandainya jika kami telah menjadi 
tanah apakah kami akan diciptakan semula? Merekalah 
orang-orang yang mengingkarkan Tuhan mereka dan 
merekalah orang-orang yang dipasang belenggu-belenggu 
di leher mereka dan merekalah penghuni Neraka , di mana 
mereka kekal abadi(5). Dan mereka telah meminta 
kepadamu supaya dipercepatkan 'azab sebelum mereka 
(meminta) rahmat, sedangkan sebelum mereka telah pun 
berlaku berbagai-bagai contoh-contoh teladan dan 
sesungguhnya Tuhanmu itu sentiasa memberi keampunan 
kepada manusia walaupun mereka zalim, dan sesungguhnya 
Tuhanmu itu amat berat balasan-Nya(6). Dan berkatalah 
orang-orang yang kafir: Mengapakah tidak diturunkan 
kepadanya suatu bukti (mu'jizat) dari Tuhannya ? 
Sesungguhnya engkau hanya seorang Rasul yang memberi 
amaran, dan setiap kaum mempunyai Rasul yanq memberi 
hidayat. "(7) 

Pemandangan-pemandangan Alam Yang Agung 

Kejadian langit - dengan apa sahaja pengertiannya 
dan bagaimana sahaja pengertiannya yang difahami 
manusia dari kata-kata "langit" itu di dal^arn berbagai- 
bagai zaman - adalah tersergam^fas, di hadapan 
mata mereka. Tidak syak lagi bahawa langit itu adalah 
suatu kejadian yang amat besar apabila manusia 
merenungi dan menelitinya di sa'at-sa'at kesunyian 
diri, la kelihatan beginilah selama-lamanya, tidak 
berpegang pada sesuatu apa, ia kelihatan tinggi sayup 
saujana tanpa tiang dan dapat dipandang dengan 
jelas. 

Itulah coretan pertama Al-Qur'an mengenai 
kejadian alam buana dan coretan ini sendiri 
merupakan sentuhan pertama kepada hati nurani 
seseorang apabila ia berdiri merenungi pemandangan 
langit yang amat besar itu dan apabila ia insafi tiada 
siapa pun yang berkuasa mengangkatkan langit itu 
tanpa tiang atau dengan tiang kecuali Allah. Setinggi- 
tinggi yang dapat diangkatkan manusia dengan tiang 
atau tanpa tiang ialah bangunan-bangunan kecil dan 
kerdil yang tegak di mana-mana sudut bumi yang 
sempit tidak lebih dari itu, kemudian mereka sibuk 
bercakap-cakap memperkatakan tentang kehebatan, 
kekukuhan, kecantikan dan kesenian bangunan- 
bangunan itu hingga membuat mereka lupakan langit 
yang memayungi dan menyelubungi mereka, iaitu 
langit yang tinggi sayup saujana tanpa sebarang tiang 

itu, juga membuat mereka lupakan qudrat yang 
sebenar dan kehebatan yang sebenar di sebalik 
kejadian langit itu, juga kecantikan dan kesenian yang 
tidak dapat dicapai oleh daya khayal manusia. 

Dari langit yang amat besar yang dapat dilihat oleh 
manusia, ia berpindah pula kepada kejadian ghaib 
yang lebih besar yang tidak dapat dicapai oleh daya 
faqir dan kekuatan penglihatan manusia iaitu kejadian 



"Kemudian Dia bersemayam di atas 'Arasy. "(2) 

Ketinggian 'Arasy Dan Pentadbiran Yang Rapi 

Jika langit itu tinggi, maka 'Arasy lebih tinggi lagi 
dan jika langit itu besar, maka 'Arasy lebih besar lagi. 
Ketinggian 'Arasy merupakan satu ketinggian yang 
mutlak yang dilukiskan oleh Al-Qur'an mengikut 
caranya yang tersendiri yang dapat mendekatkan 
perkara-perkara yang mutlak kepada kefahaman 
manusia yang terbatas. 

Itulah satu lagi coretan yang amat hebat dari 
coretan-coretan pena Al-Qur'an yang penuh mu'jizat 
itu, iaitu coretan yang menggambarkan kedudukan 
penguasaan Allah yang mutlak di samping coretan 
pertama yang menggambarkan ketinggian langit yang 
dapat dilihat. Kedua pemandangan itu kelihatan 
berdampingan dan selaras dalam penerangan itu. 

Dari kedudukan penguasaan Allah yang mutlak itu 
ia berpindah pula kepada persoalan kedudukan 
makhluk yang ditunduk dan dikuasai seperti 
penundukan matahari dan bulan, dan penundukan 
langit tinggi yang diperlihatkan kepada manusia 
dengan segala kehebatan dan keagungannya yang 
menarik hati mereka dalam coretannya yang pertama 
lagi, kemudian seluruh kejadian itu ditundukkan 
kepada Allah Yang Maha Besar dan Maha Tinggi. 

Sekarang marilah kita berdiri sejenak di hadapan 
kejadian-kejadian yang berpasang-pasangan yang 
wujud di dalam pemandangan ini sebelum kita pergi 
bersama ayat sehingga akhir. Kini kita berada di 
hadapan ketinggian angkasa yang dapat dilihat yang 
dipasangkan dengan ketinggian 'Arasy di alam ghaib 
yang majhul, kemudian kita berdepan dengan 
kedudukan penguasaan Allah yang dipasangkan 
dengan kehidupan makhluk yang ditundukkan 
kepada penguasaan Allah, dan kini kita berdepan 
dengan matahari dan bulan yang berlainan jenis, iaitu 
satu bintang dan satu pula planet dan berlainan masa, 
iaitu malam dan siang. 

Kemudian kita berjalan terus bersama ayat yang 
berikut dan di sana kita dapati bahawa di sebalik 
keunggulan dan penundukan (penguasaan) itu 
terdapat hikmat kebijaksanaan dan tadbir Allah yang 
rapi: 



"Masing-masing beredar mengikut masa yang telah 
ditentukan"(2) 


hingga ke batas-batas masa yang tertentu mengikut 
undang-undang yang telah ditentukan sama ada di 
dalam peredaran tahunan dan harian keduanya atau 
dalam peredaran kedua-nya dalam lingkungan 
orbitnya masing-masing yang tidak pernah melampaui 
atau menyimpang darinya atau dalam peredaran 
keduanya menuju ke masa yang telah ditentukan 
sebelum diubahkan alam buana yang dapat dilihat ini. 



"Dialah yang mentadbirkan segala urusan. "(2) 

Yakni seluruh urusan ditadbirkan Allah sedemikian 
rupa, di mana Dia menundukkan matahari dan bulan, 
supaya masing-masing beredar mengikut masa yang 
telah ditentukannya, dan memegang bintang-bintang 
dan jirim yang menerangi angkasa raya dan 
memperedarkannya mengikut masa yang telah 
ditetapkan kepada masing-masing tanpa melampaui 
batasnya. Tidak syak lagi bahawa pentadbiran dan 
perencanaan yang sedemikian amatlah besar. 

Di antara pentadbiran-Nya lagi ialah: 



"Menjelaskan ayat-ayat dengan terperinci."(2) 

Yakni mengatur, menyusun dan 
membentangkannya tepat pada waktunya dan sesuai 
dengan sebab dan matlamatnya. 



"Supaya kamu yakin terhadap pertemuan dengan Tuhan 
kamu"(2) 

sesudah kamu melihat ayat-ayat itu dihurai dan dijelas 
dengan teratur. Dan di sebaliknya terdapat pula ayat- 
ayat (kejadian-kejadian) alam buana yang diciptakan 
Allah bagi pertama kalinya, di mana Ai-Qur'an 
menggambarkan keindahan tadbir dan takdir dan 
keindahan keteguhan dan kerapian susunan kejadian- 
kejadian itu kepada kamu. Semuanya menyaran dan 
membayangkan bahawa manusia pasti kembali 
semula kepada Khaliqnya setelah menjalani hidup 
dunia ini agar amalan-amalan mereka dinilai dan 
diberi balasan. Inilah kehendak kesempurnaan tadbir 
yang membayangkan hikmat penciptaan pertama 
manusia (dalam dunia) yang telah dirancang dengan 
bijaksana dan dengan pentadbiran yang rapi. 


Kemudian garis penggambaran yang hebat di langit 
itu diturunkan pula ke bumi untuk melukiskan 
pemandangannya yang lebar: 



"Dan Dialah yang membentangkan bumi dan menciptakan 
padanya gunung-ganang dan sungai-sungai. Dan dari setiap 

buah-buahan Dia ciptakan jantan betina dua sepasang. 
Diaiah yang menjadikan malam dan siang saling 
menyelubungi. Sesungguhnya dalam kejadian-kejadian itu 
terdapat bukti-bukti (kekuasaan Allah) bagi golongan orang- 
orang yang berfikir. "(3) 

Garis-garis besar di dalam pemandangan bumi ialah 
kedudukannya yang terbentang sayup saujana di 
hadapan mata. Tentang bagaimanakah rupa bentuk 
bumi yang sebenar adalah tidak penting, yang 
pentingnya bumi itu terhampar luas dan saujana, 
itulah coretan pertama dalam lukisan itu, kemudian ia 
melukiskan pula garis-garis yang menggambarkan 
gunung-ganang yang teguh, sungai yang mengalir di 
bumi dan dengan ini sempurnalah garis-garis kasar 
yang pertama bagi pemandangan bumi yang 
kelihatan selaras dan seimbang. 

Di antara garis-garis umum ini ialah ciri-ciri umum 
yang terdapat pada kejadian-kejadian yang terdapat 
di bumi juga kejadian-kejadian dan ciri-ciri umum 
yang sesuai dengan kehidupan di bumi. Ciri umum 
yang pertama dapat dilihat pada kejadian tumbuh- 
tumbuhan. 


Ciri Pasangan 



" Dan dari setiap buah-buahan Dia ciptakan jantan betina 
dua sepasang. "(3) 


dalam hati kerana terlalu biasa, tetapi peristiwa itu 
sendiri merupakan gejala yang amat menakjubkan 
bagi mereka yang tidak dipengaruhi kehambaran dan 
kelembapan kebiasaan, iaitu orang-orang yang 
menyambut kedatangannya dengan hati yang 
mempunyai perasaan yang sentiasa membaharui dan 
tidak membeku kerana terlalu kerap berulang 
peraturan pusingan dan peredaran cekerawala yang 
teratur rapi dan tidak pernah mungkir itu, juga 
merangsangkan renungan terhadap alam buana dan 
menggerakkan akal memikirkan qudrat Ilahi yang 
mengatur dan memeliharanya: 



"Sesungguhnya dalam kejadian-kejadian itu terdapat bukti- 
bukti (kekuasaan Allah) bagi golongan orang-orang yang 
berfikir. "(3) 

Di sini juga marilah kita berhenti sejenak di hadapan 
pasangan-pasangan yang seni di dalam pemandangan 
ini sebelum kita melewati di sebaliknya, iaitu gunung- 
ganang yang teguh dipasangkan dengan sungai- 
sungai yang mengalir, sepasang buah dipasangkan 
dengan sepasang buah yang lain, malam dipasangkan 
dengan siang, ‘pemandangan bumi dipasangkan 
dengan pemandangan langit. Kedua-duanya seia 
sepadu di alam buana yang besar yang merangkulinya 
dan kedua-duanya merupakan bahagian-bahagian 
yang membentuk alam buana. 


Dan ciri umum yang kedua dapat dilihat pada gejala 
hari malam dan hari siang: 



"Dialah yang menjadiku malam dan siang saling 
menyelubungi. "(3) 

Pemandangan yang pertama mengandungi satu 
hakikat yang baru sahaja diketahui manusia melalui 
ilmu pengetahuan dan kajian mereka, iaitu setiap 
hidup-hidupan terutama tumbuh-tumbuhan adalah 
•terdiri dari jantan dan betina sehingga tumbuhan 
yang selama ini difikirkan tidak ada jenis jantan juga 
ternyata bahawa jenis betina itu sendiri mengandungi 
jenis jantan, di mana anggota-anggota yang 
menentukan jenis jantan dan betina terkumpul dalam 
satu bunga atau terpisah dalam satu ranting. Hakikat 
ini berkerjasama dengan pemandangan itu dalam 
menggerak dan merangsangkan fikiran manusia 
supaya merenungi rahsia-rahsia penciptaan Allah 
setelah meni'mati pandangan-pandangannya yang 
lahir. 

Pemandangan yang kedua ialah pemandangan 
malam dan siang yang bersilih ganti. Malam 
menyelubungi siang dan siang menyelubungi malam 
dalam satu pusingan yang amat teratur. Pertukaran 
malam siang itu sendiri merangsangkan menungan di 
dalam pemandangan alam. Kedatangan malam dan 
pengunduran siang atau terbitnya cahaya fajar dan 
beransur hilangnya cahaya malam merupakan 
peristiwa yang tidak banyak meninggalkan kesan di 


Kemudian pena seni Al-Qur'an terus melukiskan 
permukaan bumi dengan garis-garis kecilnya yang 
lebih halus dari garis-garis kasar yang pertama tadi: 



"Dan di bumi terdapat ruang-ruang tanah yang 
berdampingan dan kebun-kebun anggur ; tanaman-tanaman 
dan pokok-pokok kurma yang bercabang dan yang tidak 
bercabang yang disirami dengan air yang sama dan Kami 
lebih satu sama lain dari segi rasa. Sesungguhnya dalam 
kejadian-kejadian itu terdapat bukti-bukti (kekuasaan Allah) 
bagi golongan orang-orang yang mengerti. "(4) 

Ramai yang melihat pemandangan-pemandangan 
bumi, tetapi ia tidak menimbulkan apa-apa perasaan 
pada mereka walaupun perasaan kepingin untuk 
menelitinya, kecuali jika jiwa seorang kembali kepada 
fitrah yang aktif dan berhubung rapat dengan alam 
buana yang merupakan sebahagian dari alam buana 
di mana jiwa berpisah sebentar dari alam untuk 
merenunginya dan kemudian ia kembali bercantum 
dengannya. 

Ruang-ruang Tanah Yang Mena'jubkan 



"Dan di bumi terdapat ruang-ruang tanah yang 
berdampingan. "(4) 

Yakni ruang-ruang tanah yang berlainan sifat dan 
warna. Oleh sebab itulah ia disifatkan sebagai ruang- 
ruang tanah dan seandainya ruang-ruang tanah itu 
serupa belaka tentulah ia dinamakan seruang tanah, 
yakni di sana ada ruang-ruang tanah yang baik dan 
subur, ada ruang-ruang tanah yang tidak subur dan 
mengeluarkan hasil yang sedikit, ada ruang-ruang 
tanah yang kering dan gersang, ada ruang-ruang 
tanah yang berbatu pejal dan setiap ruang tanah ini 
pula mempunyai berbagai-bagai jenis dan darjat 
kesuburan-nya, ada yang mendatangkan hasil yang 
makmur dan ada yang tidak mendatangkan hasil, ada 
yang ditanam dan ada yang terbiar, ada tanah basah 
dan ada tanah kering dan sebagainya. Semua tanah- 
tanah ini terdapat di bumi dan terletak berhampiran 
dan berdampingan satu sama lain. 

Inilah lukisan kasar pertama yang menggambarkan 
perincian (jenis-jenis tanah) kemudian diikuti pula 
dengan perincian-perincian berikut: 



" Dan kebun-kebun anggur ; tanaman-tanaman dan pokok- 
pokok kurma." (4) 

Perincian ini menggambarkan tiga jenis tumbuhan- 
tumbuhan, iaitu anggur sebagai tumbuhan-tumbuhan 
yang melata, kurma sebagal tumbuhan yang 
berpokok tinggi dan tanaman-tanaman terdiri dari 
pokok-pokok sayuran dan bunga-bungaan dan 
sebagainya yang boleh mempelbagaikan 
pemandangan-pemandangan dan memenuhi ruang 
gambar lukisan alam yang menunjukkan berbagai- 
bagai jenis tumbuh-tumbuhan. 

Di sana pula terdapat pokok-pokok kurma yang 
bercabang dan yang tidak bercabang, ada pula 
tumbuhan yang berbatang satu dan ada yang 
berbatang dua atau lebih dan seluruh tumbuhan- 
tumbuhan itu... 



"Disirami dengan air yang sama"(4) 

dan pada tanah yang sama, tetapi buah-buahannya 
mempunyai berbagai-bagai rasa yang berlainan: 



"Dan Kami lebihkan satu sama lain dari segi rasa. "(4) 


Siapakah selain Allah Pencipta, Pentadbir yang 
berkuasa yang bebas mengadakan tumbuh-tumbuhan 
yang seperti ini. 

Siapakah di antara kita yang tidak pernah merasa 
aneka rasa pada buah-buahan yang ditanam di 
tempat yang sama? 


Siapakah di antara kita yang berupaya membuat 
perhatian seperti perhatian yang diarahkan oleh Al- 
Qur'an kepada akal dan hati manusia? Dengan 
perhatian yang sedemikian rupa AI-Qur'an kekal 
menjadi baru buat selama-lamanya, kerana ia dapat 
membaharukan perasaan-perasaan manusia dengan 
pemandangan-pemandangan alam buana dan 
gambaran-gambaran keadaan jiwa yang tidak pernah 
kehabisan dan tidak mampu dikaji sepenuhnya oleh 
seorang atau oleh umat manusia dalam usia mereka 
yang terbatas. 



"Sesungguhnya dalam kejadian-kejadian itu terdapat bukti- 
bukti (kekuasaan Allah) bagi golongan orang-orang yang 
mengerti. "(4) 

Sekali lagi marilah kita berhenti sejenak di hadapan 
pasangan-pasangan yang seni dalam lukisan Al- 
Qur'an itu iaitu pasangan-pasangan yang wujud pada 
ruang-ruang tanah yang berdampingan tetapi 
berlainan sifatnya, pasangan pokok-pokok kurma 
yang bercabang dengan pokok kurma yang tidak 
bercabang, pasangan-pasangan yang wujud pada 
aneka rasa buah-buahan yang berlainan, pasangan 
yang wujud pada tanaman-tanaman (sayuran-sayuran 
dan bunga-bungaan), pada pokok kurma dan anggur. 

Hati-hati Yang Terbelenggu 

Itulah satu penjelajahan yang besar di pelosok- 
pelosok alam buana yang luas dan selepas 
penjelajahan ini Al-Qur'an kembali pula menyatakan 
kehairanannya terhadap segolongan manusia yang 
berhati mati. Seluruh bukti kekuasaan Allah yang 
terdapat di merata pelosok alam tidak dapat 
menyedarkan hati mereka dan tidak dapat 
menggerakkan akal mereka. Mereka tidak dapat 
melihat tadbir dan qudrat Ilahi di sebalik bukti-bukti 
itu seolah-olah akal dan hati mereka terbelenggu dan 
terikat hingga tidak bebas lagi untuk merenungi dan 
memikirkan bukti-bukti itu: 



"Dan jika engkau merasa hairan f maka yang wajar 
dihalrankan lagi ialah perkataan mereka: Seandainya jika 
kami telah menjadi tanah apakah kami akan diciptakan 
semula? Merekalah orang-orang yang mengingkarkan Tuhan 
mereka dan merekalah orang-orang yang dipasang 
belenggu-belenggu di leher mereka dan merekalah 
penghuni Neraka , di mana mereka kekal abadi."(5) 

Itulah satu pernyataan aneh yang patut dita'jubkan, 
yang dikemukakan oleh segolongan manusia sesudah 

di-tayangkan kepada mereka kejadian-kejadian alam 
yang besar: 


\LLs& i 


"Jika kami telah menjadi tanah apakah kami akan diciptakan 
semula?"(5) 


Tentulah Allah yang berkuasa menciptakan alam 
buana yang besar ini dan mentadbirkannya dengan 
sedemikian rapi tentulah berkuasa pula menciptakan 
kembali manusia yang telah mati itu. Pernyataan itu 
adalah terbit dari kekufuran mereka terhadap Allah 
yang telah mencipta dan mentadbirkan urusan 
mereka. Itulah pernyataan yang lahir dari akal dan 
hati yang terbelenggu. Mereka dibalaskan dengan 
keseksaan belenggu-belenggu yang mengikat leher 
mereka supaya seimbang di antara pembelengguan 
akal dengan pem-belengguan leher. Balasan mereka 
yang setimpal ialah api Neraka yang kekal abadi, 
kerana mereka tidak menggunakan nilai-nilai insani 
yang kerananya mereka dimuliakan Allah. Mereka 
tersungkur dalam kehidupan dunia dan kerana itu di 
Akhirat mereka al$an menerima akibatnya dalam 
bentuk kehidupan yang lebih hina dari kehidupan 
dunia yang telah dihayati mereka dengan akal fikiran 
dan perasaan yang kosong. 


Mereka merasa ta'jub memikirkan bahawa Allah 
berkuasa menghidupkan mereka kembali dan 
keta'juban mereka merupakan satu perkara yang 
amat dihairankan. Mereka mencabar engkau 
(Muhammad) supaya disegerakan 'azab Allah ke atas 
mereka bukannya meminta hidayat dan 
mengharapkan rahmat dari-Nya: 


' 03 \ 


"Dan mereka telah meminta kepadamu supaya 
dipercepatkan 'azab sebelum mereka (meminta) rahmat "(6) 


Sebagaimana mereka tidak pernah merenungi 
bukti-bukti kekuasaan Allah di merata pelosok alam 
buana, di langit dan di bumi, mereka juga tidak 
pernah merenungi kebinasaankebinasaan yang .telah 
menimpa umat-umat yang terdahulu yang juga 
pernah meminta disegerakan 'azab Allah ke atas 
mereka lalu Allah timpakan 'azab itu ke atas mereka 
dan menjadikan mereka satu teladan yang dapat 
dicontohi oleh orang-orang kemudian: 







"Sedangkan sebelum mereka telah pun berlalu berbagai- 
bagai contoh teladan. "(6) 


Mereka sentiasa berada di dalam kelalaian sehingga 
mereka tidak mengambil contoh teladan dari 
kebinasaan umat-umat yang dahulu dari mereka, 
sedangkan di sana terdapat contoh-contoh bagi 
mereka yang ingin mengambil pengajaran: 



"Dan sesungguhnya Tuhanmu itu sentiasa memberi 
keampunan kepada manusia walaupun mereka zalim." (6) 

Allah sentiasa bersifat pengasih terhadap para 
hamba-Nya walaupun mereka telah melakukan 
kezaliman dalam tempoh yang tertentu. Allah sentiasa 
membuka pintu keampunan supaya dimasuki mereka 
melalui taubat, tetapi Allah akan mengenakan 'azab 
yang amat berat ke atas mereka yang degil dan 
enggan masuk menerusi pintu yang terbuka itu: 



"Dan sesungguhnya Tuhanmu itu amat berat balasan- 
Nya."(6) 


Ayat ini mendahulukan keampunan Allah dari 
penyeksaan-Nya untuk disesuaikan dengan 
kegopohan orang-orang yang lalai yang meminta 
agar mereka segera ditimpakan 'azab bukannya 
segera mencari hidayat supaya ternyata adanya 
perbezaan yang besar di antara rahmat kebaikan yang 
dikehendaki Allah untuk mereka dengan kejahatan 
dan keburukan yang dikehendaki mereka terhadap 
diri mereka sendiri. Dan di sebalik itu ketaralah 
kebutaan mata hati mereka dan kesongsangan hidup 
mereka yang wajar diseksakan di dasar Neraka. 

Ayat yang berikut terus menyatakan kehairanan 
terhadap golongan manusia yang tidak dapat 
memahami segala bukti-bukti kekuasaan Allah yang 
terdapat di merata pelosok alam buana, lalu mereka 
menuntut lagi satu bukti mu'jizat yang lain supaya 
Allah turunkannya kepada Rasul-Nya. Mereka 
menuntut satu mu'jizat yang lain, sedangkan di 
sekeliling mereka tersergam alam buana yang 
seluruhnya merupakan mu'jizat belaka: 



"Dan berkatalah orang-orang yang kafir : Mengapakah tidak 
diturunkan kepadanya suatu bukti (mu'jizat) dari Tuhannya? 
Sesungguhnya engkau hanya seorang Rasul yang memberi 
amaran dan setiap kaum mempunyai Rasul yang memberi 
hidayat "(7) 


Mereka menuntut mu'jizat, sedangkan mu'jizat- 
mu'jizat itu bukanlah dari ciptaan dan iktisas seorang 
Rasul, malah Aliahlah yang memberi mu'jizat kepada 
Rasul-Nya yang dibangkit apabila mu'jizat itu benar- 
benar diperlukan menurut pertimbangan 
kebijaksanaan-Nya: 


"Engkau hanya seorang Rasul yang pemberi amaran. "(7) 

Yakni memberi peringatan dan kesedaran. Oleh 
sebab itu kedudukan engkau (Muhammad) adalah 
sama dengan kedudukan para rasul sebelum engkau. 
Allah telah mengutuskan para rasul kepada berbagai- 
bagai umat untuk memberi hidayat kepada mereka: 


» * J 

" Dan setiap kaum mempunyai Rasul yang memberi 

hidayat V) 

Adapun bukti-bukti mu'jizat, maka urusannya 
adalah terserah kepada Allah yang mentadbirkan 
alam buana dan para hamba-Nya. 

■*■*■* * * * 

(Pentafsiran ayat-ayat 8 - 11) 

Dengan ini berakhirlah penjelajahan pertama di 
merata pelosok alam buana bersama-sama dengan 
kata-kata ulasan dan kesimpulan-kesimpulannya, 
kemudian ayat yang berikut memulakan satu 
penjelajahan yang baru di dalam satu bidang yang 
lain pula, iaitu bidang jiwa, perasaan dan hidup- 
hidupan: 

" 'Aliah mengetahui apa yang dikandung setiap perempuan 
dan setiap kandungan rahim yang kurang dan kandungan 
rahim yang bertambah. Dan segala sesuatu (diatur) di sisi- 
Nya dengan ukuran yang rapi(8). Allah Maha Mengetahui 
segala yang tersembunyi dan segala yang ketara, dan Dia 
Maha Besar dan Maha Tinggi(9). Sama sahaja (kepada Allah) 
sesiapa dari kamu yang menyembunyi perkataannya dan 
sesiapa yang mengucapkannya dengan lantang dan sesiapa 
yang bersembunyi di malam hari dan yang muncul di hari 
siang(IO). Setiap manusia mempunyai malaikat-malaikat 
pengiring dari urusan Allah yang mengikutinya dari hadapan 
dan dari belakangnya untuk mengawasi-nya. Sesungguhnya 
Allah tidak mengubahkan keadaan sesuatu kaum sehingga 
mereka mengubahkan keadaan yang ada pada diri mereka 
sendiri dan apabila Allah menghendaki sesuatu keburukan 
terhadap sesuatu kaum , maka tiada siapa yang dapat 
menolakkannya dan tiada siapa yang dapat menjadi 
pelindung mereka selain daripada-Nya. "(1 1) 

Perincian Ilmu Allah Yang Syumul 


yang memberi gambaran yang amat mendalam ini 
dan di bawah alunan nada pengungkapan yang 
melahirkan lagu yang menarik ini, hati kita berdiri 
kaget ketika mengikuti liku-liku ilmu Allah dan 
tempat-tempatnya, ketika mengikuti kandungan- 
kandungan yang tersembunyi di dalam rahim, rahsia- 
rahsia yang tersemat di dalam hati, dan pergerakan- 
pergerakan yang sulit di malam hari iaitu pergerakan 
setiap yang bersembunyi dan setiap yang 
menampakkan diri, setiap bisikan dan setiap 
perkataan yang lantang. Semuanya terdedah dengan 
jelas di bawah mikroskop Ilahi yang terang dan 
dikesan oleh cahaya ilmu Allah dan para malaikat 
Hafazah untuk mencatat fikiran-fikiran dan niat- 
niatnya. Orang-orang yang beriman kepada Allah 
tentulah mengetahui bahawa ilmu Allah itu meliputi 
segalanya, tetapi kesan persoalan umum ini di dalam 
hati tidak sama dengan kesan perinciannya 
sebagaimana yang dijelaskan sebahagiannya dalam 
ayat-ayat tadi dengan gambaran yang amat menarik. 


Tiada pernyataan abstrak dan pernyataan hakikat 
umum mengenai ilmu Allah yang dapat dibandingkan 
dengan pernyataan firman Aliah yang berikut: 



“ Allah mengetahui apa yang dikandung setiap perempuan 
dan setiap kandungan rahim yang kurang dan kandungan 
rahim yang bertambah. Dan segala sesuatu (diatur) di sisi- 
Nya dengan ukuran yang rapi"(8) 


ketika daya imaginasi keluar mengesan setiap 
betina/perempuan di alam yang sayup saujana ini, di 
desa dan di bandar, di rumah-rumah, di gua-gua, di 
lubang-lubang dan di hutan-hutan untuk 
menggambarkan ilmu Allah yang mengetahui setiap 
kandungan yang dikandung oleh rahim betina- 
betina/perempuan-perempuan ini dan mengetahui 
setiap titik darah yang kurang atau bertambah di 
dalam rahim-rahim itu. 


Tiada pernyataan abstrak dan peryataan hakikat 
umum mengenai ilmu Allah yang dapat dibandingkan 
dengan pernyataan firman Allah yang berikut: 



" Sama sahaja (kepada Allah) sesiapa dari kamu yang 
menyembunyikan perkataannya dan sesiapa yang 
mengucapkannya dengan lantang dan sesiapa yang 
bersembunyi di malam hari dan yang muncul di hari 
siang/ f (10) 


r - » s* z 

Hati kita berdiri kaget dan gementar di bawah 
tekanan kesan singgungan-singgungan (ayat-ayat ini) 

"Setiap manusia mempunyai malaikat-malaikat peng~iring 
dari urusan Aiiah yang mengikutinya dari hadapan dan dari 
belakangnya untuk mengawasinya."(1 1) 

ketika daya imaginasi keluar mengesan setiap yang 
berbisik, setiap yang bercakap lantang, setiap yang 
bersembunyi dan setiap yang muncul di alam buana 
yang luas ini untuk menggambarkan ilmu Allah yang 
mengikuti jejak setiap individu dari hadapan dan 
belakangnya dan mencatatkan segala yang terbit 
darinya di sepanjang malam dan siang. 

Sentuhan-sentuhan ayat-ayat pertama mengenai 
alam buana yang luas ini tidaklah sehebat dan 
sedalam sentuhan-sentuhan ayat-ayat yang akhir ini 
yang memperkatakan tentang alam jiwa, alam ghaib 
dan alam rahsia, tetapi sentuhan-sentuhan ini adalah 
setanding dengan sentuhan ayat-ayat pertama dalam 
aspek menjelaskan ciri perpasangan dan 
perbandingan. 


Pengungkapan-pengungkapan Yang Indah 


Marilah kita tinjau sebahagian kecil dari ungkapan- 
ungkapan dan gambaran yang indah di dalam ayat- 
ayat itu: 



"Allah mengetahui apa yang dikandung setiap perempuan 
dan setiap kandungan rahim yang kurang dan kandungan 
rahim yang bertambah . Dan segala sesuatu (diatur) di sisi- 
Nya dengan ukuran yang rapi." (8) 


Setelah ia menggambarkan ilmu Allah yang 
mengetahui setiap darah yang kurang dan bertambah 
di dalam kandungan rahim, ia iringi pula dengan 
pernyataan bahawa segala sesuatu di sisi Allah adalah 
diatur dengan sukatan dan ukuran yang rapi. Ciri 
keseimbangan di sini amat jelas di antara kata 
"ukuran" dengan kata-kata "kurang" dan 
"bertambah". Seluruh persoalan ini dari segi 
maudhu'nya mempunyai hubungan dengan persoalan 
penciptaan semula selepas mati yang telah 
dibicarakan sebelum ini, dan persoalan ini dari segi 
bentuk mempunyai hubungan dengan pembicaraan 
selepasnya mengenai pengaliran air di wadi-wadi 
menurut kadarnya yang telah ditentukan, begitu juga 
dalam kenyataan kurang dan bertambah itu 
mengandungi ciri perpasangan yang lumrah di dalam 
seluruh suasana surah ini. 





"Allah Maha Mengetahui segaia yang tersembunyi dan 
segala yang ketara dan Dia Maha Besar dan Maha Tinggi. "(9) 


Kata-kata "al-Kabir" (Yang Maha Besar) dan kata- 
kata "al-Muta'al" (Yang Maha Tinggi) kedua-duanya 
masing-masing memberi bayangan pengertiannya di 
dalam hati, tetapi sukar untuk digambarkan 
bayangan-bayangan itu dengan kata-kata yang lain. 


kerana setiap makhluk yang baru mempunyai sesuatu 
kekurangan yang mengecilkannya. Mana-mana 

makhluk Allah yang disifatkan besar atau mana-mana 
perkara yang disifatkan besar atau mana-mana 
perbuatan yang dikatakan besar semuanya menjadi 
kecil dan kerdil apabila disebutkan kebesaran Allah. 
Begitu juga kata-kata "al-Muta'al" (Yang Maha 
Tinggi). Apakah anda faqir saya boleh 

mengemukakan sesuatu mengenai kata-kata ini? 
Tidak, malah mana-mana ahli tafsir Al-Qur'an yang 
lain juga terpaksa berhenti kaget di hadapan kata- 
kata al-Kabir dan al-Muta'al! 



"Sama sahaja (kepada Allah) sesiapa dari kamu yang 
menyembunyikan perkataannya dan sesiapa yang meng- 
ucapkannya dengan lantang dan sesiapa yang bersem-bunyi 
di malam hari dan yang muncul di hari siang. "(10) 


Ciri perpasangan di sini amat jelas dan yang 
menarik perhatian kami ialah kata-kata 
(muncul pergi) ia hampir-hampir memberi bayangan 
makna sebaliknya, kerana ia membayangkan 
pergerakan yang tersembunyi atau hampir-hampir 
tersembunyi. Kata-kata pula bererti "yang 

muncul pergi" pergerakan pergi dalam kata-kata ini 
memang dimaksudkan di sini sebagai pasangan 
kepada bersembunyi. Kelembutan bunyi pada sebutan 
kata "t-oUu" dan bayangannya memang 
dimaksudkan di sini supaya ia tidak merosakkan 
suasana, iaitu suasana ilmu Ilahi yang amat halus, 
seni, yang bergerak di belakang kandungan- 
kandungan rahim yang tersembunyi, di belakang 
rahsia sulit, di belakang segala sesuatu yang 
bersembunyi di waktu malam dan seterusnya di 
belakang para malaikat pengiring yang menurut jejak 
manusia yang tidak dapat dilihat oleh mata. Kata-kata 
'VjLuj" ini dipilih untuk memberi makna yang 
menjadi pasangan kepada kata-kata 
(bersembunyi) iaitu pergi dengan lembut, halus dan 
hampir tersembunyi! 

# T< ~ ^ f a» s* s 't'* *\ 

(jAj gO ja 



"Setiap manusia mempunyai malaikat-malaikat pengiring 
dari urusan Aliah yang mengikutinya dari hadapan dan dari 
belakangnya untuk mengawasinya." (1 1) 

Ayat ini tidak menyebut apa-apa sifat dan takrif 
mengenai malaikat-malaikat pengiring atau malaikat 
Hafazah yang menurut jejak setiap manusia, yang 
mengawasi setiap fikiran yang keluar dan yang 
datang, di samping mengawasi setiap perasaan dan 
setiap emosi mereka. Ayat ini tidak menyebut apa-apa 
mengenai para malaikat ini selain dari pernyataan 
bahawa mereka adalah dari urusan Allah. Oleh itu 

kami juga tidak mahu membuat apa-apa ulasan 
mengenainya. Siapakah malaikat-malaikat itu? 
Bagaimana sifatnya? Bagaimana ia menurut jejak 
manusia? Dan di mana dia berada? Kami tidak mahu 
menghapuskan suasana ketersembunyian, ketakutan 
dan langkah-langkah menurut jejak yang dibayangkan 
oleh ayat ini, kerana semuanya itu memang 
dimaksudkan di sini. Al-Qur'an telah mengemukakan 
perkara ini sekadar ini sahaja dan ia tidak pula 
mengemukakannya begini secara serampangan 
sahaja. Setiap orang yang mempunyai adirasa (zuk) 
mengenai suasana-suasana pengungkapan AI-Qur'an 
merasa gementar untuk merosakkan suasana yang 
sulit ini dengan penerangan dan penjelasan. 


Hubungan Tindakan Manusia Dengan Tindakan 
Kehendak MasyV ah Allah 



" Sesungguhnya Allah tidak mengubah keadaan sesuatu 
kaum sehingga mereka mengubahkan keadaan yang ada 
pada diri mereka sendiri/'(1 1) 


Allah mengikuti jejak-jejak manusia dengan para 
malaikat pengiring dari urusan-Nya untuk mengawasi 
perubahan-perubahan yang dilakukan mereka 
terhadap diri dan keadaan-keadaan hidup mereka dan 
mengaturkan tindakan-tindakannya terhadap mereka. 
Allah tidak mengubah sesuatu ni'mat atau sesuatu 
penderitaan, Allah tidak mengubah sesuatu 
kemuliaan atau sesuatu kehinaan melainkan apabila 
manusia itu sendiri mengubahkan perasaan mereka, 
amalan-amalan mereka dan realiti hidup mereka dan 
ketika itulah Allah akan mengubahkan keadaan 
mereka mengikut perubahan yang berlaku kepada 
keadaan jiwa dan amalan-amalan mereka. Walaupun 
Allah mengetahui apa yang akan berlaku kepada 
mereka sebelum ia berlaku, tetapi segala apa yang 
berlaku ke atas mereka adalah mengikut keadaan dan 
realiti yang terbit dari mereka, iaitu ia berlaku selepas 
masa perubahan itu dibandingkan kepada manusia. 

Itulah suatu hakikat yang meletakkan 
tanggungjawab yang berat ke atas manusia. 
Kehendak dan undang-undang Allah telah 
menetapkan bahawa masyi'ah Allah terhadap 
manusia adalah bergantung kepada tindakan mereka 
sendiri, dan undang-undang Allah akan berlaku 
kepada mereka mengikut bagaimana cara mereka 
melayani undang-undang ini dengan tindak-tanduk 
mereka. Nas ini cukup terang dan jelas mengenai 
hakikat ini dan tidak dapat ditakwilkan lagi. Di 
samping tanggungjawab yang berat itu, nas ini juga 
merupakan bukti penghormatan Allah kepada 
manusia, di mana masyi'ah-Nya telah menetapkan 
bahawa amalan dan tindakan mereka merupakan alat 
penguatkuasaan masyi'ah Allah terhadapnya. 

Setelah menjelaskan prinsip ini, ayat yang berikut 
menjelaskan pula - mengikut mafhum ayat - 
bagaimana Allah mengubahkan keadaan sesuatu 
kaum kepada keburukan kerana mereka 
mengubahkan keadaan diri mereka kepada keadaan 


yang lebih buruk lalu iradat Allah bertindak 
menimpakan akibat yang buruk terhadap mereka: 



"Dan apabila Allah menghendaki sesuatu keburukan 
terhadap sesuatu kaum f maka tiada siapa yang dapat 
menolaknya dan tiada siapa yang dapat menjadi pelindung 
mereka selain daripada-Nya."(1 1) 

Ayat ini menonjolkan bahagian keburukan tidak 
bahagian kebaikan kerana ayat ini membicarakan 
orang-orang yang menggesa supaya disegerakan 
'azab keburukan ke atas mereka bukannya menggesa 
supaya diturunkan rahmat kebaikan. Dalam ayat yang 
terdahulu Allah mendahulukan keampunan di atas 
'azab keseksaan untuk menonjolkan kelalaian mereka. 
Dan dalam ayat ini Allah menonjolkan akibat yang 
buruk sahaja untuk memberi amaran kepada mereka 
bahawa tiada siapa yang dapat menolak 'azab Allah 
yang wajar ditimpakan ke atasnya dengan sebab 
keburukan yang ada pada diri mereka dan tiada 
seorang pelindung pun yang dapat menolong dan 
membela mereka dari 'azab itu. 

****** 

(Pentafsiran ayat-ayat 12 - 16) 

Di Sebalik Fenomena-fenomena Alam Yang Besar 

Kemudian ayat berikut membawa kita ke dalam 
satu penjelajahan di suatu wadi yang lain yang 
bersambung dengan wadi yang kita telah jelajahi tadi, 
iaitu sebuah wadi, di mana terkumpulnya 
pemandangan-pemandangan alam dan perasaan- 
perasaan yang mempunyai gambaran bayangan dan 
nada yang saling merangkumi dan selaras serta 
diselubungi ketakutan, rendah diri, kepenatan dan 
kebimbangan. Sementara hati tertunggu-tunggu 
berwaspada dan terharu: 

" Dialah yang memperlihatkan kilat kepada kamu untuk 
menimbulkan ketakutan dan harapan dan Dialah yang 
menciptakan awan-awan yang berat(12). Dan guruh 
bertasbih memuji-Nya dan malaikat juga (bertasbih) kerana 
takut kepada-Nya dan Dialah yang melepaskan halilintar lalu 
mengenai sesiapa yang dikehendaki-Nya f sedangkan mereka 
mempertikaikan tentang Aliah dan Dia amat berat 
penyeksaan-Nya(13). Do' a yang sebenar itu ialah kepada 
Allah , sedangkan tuhan-tuhan palsu yang mereka berdo'a 
kepadanya selain Allah tidak dapat memperkenankan sedikit 
pun do' a mereka melainkan seperti seorang yang 
menghulurkan kedua telapak tangannya ke dalam air supaya 
air sampai ke mulutnya dan tentulah ia tidak akan sampai ke 
mulutnya. Dan tiada do'a orang-orang yang kafir itu 
melainkan semuanya berada dalam kesia-siaan belaka(14). 
Dan hanya kepada Aliah jua sujudnya sekalian penghuni 
langit dan bumi sama ada secara sukarela atau terpaksa , dan 
bayang-bayang mereka (juga turut sujud) di waktu pagi dan 
petang(IS). Katakanlah: Siapakah Tuhan langit dan bumi? 
Jawablah: Allah. Katakanlah: Apakah patut kamu mengambil 
selain Allah peiindung-pelindung yang tidak terdaya 
menentukan manfa'at dan mudharat kepada diri mereka 
sendiri? Katakanlah: Apakah sama orang yang buta dengan 
orang yang celik atau apakah sama gelap-gelita dengan 
cahaya yang terang? Atau apakah mereka mengadakan bagi 
Allah sekutu-sekutu yang berkuasa mencipta sama seperti 
ciptaan-Nya sehingga ia mengelirukan mereka? Katakanlah: 
Hanya Allah sahaja yang berkuasa menciptakan segala 
sesuatu dan Dia Maha Esa dan Maha Gagah Perkasa."(16) 


Kilat, guruh dan awan merupakan pemandangan** 
pemandangan yang dikenali umum begitu juga 
pemandangan petir-petir yang kadang-kadang 
menyertainya merupakan pemandangan- 
pemandangan yang memberi kesan di daiam hati 
manusia, sama ada pada mereka yang banyak 
mengetahui tentang tabi'at kejadian-kejadian ini atau 
pada mereka yang tidak mengetahui langsung 
tentang Allah. Semua kejadian-kejadian itu terkumpul 
di dalam ayat ini dan ditokok pula dengan 
keterangan-keterangan mengenai malaikat, bayang- 
bayang, tasbih, sujud, takut, harapan, do'a yang 
sebenar dan do'a yang tidak mustajab, kemudian 
ditambahkan pula dengan satu gambaran keadaan 
seorang yang tertalu kepingin kepada air di mana ia 


menghuiur dua tapak tangannya untuk mendapatkan 
air sambil membuka mulutnya mengharapkan setitik 
air. 


Semuanya itu tidak terkumpul daiam ayat-ayat ini 
secara kebetulan atau serampangan sahaja, malah ia 
terkumpul untuk memberi bayangan kepada 
pemandangan dan untuk menyelubunginya dengan 
suasana cemas, tertunggu-tunggu, takut, berangan- 
angan, rendah diri dan gementar dalam penjelasan 
ayat yang menggambarkan kuasa Allah yang mutlak, 
yang merupakan satu-satunya kuasa yang menunduk 
dan memberi manfa'at dan mudharat, dan penjelasan 
ini adalah bertujuan untuk menolak sekutu-sekutu 
yang didakwa oleh manusia dan menakutkan mereka 
terhadap akibat mempersekutukan Allah. 



"Dialah yang memperlihatkan kilat kepada kamu untuk 
menimbulkan ketakutan dan harapan".(12) 


Yakni Aliahlah yang memperlihatkan fenomema 
alam ini kepada kamu dan ia terjadi dari tabi'at alam 
yang dijadikan Allah sedemikian rupa dengan ciri-ciri 
dan fenomenafenomenanya yang istimewa, di 
antaranya ialah kilat yang diperlihatkan kepada kamu 
mengikut undang-undang-Nya dan menyebabkan 
kamu merasa takut kerana sinarannya 
menggoncangkan saraf kamu, dan kadang-kadang ia 
berubah menjadi petir dan kadang-kadang menjadi 
tanda amaran banjir besar yang menjahanamkan 
sebagaimana kamu mengetahuinya dari pengalaman- 
pengalaman kamu. Kilat juga menimbulkan harapan 
di sebaliknya kerana kadang-kadang selepas kilat 
turunnya hujan lebat yang menyuburkan tanah-tanah 
yang mati dan menambahkan pengaliran air sungai- 
sungai. 


"Dan Dialah yang menciptakan awan-awan yang berat "(12) 


Yakni Allah mengadakan awan-awan yang penuh 
sarat dengan air. la terjadi mengikut undang-undang 
Allah yang telah mencipta dan menyusun alam ini 
sebegitu rupa. Kemudian awan-awan itu menurunkan 
hujan. Seandainya Allah tidak menjadikan alam 
dengan rupa bentuknya yang ada sekarang tentulah 
awan tidak wujud dan hujan tidak turun. 
Pengetahuan kita tentang bagaimana terbentuknya 
awan dan bagaimana turunnya hujan tidak 
menghilangkan sedikit pun kehebatan dan keindahan 
fenomena alam itu, juga tidak sedikit pun 
menghilangkan kepentingannya yang besar. Awan- 
awan itu terbentuk mengikut struktur alam yang 
khusus yang tiada siapa dapat menciptakannya 
melainkan Allah, juga mengikut satu undang-undang 
yang mengendalikan struktur itu, yang tiada siapa 
pun dari para hamba Allah yang turut serta 
mengaturkan undang-undang itu sebagaimana alam 
tidak menciptakan dirinya sendiri dan tidak pula 
mengaturkan undang-undangnya. 

Guruh selaku fenomena yang ketiga bagi suasana 
hujan, kilat dan bunyi guruh yang gemuruh itu 
merupakan salah satu dari kesan-kesan undang- 
undang alam buana yang diciptakan Allah. Walau apa 
pun tabi'at dan sebab-sebab guruh itu, namun ia 
tetap merupakan suatu gema yang diciptakan Allah di 
alam ini. Guruh merupakan pernyataan pujian dan 
tasbih terhadap qudrat Ilahi yang mengaturkan 
undang-undang alam ini sebagaimana setiap buatan 
yang cantik dan indah itu bertasbih dan 

mengumumkan pujiannya terhadap tukang yang 
membuatnya kerana kecantikan dan keindahan hasil 
pertukangannya. Mungkin juga yang dimaksudkan 
dengan tasbih di sini ialah tasbih dalam ertikatanya 
yang sebenar, dengan erti guruh itu benar-benar 
memuji Allah. Hakikat ghaib yang dilindungi Allah dari 
manusia itu pastilah diterima dengan tasdiq dan 
taslim, kerana mereka tidak mengetahui urusan alam 
dan hakikat diri mereka melainkan sebahagian kecil 
darinya sahaja. 

Ungkapan ayat ini menjelaskan bahawa guruh itu 
memuji Allah. Ini sesuai dengan methodologi 
penggambaran Al-Qur'an dalam penjelasan ayat yang 
seperti ini. Ungkapan ayat ini menyalutkan sifat-sifat 
hidup dan harakatnya kepada pemandangan- 
pemandangan alam yang senyap itu supaya turut 
mengambil bahagian di dalam pemandangan itu 
dengan harakat yang sama dengan harakat seluruh 
pemandangan itu - sebagaimana saya telah huraikan 
dalam buku oljtt! . Pemandangan di 

sini ialah pemandangan makhluk-makhluk hidup 
dalam suasana tabi'i, di mana digambarkan para 
malaikat bertasbih kerana takut kepada Allah, do'a 
yang ditujukan kepada Allah dan do'a yang ditujukan 
kepada sekutu-sekutu (tuhan-tuhan palsu), di 
samping digambarkan seorang manusia yang 
menghulurkan dua telapak tangannya ke air supaya 
sampai ke mulutnya dan tentulah air itu tidak akan 
sampai ke mulutnya. Dan di tengah-tengah 
pemandangan makhluk yang berdo'a, beribadat 
kepada Allah dan bergerak inilah guruh turut serta 
bersama makhluk hidup yang lain melepaskan 
tangannya bertasbih dan berdo'a. 

Kemudian suasana takut, berdo'a, kilat, guruh dan 
awan-awan berat yang membawa hujan 
disempurnakan dengan petir-petir yang menyambar 
siapa sahaja yang dikehendaki Allah. Petir-petir juga 
merupakan satu fenomena alam yang terjadi dari 
struktur alam yang diciptakan sedemikian rupa. 
Kadang-kadang Allah melepaskan petir itu ke atas 
orang-orang yang mengubahkan keadaan diri mereka 
sesuai dengan kehendak kebijaksanaannya supaya 
mereka tidak diberi tempoh lagi kerana Allah 
mengetahui bahawa penempohan itu tidak akan 
, memberi apa-apa kebaikan kepada mereka. Oleh 
sebab itulah mereka wajar dibinasakan. 

Tetapi yang anehnya dalam suasana kilat, guruh 
dan petir yang ngeri, dalam gegak gempita tasbih 
guruh memuji Allah, gema tasbih malaikat yang takut 
kepada Allah dan dalam tiupan ribut badai yang 


menyatakan kemarahan Alah. dalam suasana-suasana 
yang ngeri dan hebat ini masih bergema suara-suara 
manusia yang mempertikaikan (kewujudan dan 
keesaan) Allah yang memiliki seluruh kekuatan itu dan 
mencetuskan segala bunyi guruh dan petir yang 
mengatasi suara segala pertikaian dan segala 
penyeksaan: 



Sedangkan mereka mempertikaikan tentang Allah dan Dia 
amat berat penyeksaan~Nya. "(13) 


Demikianlah lenyapnya suara-suara mereka yang 
lemah itu di dalam suasana yang menakutkan ini, di 
mana bergemanya suara do'a dan permohonan- 
permohonan, suara guruh dan petir yang 
berdentuman, dan semuanya mengakui kewujudan 
dan keesaan Allah yang dipertikaikan mereka, juga 
mengakui bahawa segala tasbih dan tahmid itu 
adalah terpulang kepada Allah Maha Esa sahaja dari 
fenomena-fenomena alam yang paling besar dan dari 
para malaikat yang bertasbih kerana takut kepada- 
Nya. Di sini kesan ketakutan itu benar-benar 
dirasakan. Ia tidak dapat dibandingkan dengan 
seluruh suara manusia yang lemah yang 
mempertikaikan (kewujudan dan keesaan) Allah, 
sedangkan penyeksaan-Nya amat berat. 

Mereka mempertikaikan (keesaan) Allah dan 
menghubungkan kepada-Nya berbagai-bagai sekutu 
yang dipohonkan mereka bersama Allah. Berdo'a 
kepada Allah Maha Esa itulah yang benar dan berdo'a 
kepada yang lain dari Allah adalah karut belaka dan 
orang yang berdo'a kepadanya tidak memperolehi 
apa-apa selain dari kepenatan: 



"Do'a yang sebenar Itu ialah kepada Allah , sedangkan 
tuhan-tuhan palsu yang mereka berdo'a kepadanya selain 
Allah tidak dapat memperkenankan sedikit pun do'a mereka 
melainkan seperti seorang yang menghulurkan kedua 
telapak tangannya ke dalam air supaya air sampai ke 
mulutnya dan tentulah ia tidak akan sampai ke muiut-nya. 
Dan tiada do'a orang-orang yang kafir itu melainkan 
semuanya berada dalam kesia-siaan belaka. "(14) 

Berdo'a Kepada Allah Dan Berdo'a Kepada 
Tuhan-tuhan Palsu 

Pemandangan di sini amat jelas, hidup dan 
bergerak, letih lesu dan kempunan. Do'a yang benar 
hanya satu sahaja, do'a inilah sahaja yang diterima 
dan diperkenankan. Itulah do'a kepada Allah, 
bertawajjuh kepada-Nya, memohon pertolongan, 
rahmat dan hidayat dari-Nya. Selain dari itu adalah 
batil dan sia-sia belaka. Tidakkah anda lihat keadaan 
orang-orang yang berdo'a kepada yang lain dari Allah 
yang terdiri dari berbagai-bagai sekutu? Lihatlah salah 

seorang dari mereka. Dia kelihatan begitu kempunan 
dan dahaga. Dia menghulurkan dua tangannya dan 
membuka dua telapak tangannya, sedangkan 
mulutnya terbuka mengumat-ngamitkan do'a 
meminta air sampai ke mulutnya, sedangkan air tidak 
akan sampai ke mulutnya walaupun setelah dia 
bersusah payah dan berada dalam keadaan 
kempunan. Beginilah kesudahan do'a orang-orang 
yang kafir terhadap Allah apabila mereka berdo'a 
kepada tuhan-tuhan palsu: 



'S'? J r' 




" Dan tiada do'a orang-orang yang kafir itu melainkan 
semuanya berada di dalam kesia-siaan belaka. "(14) 


Dalam suasana apakah orang yang berdo'a yang 
kempunan ini tidak mendapat setitis air itu? Dalam 
suasana kilat, guruh dan awan-awan mendung yang 
berlari di sana dengan perintah Allah Yang Maha Esa 
dan Maha Perkasa. 


Ketika orang-orang yang kecewa yang bertuhankan 
tuhan-tuhan palsu itu meletakkan harapan dan 
berdo'a kepada mereka, tiba-tiba (dalam ayat berikut) 
seluruh penghuni alam tunduk kepada Allah. Seluruh 
mereka diperintah dengan iradat Allah, patuh kepada 
peraturan-Nya dan dipaksa mengikut undang- 
undang-Nya; yang beriman tunduk kerana ta'at dan 
yakin, dan yang tidak beriman tunduk kerana 
terpaksa. Tiada siapa pun yang dapat keluar dari 
lingkungan iradat Allah dan tiada siapa pun yang 
dapat hidup di luar undang-undang Allah yang diatur 
untuk mengendalikan kehidupan mereka: 



"Dan hanya kepada Allah jua sujudnya sekalian penghuni 
langit dan bumi sama ada secara sukarela atau terpaksa , dan 
bayang-bayang mereka (juga turut sujud) di waktu pagi dan 
petang "(15) 

Oleh sebab suasana di sini suasana ibadat dan do'a, 
maka ayat ini mengungkapkan kepatuhan kepada 
masyi'ah Allah itu dengan harakat sujud yang 
melambangkan kemuncak 'Ubudiyah atau 
kehambaan, kemudian ia menggabungkan tubuh- 
tubuh penghuni langit dan bumi dengan bayang- 
bayangnya masing-masing, iaitu bayang-bayang 
mereka di waktu pagi dan di waktu petang ketika 
sinaran matahari meneduh dan bayang-bayang 
memanjang, ia menggabungkan bayang-bayang ini 
dengan tubuh-tubuh itu agar bersama-sama sujud 
kepada Allah merendahkan diri dan menjunjung 
perintah Allah. Bayang-bayang itu sendiri merupakan 
suatu hakikat kerana bayang-bayang itu mengikut 
tubuh, kemudian hakikat ini melontarkan bayangan 
ke atas pemandangan itu dan menjadikannya satu 
pemandangan yang amat menarik, di mana 
berlangsungnya dua sujud iaitu sujud tubuh dan sujud 
bayang. Ia membuat seluruh alam buana termasuk 


tubuh-tubuh dan bayang-bayang melutut patuh sama 
ada melalui keimanan atau tidak melalui keimanan, 
semuanya sujud kepada Allah, sedangkan golongan 
manusia yang hampa terus menyembah tuhan-tuhan 
palsu selain Allah. 


Pertanyaan-pertanyaan Yang Memalukan 

Dalam suasana pemandangan yang menarik ini 
Allah mencabar mereka dengan pertanyaan- 
pertanyaan yang menghina, kerana tidak ada yang 
lebih wajar di dalam suasana seperti ini melainkan 
ejekan dan sendaan: 



"Katakanlah: Siapakah Tuhan langit dan bumi? Jawablah: 
Allah. Katakanlah: Apakah patut kamu mengambil selain 
Allah pelindung-pelindung yang tidak terdaya menentukan 
manfa'at dan mudharat kepada diri mereka sendiri? 
Katakanlah: Apakah sama orang yang buta dengan orang 
yang celik atau apakah sama gelap-getita dengan cahaya 
yang terang? Atau apakah mereka mengadakan bagi Allah 
sekutu-sekutu yang berkuasa mencipta sama seperti ciptaan- 
Nya sehingga ia mengelirukan mereka? Katakanlah: Hanya 
Allah sahaja yang berkuasa menciptakan segala sesuatu dan 
Dia Maha Esa dan Maha Gagah Perkasa." (16) 


Yakni tanyalah mereka - sesudah ternyata bahawa 
seluruh penghuni langit dan bumi adalah tertakluk 
kepada qudrat dan iradat Allah belaka sama ada suka 
atau' tidak suka - siapakah lagi Tuhan langit dan 
bumi? Pertanyaan ini bukannya untuk dijawab oleh 
mereka kerana ayat yang lepas telah pun memberi 
jawapannya dan mereka telah pun mendengar 
jawapan itu dalam bentuk perkataan dan 
pemandangan: 


iitjs 


"Jawablah: Allah. "(16) 


Kemudian tanya lagi: 



"Apakah patut kamu mengambil selain Allah pelindung- 
pelindung yang tidak terdaya menentukan manfa'at dan 
mudharat kepada diri mereka sendiri? "(1 6) 


Pertanyaan ini bertujuan untuk mengecam mereka 
kerana mereka sebenarnya telah pun mengambil 

pelindung-pelindung yang lain dari Allah. Yakni 
tanyalah mereka, sedangkan persoalan ini amat jelas 
dan perbezaan di antara kebenaran dan kebatilan 
juga amat jelas, iaitu sejelas perbezaan di antara buta 
dan ceiik, di antara gelap dan cerah. Kata-kata "orang 
yang buta dan orang yang ceiik" itu ditujukan kepada 
mereka dan kepada para Mu'minin. Kebutaan 
matahati itulah satu-satunya sebab yang 
menghalangkan mereka dari melihat kebenaran yang 
amat jelas, yang dirasai kesannya oleh seluruh 
penghuni langit dan bumi. Kata "gelap-gelita dan 
cahaya yang terang" dituju untuk menggambarkan 
keadaan mereka dan keadaan para Mu'minin. 
Keadaan-keadaan yang gelap-gelita yang menutup 
pemandangan itulah yang menyelubungi dan 
menahan mereka dari memahami kebenaran yang 
amat jelas itu. 

Apakah mereka melihat tuhan-tuhan palsu yang 
disembah mereka selain dari Allah itu telah 
menciptakan makhluk-makhluk yang sama dengan 
makhluk-makhluk yang telah diciptakan Allah 
sehingga menyebabkan mereka keliru di antara 
makhluk-makhluk yang diciptakan Allah dengan 
makhluk-makhluk yang diciptakan tuhan-tuhan palsu 
itu? Seandainya benar begini tentulah mereka boleh 
dimaafkan jika mereka menyembah tuhan-tuhan 
palsu itu, kerana tuhan-tuhan ini juga mempunyai 
sifat-sifat Allah, iaitu sifat berkuasa mencipta yang 
melayakkan mereka disembah. Dan tanpa sifat ini 
mereka tidak syak lagi tidak wajar disembah. 

Inilah kecaman yang amat pahit terhadap golongan 
manusia yang melihat segala sesuatu yang diciptakan 
Allah dan melihat tuhan-tuhan palsu yang disembah 
mereka tidak menciptakan sesuatu apa dan tidak 
akan menciptakan sesuatu apa. Mereka hanya 
makhluk-makhluk Allah belaka, namun demikian 
mereka masih menyembah tuhan-tuhan palsu itu dan 
memberi keta'atannya yang tidak berbelah bagi. 
Itulah serendah-rendah tahap pemikiran yang 
dicapaikan akal mereka. 

(Ayat berikut) merupakan kata-kata kesimpulan 
terhadap kecaman yang pedas yang tidak dapat 
ditolak dan dipertikaikan itu setelah diajukan 
pertanyaan tadi: 

"Katakanlah: Hanya Allah sahaja yang berkuasa menciptakan 
segala sesuatu dan Dia Maha Esa dan Maha Gagah 
Perkasa. "(1 6) 

Itulah konsep Wahdaniyah dalam penciptaan dan 
konsep Wahdaniyah dalam penguatkuasaan yang 
melambangkan kemuncak kekuasaan. Demikianlah 
persoalan sekutu-sekutu atau tuhan-tuhan palsu itu 
dari permulaan lagi dikepung dengan pemandangan 
sujud, di mana seluruh penghuni langit dan bumi dan 
bayang-bayang mereka sujud kepada Allah sama ada 
suka atau tidak suka, dan pada akhirnya dikepung 
dengan pemandangan penguatkuasaan Allah, di 
mana segala sesuatu di langit dan di bumi tunduk 



s * y 


kepada Allah belaka, dan sebelum ini ia telah 
didahului oleh pemandangan kilat-kilat, guruh-guruh, 
petir-petir, tasbih dan tahmid yang menyatakan 
ketakutan dan pengharapan kepada Allah. Tiada lagi 
hati yang sanggup menghadapi keadaan-keadaan 
yang menakutkan ini, melainkan hati yang buta yang 
hidup di dalam gelap-gelita sehingga ia dibinasakan. 

Sebelum kita meninggal wadi ini, eloklah kita 
sentuhkan ciri perpasangan-perpasangan yang dapat 
diperhatikan di dalam gaya pengungkapan, di mana 
ketakutan dipasangkan dengan pengharapan, kilat 
yang menyambar dipasangkan dengan awan yang 
berat. Kata-kata "berat" di sini di samping 
dihubungkan kepada air turut dijadikan pasangan 
kepada kilat yang ringan dan menyambar, tasbih 
guruh yang memuji Allah dipasangkan dengan tasbih 
malaikat yang takut kepada Allah, do'a yang benar 
dipasangkan dengan do'a yang penat dan hampa, 
langit dipasangkan dengan bumi, sujud secara 
sukarela dipasangkan dengan sujud secara terpaksa, 
tubuh-tubuh dipasangkan dengan bayang-bayang, 
Khaliq yang berkuasa dipasangkan dengan tuhan- 
tuhan palsu yang tidak berkuasa menciptakan suatu 
apa dan tidak pula berkuasa menentukan manfa'at 
dan mudharat terhadap diri mereka sendiri. 
Demikianlah penjelasan ayat-ayat itu berlangsung 
mengikut gaya dan caranya yang halus, gemilang dan 
teratur rapi. 


****** 


(Pentafsiran ayat-ayat 17-18] 
Di Antara Hakikat Dan Buih-buih 


Kemudian marilah kita ikuti penjelasan ayat berikut 
yang membuat perbandingan di antara kebenaran 
dengan kebatilan, da'wah yang kekal dengan da'wah 
yang hilang bersama angin, kebaikan yang tenang 
dengan kejahatan yang kacau. Perbandingan yang 
dibuat di sini memperlihatkan kekuatan Allah Yang 
Maha Esa dan Maha Gagah Perkasa, juga 
memperlihatkan tadbir Allah yang rapi yang 
menentukan segala sesuatu. Perbandingan ini adalah 
dari jenis pemandangan-pemandangan alam yang 
mengsuasanakan penjelasan ayat-ayat ini. 

"Dialah yang telah menurunkan hujan dari langit lalu 
mengalir di wadi~wadi menurut kadar yang ditentukan-Nya, 

kemudian banjir membawa buih-buih yang kembang , dan 
dari logam-iogam yang mereka ieburkannya di daiam api 
untuk membuat perhiasan dan perkakas-perkakas itu juga 
terdapat buih-buih yang sama dengannya. Demikianiah Aiiah 
membuat perbandingan di antara kebenaran dan kebatiian. 
Adapun buih, maka ia akan hiiang lenyap terbuang, dan 
adapun yang berguna kepada manusia , maka ia akan tetap 
di bumi. Demikianlah Aliah membuat perbandingan- 
perbandingan. "( 1 7) 

Penurunan hujan dari langit hingga memenuhi 
wadi-wadi itu adalah seimbang dengan suasana kilat, 
guruh dan awan-awan yang berat yang wujud di 
dalam pemandangan yang silam, la juga menjadi 
sebahagian dari pemandangan alam yang besar, di 
mana dibicarakan persoalan-persoalan surah dan 
maudhu'-maudhu'nya di samping membuktikan 
qudrat Allah Yang Maha Esa dan Gagah Perkasa. Air 
yang mengalir di wadi-wadi mengikut kadar yang 
tertentu itu adalah sama dengan segala sesuatu yang 
lain yang ditentukan mengikut kadar tenaga dan 
keperluannya masing-masing dan ia juga menjadi 
bukti betapa rapinya pentadbiran Allah yang 
menentukan segala-galanya, la merupakan salah satu 
persoalan yang dibicarakan oleh surah ini. Semuanya 
itu menjadi latar belakang bagi perbandingan yang 
hendak disampaikan Allah kepada manusia, iaitu 
perbandingan yang diambil dari sesuatu yang dilihat 
dalam hidup mereka dan dilalui mereka tanpa 
perhatian. 

Air yang turun dari langit itu mengalir memenuhi 
wadi-wadi dan di tengah jalannya ia mengumpulkan 
buih-buih kotor 'yang terapung-apung di permukaan 
air hingga kadang-kadang ia melindungi air. Buih- 
buih itu mengembang dan bertambah -banyak, tetapi 
ia tetap buih yang kotor juga, sedangkan air di 
bawahnya mengalir tenang, tetapi ia adalah air yang 
membawa rahmat dan hayat. Buih-buih seperti itu 
berlaku juga pada logam-logam yang dilebur untuk 
dibuat perhiasan seperti emas dan perak atau untuk 
dibuat bejana-bejana atau alat-alat yang berguna 
dalam kehidupan seperti besi dan timah, di sana buih- 
buih yang kotor itu timbul di permukaan cecair logam 
itu hingga kadang-kadang menutupi logam asli, tetapi 
ia tetap merupakan buih-buih kotor yang akan hilang 
lenyap dan yang tetap tinggal ialah logam yang 
bersih. 

Itulah perbandingan di antara kebenaran dan 
kebatilan di dalam hidup ini, di mana yang batil 
timbul, mengembang dan terapung-apung seperti 
buih-buih yang kotor dan tidak lama kemudian ia 
hilang lenyap dan terbuang kerana ia tidak 
mempunyai hakikat dan daya tahan yang padu, 
sedangkan yang benar tetap tenang walaupun 
kadang-kadang disangkakan orang ia tersorok, 
tenggelam, hilang atau mati, namun ia tetap teguh di 
bumi seperti air dan logam yang tulen yang berguna 
kepada manusia. 



" Demikianiah Allah membuat perbandingan- 

perbandingan? "( 1 7) 

Dan demikianlah juga Allah menjelaskan nasib 
kesudahan da'wah-da'wah, nasib kesudahan 
kepercayaan-kepercayaan dan akibat-akibat segala 
amalan dan perkataan. Dialah Allah Yang Maha Esa, 
Yang Maha Gagah Perkasa, yang mengendalikan 
urusan alam buana dan hayat, yang mengetahui lahir 
dan batin, yang benar dan yang batil, yang kekal dan 
yang hilang. 

Siapa yang menyahut da'wah Allah akan mendapat 
kesudahan yang paling baik, dan, siapa yang tidak 
menyahut da'wah Allah akan bertemu dengan 'azab 
yang amat dahsyat yang akan membuat seorang itu 
sanggup menebuskan diri darinya dengan seluruh 
harta kekayaan di bumi ini jika ia memilikinya, namun 
dia tidak akan mungkin menebuskan dirinya. Dia 
tetap akan dihisab dan dia tetap memperolehi Neraka 
Jahannam sebagai tempat kediamannya, itulah 
seburuk-buruk tempat kediaman: 



"Bagi orang-orang yang menyahut seruan Tuhan mereka 
(dikurniakan) balasan yang terbaik dan bagi orang-orang 
yang tidak menyahut seruan itu (disediakan 'azab), dan jika 
mereka memiliki kekayaan yang ada di bumi ini dan 
(ditambahkan pula) sebanyak itu lagi bersamanya nescaya 
mereka akan menebuskan diri mereka dengannya. 
Merekalah yang akan menghadapi hisab yang berat dan 
tempat kediaman mereka ialah Neraka Jahannam seburuk- 
buruk tempat kediaman. "( 1 8) 

Di sini orang-orang yang menyahut da'wah Allah 
dipasangkan dengan orang-orang yang tidak 
menyahut da'wah Allah, balasan yang paling baik 
dipasangkan dengan 'azab yang amat dahsyat, 
dengan Neraka Jahannam dan dengan seburuk-buruk 
tempat kediaman. 


(Kumpulan ayat-ayat 19 - 43) 

"Apakah orang yang mengetahui bahawa apa yang 
diturunkan kepadamu dari Tuhanmu itu adalah benar sama 
dengan orang yang buta? Hanya orang yang berakal sahaja 
yang dapat mengambil pengajaran(1 9). laitu orang yang 
memenuhi janji Allah dan tidak membatalkan perjanjian(20). 
Dan orang-orang yang menyambungkan apa yang 
diperintahkan Allah supaya disambungkannya dan mereka 
takut kepada Tuhan mereka dan takut kepada hisab yang 
buruk(21 ) % Dan orang-orang yang sabar kerana mencari 
keredhaan Tuhan mereka dan mendirikan solat dan 
membelanjakan sebahagian dari rezeki yang Kami kurniakan 
kepada mereka secara sembunyi-sembunyi dan secara 
terang-terangan serta menolak kejahatan dengan kebaikan . 
Merekalah orang-orang yang akan mendapat tempat 
kesudahan yang baik(22). laitu Syurga yang akan dimasuki 
mereka bersama-sama dengan orang-orang yang soleh dari 
bapa-bapa mereka , isteri-isteri mereka dan anak cucu 
mereka , sedangkan para malaikat pula akan masuk 
mengunjungi mereka dari segenap pintu(23). (Sambil 
mengucapkan): Selamat sejahtera ke atas kamui Dengan 
berkat kesabaran kamu ; maka (inilah Syurga) sebaik-baik 
tempat kesudahan(24). Dan orang-orang yang membatalkan 
janji setelah diikatkannya dengan teguh dan memutuskan 
hubungan yang diperintahkan Allah supaya 

disambungkannya dan melakukan kerosakan di bumi. 
Merekalah orang-orang yang mendapat kutukan Allah dan 
akan memperolehi seburuk-buruk tempat kesudahan(25). 
Aliahlah yang melapangkan rezeki dan menyempitkannya 
kepada sesiapa yang dikehendaki-Nya. Mereka bergembira 
dengan kehidupan dunia , sedangkan kehidupan dunia itu 
dibandingkan dengan kehidupan Akhirat hanya sekelumit 
keni'matan sahaja(26). Dan orang-orang kafir berkata: 
Mengapa tidak diturunkan kepadanya (Muhammad) suatu 
bukti (mu'jizat) dari Tuhannya ? Katakanlah: Sesungguhnya 
Allah menyesatkan siapa yang dikehendaki-Nya dan 
memberi hidayat kepada siapa yang bertaubat kepada- 
Nya(27). laitu orang-orang yang beriman dan hati mereka 
tenteram dengan mengingati Allah. Ingatlah! Hanya dengan 
mengingati Allah hati menjadi tenang tenteram(28). Orang- 
orang yang beriman dan mengerjakan amalan yang soleh 
akan memperolehi kebahagiaan dan tempat kembali yang 
baik (29). Demikianlah , Kami telah mengutuskan engkau di 
kalangan satu umat yang telah berlalu sebelumnya beberapa 
umat yang lain supaya engkau membaca kepada mereka (Al- 
Qur T an) yang telah Kami wahyukan kepadamu , sedangkan 
mereka mengingkarkan Allah Yang Maha Penyayang. 
Katakanlah: Dialah Tuhanku dan tiada Tuhan yang lain 
melainkan hanya Dia , kepada-Nya aku bertawakkal dan 
kepada-Nya aku bertaubat(30). Dan sekiranya ada Qur'an 
yang dapat menggoncangkan gunung-ganang atau 
membelahkan bumi atau menjadikan orang-orang yang 
telah mati dapat bercakap, (maka itulah Al-Qur'anul-Karim), 
malah seluruh urusan terpulang kepada Allah. Tidakkah 
(sampai masanya kepada) orang-orang yang beriman itu 
berputus asa (terhadap keimanan kaum Musyrikin). 
Sesungguhnya jika Allah kehendaki tentulah Dia memberi 
hidayat kepada semua manusia. Dan orang-orang yang kafir 
itu sentiasa ditimpa malapetaka kerana perbuatan mereka 
yang kufur atau malapetaka itu jatuh berhampiran dengan 
tempat tinggal mereka sehingga tibalah janji Allah. 
Sesungguhnya Allah tidak memungkiri janji-Nya. "(31) 

" Dan sesungguhnya para rasul sebelummu juga pernah 
dipersenda-sendakan lalu Aku memberi tempoh kepada 
orang-orang yang kafir itu kemudian Aku binasakan mereka , 
maka bagaimanakah dahsyatnya 'azab keseksaan-Ku 
itu?(32). Siapakah yang mengawasi setiap individu terhadap 
apa yang dilakukannya? Dan mereka mengadakan 
berbagai-bagai sekutu kepada Aliah . Katakanlah: 
Sebutkanlah nama mereka. Atau apakah kamu hendak 
memberita h u kepada Aliah sesuatu yang tidak diketahui-Nya 
di bumi ini atau (kamu mendakwa-nya) dengan cakap-cakap 
yang dangkal sahaja , malah orang-orang kafir itu telah 
dipesonakan tipu daya mereka sendiri dan mereka telah 
dihalangkan dari jalan Allah , dan barang siapa yang 
disesatkan Allah , maka tiada siapa lagi yang dapat memberi 
hidayat ke padanya(33). Mereka mendapat 'azab dalam 
kehidupan dunia , dan sesungguhnya 'azab Akhirat itu lebih 
dahsyat lagi dan mereka tidak akan mendapat sesiapa pun 
yang akan menjadi pelindung mereka dari 'azab Allah(34). 
Sifat Syurga yang dijanjikan kepada orang-orang yang 
bertaqwa ialah (taman-taman) yang mengalir di bawahnya 
aneka sungai, buah-buahannya sentiasa mewah dan bayang- 
bayangnya sentiasa teduh. Itulah tempat kesudahan orang- 
orang yang bertaqwa, sedangkan tempat kesudahan orang- 
orang yang kafir pula ialah api Neraka(35). Dan orang-orang 
yang 'telah Kami kurniakan kitab kepada mereka adalah 
bergembira dengan wahyu yang telah diturunkan kepadamu 
(Muhammad) dari Tuhanmu, dan di antara golongan- 
golongan (Ahlil-Kitab dan Musyrikin) ada yang mengingkari 
sebahagian darinya. Katakanlah: Sesungguhnya aku 

diperintah menyembah Allah dan jangan mempersekutukan- 
Nya. Kepada Allah aku berseru dan kepada-Nya juga aku 
kembali(36). Dan demikianlah Kami turunkan Al-Qur'an 
sebagai hukum-hukum (Allah) di dalam bahasa Arab, dan 
jika engkau (Muhammad) mengikut kehendak hawa nafsu 
mereka setelah datang kepadamu pengetahuan yang benar 
(dari Allah), maka tiada lagi penolong dan pelindung (yang 
dapat menyelamatkan engkau) dari 'azab Allah(37). Dan 
sesungguhnya Kami telah mengutuskan rasul-rasul sebelum 
engkau (Muhammad) dan Kami jadikan untuk mereka isteri- 
isteri dan zuriat keturunan, dan tiada sebarang kuasa bagi 
seorang Rasul untuk mengadakan sesuatu mu'jizat 
melainkan dengan keizinan Allah. Bagi setiap zaman 
diturunkan kitab yang tertentu(38). Allah menghapus dan 
menetapkan hukum-hukum yang dikehendaki-Nya dan di 
sisi-Nya tersimpan kitab induk (39). Sama ada Kami 
memperlihatkan kepadamu (wahai Muhammad) sebahagian 
dari ' azab yang Kami janjikan untuk mereka (orang kafir) 
atau Kami wafatkanmu sebelum melihatnya, (maka itu 

bukan urusanmu), kerana sesungguhnya tugasmu ialah 
menyampaikan da'wah dan tugas Kami ialah menjalankan 
hisab(40). Apakah tidak mereka melihat bahawa Kami 
menyerang negeri (orangorang kafir) lalu Kami kurangkan 
daerah-daerah perbatasannya (sedikit demi sedikit). Aliahlah 
yang menentukan keputusan dan tiada siapa yang boleh 
menolak keputusan-Nya dan Dialah yang amat cepat 
menjalankan hisab(41). Sesungguhnya orang-orang (kafir) 
sebelum mereka juga pernah mengaturkan rancangan jahat 
mereka, tetapi semua tipu daya itu adalah dalam kekuasaan 
Allah. Dia mengetahui apa sahaja yang dilakukan seseorang, 
dan orang-orang kafir akan mengetahui untuk siapakah 
tempat kesudahan yang baik itu(42). Dan orang-orang yang 
kafir itu berkata: Engkau bukanlah seorang Rasul. 
Katakanlah (kepada mereka): Cukuplah Allah sendiri menjadi 
saksi di antaraku dengan kamu, juga mereka yang 
mempunyai ilmu al-kitab. "(43) 

Selepas menayangkan berbagai pemandangan yang 
besar di merata pelosok alam buana, di pendalaman- 
pendalaman alam ghaib dan di pendalaman** 
pendalaman jiwa manusia yang dihuraikan oleh 
bahagian pertama surah ini, maka bahagian yang 
kedua surah ini pula membuat sentuhan-sentuhan 
yang merangsangkan perasaan dan akal dan memberi 
gambaran yang halus di sekitar persoalan wahyu dan 
kerasulan, persoalan tauhid dan tuhan-tuhan palsu, 
persoalan menuntut mu'jizat dan mencabar supaya 
disegerakan 'azab yang dijanjikan Allah. Ini 
merupakan satu pusingan yang baru di sekitar 
persoalan-persoalan itu di dalam surah ini. 

Pusingan ini dimulai dengan menyentuh hakikat 
keimanan dan hakikat kekufuran. Keimanan 
merupakan hasil dari ilmu pengetahuan yang benar, 
sedangkan kekufuran merupakan hasil dari kebutaan 
matahati, juga menyentuh tabi'at dan ciri-ciri orang- 
orang yang beriman dan orang-orang yang kafir 
kemudian diiringi dengan sebuah pemandangan dari 
pemandangan-pemandangan Qiamat yang 
menggambarkan ni'mat-ni'mat yang diperolehi oleh 
orang-orang yang beriman dan 'azab seksa yang 
diterima orang-orang yang kafir, la juga menyinggung 
persoalan keluasan dan kesempitan rezeki dan 
memulangkan kedua-duanya kepada budi bicara 
Allah, kemudian diikuti pula dengan suatu pusingan 
yang lain mengenai hati orang-orang yang beriman 
dan tenteram berkat mengingati Allah. Setelah itu ia 
menyifatkan Al-Qur'an sebagai mempunyai daya 
kekuatan yang hampir-hampir dapat 
menggoncangkan gunung-ganang, membelahkan 
bumi dan menjadikan orang-orang yang mati dapat 
bercakap, kemudian menyentuh tentang malapetaka- 
malapetaka yang ditimpa ke atas orang-orang kafir 
atau yang menimpa berhampiran dengan tempat 
kediaman mereka, kemudian dengan satu perdebatan 
yang bertujuan mengecam mereka, iaitu perdebatan 
di sekitar tuhan-tuhan palsu dan seterusnya 
menyentuh kebinasaan-kebinasaan umat-umat yang 
silam dan penaklukan yang mengurangkan daerah- 
daerah perbatasan negeri mereka dari satu masa ke 
satu masa, dan pada akhirnya ditamatkan dengan 
memberi ancaman kepada orang-orang yang men- 
dustakan kerasulan Rasulullah s.a.w. dengan 


membiarkan mereka menerima nasib kesudahan yang 
dimaklumi umum. 

Justeru itu nada-nada pernyataan dan ketukan- 
ketukan yang bertubi-tubi di dalam bahagian pertama 
surah ini menyedarkan perasaan dan menjadikannya 
siap sedia untuk menghadapi persoalan-persoalan 
yang dibangkitkan di dalam bahagian yang kedua ini. 
Kedua-dua bahagian itu merupakan bahagian- 
bahagian yang sepadu, di mana setiap bahagian 
masing-masing menyampaikan ketukan-ketukan dan 
saranan-saranan untuk satu matlamat yang sama dan 
satu persoalan yang sama. 

■k 'k 'k -k -k -k 


. (Pentafsiran ayat-ayat 19-26) 


Persoalan yang pertama ialah persoalan wahyu. 
Persoalan ini telah pun dibangkitkan di permulaan 
surah dan di sini ia dibangkitkan sekali lagi dengan 
gaya yang baru: 




"Apakah orang yang mengetahui bahawa apa yang 
diturunkan kepadamu dari Tuhanmu itu adalah benar sama 
dengan orang yang buta? Hanya orang yang berakal sahaja 
yang dapat mengambil pengajaran."(1 9) 


Di Antara Si Buta Dengan Si Celik 


Yang dijadikan lawan bagi orang yang mengetahui 
bahawa apa yang diturunkan Allah itulah yang benar 
bukannya orang yang tidak mengetahui hakikat ini, 
malah yang dijadikan lawannya ialah orang yang 
buta. Ini adalah satu uslub yang menarik untuk 
mencubit hati dan membesarkan perbezaan- 

perbezaan. Uslub ini sendiri merupakan satu uslub 
yang benar, tidak keterlaluan, tidak berlebihan dan 
tidak pula menyelewengkan persoalan. Hanya 
kebutaan matahati sahaja yang melahirkan kejahilan 
terhadap hakikat agung yang amat jelas. Ia tidak 
tersembunyi melainkan kepada orang yang buta. Ada 
dua jenis manusia dalam menghadapi hakikat yang 
agung ini, iaitu manusia celik, merekalah golongan 
yang mengetahui. Dan manusia buta, merekalah 
golongan yang tidak mengetahui. Dan yang 
dimaksudkan dengan buta di sini ialah buta matahati, 
hilang daya berfikir, tertutup pintu hati, padam 
cahaya ma'rifat di dalam roh dan terasing dari sumber 
pancaran nur hidayat 


A T & o i 4 ^ 


"Hanya orang yang berakal sahaja yang dapat mengambil 
pengajaran."(19) 


Yakni orang-orang yang mempunyai akal dan hati 
yang sedar dapat mengambil pengajaran apabila 
diperingatkan dengan kebenaran, dan dapat berfikir 
apabila diperingatkan dengan bukti-bukti kebenaran. 

Itulah sifat-sifat orang-orang yang berakal: 

"Iaitu orang yang memenuhi janji Aliah dan tidak 
membataikan perjanjian."(20) 

Janji Allah merupakan satu janji umum yang 
merangkumi segala janji, dan perjanjian Allah 
merupakan satu perjanjian umum yang merangkumi 
segala perjanjian. Janji yang paling agung ialah janji 
yang menjadi tapak asas bagi segala janji iaitu janji 
beriman, dan perjanjian yang paling agung ialah 
perjanjian yang menjadi induk bagi segala perjanjian, 
iaitu perjanjian untuk menunjukkan komitmen- 
komitmen yang dituntut oleh keimanan ini. 

Janji iman itu ialah janji yang lama dan yang baru, la 
merupakan janji lama dengan fitrah manusia yang 
berhubung rapat dengan undang-undang seluruh 
alam buana, dan memahami secara langsung 
terhadap keesaan iradat Ilahi yang melahirkan alam 
buana ini, juga keesaan Pencipta yang memiliki iradat 
Ilahi itu dan Dialah satu-satunya Tuhan yang layak 
disembah. Itulah perjanjian yang diambil dari benih- 
benih zuriat manusia semasa berada dalam sulbi 
anak-anak 'Adam lagi mengikut pentafsiran yang 
telah dipersetujui kami. Kemudian ia merupakan janji 
baru dengan para rasul yang diutuskan Allah. Mereka 
diutus bukannya untuk mengadakan janji iman, malah 
untuk membaharui janji itu, untuk mengingatkan 
manusia terhadap janji itu dan untuk menjelaskan 
perincian dari janji itu dan menerangkan komitmen- 
komitmen janji itu seperti melahirkan keta'atan 
kepada Allah Yang Maha Esa sahaja dan mencabut 
keta'atan kepada yang lain dari Allah, di samping 
mengerjakan amalan yang soleh dan berkelakuan 
dengan tingkahlaku yang lurus serta bertawajjuh 
kepada Allah Yang Maha Esa sahaja yang telah 
mengikat janji yang lama itu. 

Dan dari janji Ilahi dan perjanjian Rabbani inilah 
lahirnya semua janji dan perjanjian dengan manusia 
sama ada dengan Rasul atau dengan orang ramai, 
sama ada dengan kaum kerabat atau dengan orang- 
orang asing, sama ada dengan individu-individu atau 
dengan kelompok-kelompok, kerana seorang yang 
mematuhi janji yang pertama itu harus mematuhi 
semua janji-janji yang lain, kerana mematuhi janji itu 
merupakan satu kewajipan yang wajib ditunaikan dan 
seseorang yang melaksanakan tugas-tugas perjanjian 
yang pertama bererti ia melaksanakan segala tugas- 
tugas yang dituntut darinya terhadap orang ramai 
kerana ini termasuk di dalam tugas-tugas perjanjian. 




Itulah prinsip agung yang pertama yang menjadi 
landasan bagi keseluruhan bangunan kehidupan yang 
diungkapkan dengan kalimat-kalimat yang pendek: 

4js b 









" Dan orang-orang yang menyambungkan apa yang 
diperintahkan Allah supaya disambungkannya dan mereka 
takut kepada Tuhan mereka dan takut kepada hisab yang 
buruk. "(21) 


Tugas Memelihara Kesinambungan 

Demikianlah diterangkan dengan ringkas, yakni dia 
menyambung segala apa sahaja yang telah 
diperintahkan Allah supaya disambungkannya, iaitu 
menyambung keta'atan yang sempurna dan kejujuran 
yang berterusan, menyambung perjalanan mengikut 
peraturan dan undang-undang Allah tanpa 
penyelewengan, la menerangkan hal ini begitu 
ringkas tanpa menghuraikan butir-butir perincian 
apakah perkara-perkara yang diperintah Allah supaya 
disambungkannya itu, kerana perincian itu memang 
panjang dan ini bukannya menjadi tujuan ayat ini, 
malah yang menjadi tujuannya ialah untuk 
menggambarkan sikap kejujuran yang sempurna yang 
tidak menyeleweng, keta'atan yang sempurna yang 
tidak berbelah bagi dan hubungan yang sempurna 
yang tidak putus-putus. Di akhir ayat ini 
menggambarkan perasaan yang berganding dengan 
keta'atan yang sempurna di dalam hati mereka itu: 



"Dan mereka takut kepada Tuhan mereka dan takut kepada 
hisab yang buruk. "(2 1) 

Itulah perasaan takut kepada Allah * dan kepada 
balasan yang buruk pada hari pertemuan dengan 
Allah yang sangat menggentarkan itu, dan selaku 
orang-orang yang berakal mereka sentiasa 

memikirkan hisab Allah sebelum tibanya hari hisab itu. 

"Dan orang-orang yang sabar kerana mencari keredhaan 
Tuhan mereka "(22) 

Kesabaran itu bermacam-macam dan mempunyai 
komitmen-komitmen yang tertentu iaitu kesabaran 
memikul tugas-tugas perjanjian dalam bentuk 
amalan-amalan, jihad, da'wah, ijtihad dan sebagainya 
dan kesabaran menghadapi kesenangan dan 

kesusahan. Di sana terdapat sedikit sahaja orang- 
orang yang sabar menghadapi godaan kesenangan 
tanpa bertindak melampau dan kufur terhadap Allah, 
juga kesabaran menghadapi ketololan dan kejahilan- 
kejahilan manusia yang menyusahkan hati, di samping 
berbagai-bagai kesabaran yang lain. Semua 
kesabaran itu dilakukan untuk mencari keredhaan 
Allah bukan kerana segan dikatakan orang "dia 
pengecut", dan bukan pula kerana menghebatkan 
diri supaya dikatakan orang "dia sabar", dan bukan 
pula kerana mengharapkan sesuatu faedah di sebalik 
kesabaran itu, dan bukan pula bertujuan untuk 
mengelak sesuatu yang tidak baik akibat dari 
kehilangan kesabaran dan seterusnya bukan kerana 
mencapai sesuatu tujuan selain dari mencari 
keredhaan Allah. Kesabaran dalam menghadapi 
ni'mat-ni'mat dan ujian-ujian-Nya ialah kesabaran 

menerima keputusan-keputusan Allah, dan berserah 
diri kepada kehendak masyi'ah-Nya serta redha dan 
berpuas hati. 

"Dan mendirikan solat. "(22) 

Mendirikan solat termasuk di dalam tugas 
mematuhi perjanjian dengan Allah, tetapi ia 
ditonjolkan di sini kerana solat merupakan rukun 
pertama dari kepatuhan itu dan merupakan bukti 
yang lahir yang menunjukkan tawajjuh yang tulen dan 
sempurna seseorang terhadap Allah, juga kerana solat 
merupakan hubungan yang zahir di antara hamba 
dengan Allah, iaitu hubungan semata-mata kerana 
Allah; tiada suatu harakat dan tiada suatu ucapan di 
dalam solat yang ditujukan kepada yang lain dari 


Allah. 



"Dan membelanjakan sebahagian dari rezeki yang Kami 
kurniakan kepada mereka secara sembunyi-sembunyi dan 
secara terang-terangan "(22) 

Infaq ini juga termasuk dalam tugas menyambung 
apa yang diperintahkan Allah supaya 
disambungkannya, juga termasuk dalam tugas 
mematuhi perjanjian dengan Allah, tetapi ia 
ditonjolkan di sini kerana infaq merupakan tali 
hubungan di antara para hamba Allah yang 
bersatupadu kerana Allah dalam bidang kehidupan, 
juga kerana infaq itu dapat membersihkan hati para 
pemberinya dari sifat bakhil dan membersihkan hati 
para penerimanya dari perasaan dendam. Infaq 
menjadikan bentuk hidup dalam masyarakat Islam 
satu bentuk hidup yang layak dengan golongan 
manusia yang saling membantu dan bertakafu! 
dengan hati yang murah kerana Allah. Infaq itu 
ditunaikan sama ada secara sembunyi-sembunyi atau 
secara terang-terangan. Infaq secara sembunyi- 
sembunyi itu bertujuan untuk memelihara 
kehormatan dan maruah dan untuk mengelakkan dari 
perasaan malu dan segan apabila dilakukan secara 
terang-terangan, sedangkan infaq secara terang- 
terangan pula bertujuan untuk dijadikan contoh 
teladan, untuk menunjukkan pelaksanaan syari'at 
Allah dan kepatuhan kepada undang-undang Allah, 
dan kedua-dua cara infaq itu masing-masing 
mempunyai tempatnya dalam kehidupan. 



"Serta menolak kejahatan dengan kebaikan. "(22) 

Maksudnya, mereka membalas perbuatan yang 
jahat dengan perbuatan yang baik di dalam pergaulan 
dan muamalah seharian mereka bukannya di dalam 
urusan agama Allah. Tetapi ungkapan ayat ini terus 
sahaja menyebut natijah tanpa menyebut 
muqaddimahnya iaitu langkah membalas perbuatan 
yang jahat dengan perbuatan yang baik boleh 
mematahkan kegelojohan nafsu dan membimbingnya 
ke arah kebaikan, juga boleh memadamkan bara-bara 


api kejahatan dan menepiskan godaan syaitan, dan 
justeru itu perbuatan yang baik itu pada akhirnya 
berjaya menolak perbuatan yang jahat. Natijah yang 
akhir inilah yang segera disebutkan ungkapan ayat ini 
dan menjadikannya sebagai permulaan ayat untuk 
menggalakkan manusia supaya membalas perbuatan 
yang jahat itu dengan perbuatan yang baik dan untuk 
mendapatkan natijahnya yang baik yang ditunggu- 
tunggu itu. 

Kemudian ayat ini juga memberi isyarat yang halus 
supaya membalas perbuatan yang jahat dengan 
perbuatan yang baik itu (patut dilakukan) apabila 
difikirkan bahawa tindakan ini boleh menolak dan 
menghapuskan kejahatan itu bukannya membawa 
kepada menambahkan ketamakan dan keghairahan 
melakukan kejahatan. Tetapi jika perbuatan yang 
jahat itu perlu ditahan dan dibendung, maka tidak 
wajar lagi dibalas dengan tindakan yang baik supaya 
kejahatan itu tidak berkembang dan bermaharajalela. 

Dasar menolak perbuatan yang jahat dengan 
perbuatan yang baik biasa dilakukan dalam pergaulan 
atau muamalah-muamalah peribadi di antara pihak 
yang setanding. Adapun dalam perkara-perkara yang 
menyentuh agama Allah, maka dasar ini tidak lagi 
boleh dipakai, kerana penceroboh yang zalim itu tidak 
dapat ditahan melainkan dengan tindakan yang 
tegas. Golongan manusia yang melakukan kerosakan 
di bumi ini tidak berguna dilayani melainkan hanya 
dengan tindakan-tindakan yang tegas sahaja. Oleh itu 
arahan-arahan Al-Qur'an adalah diserahkan kepada 
budi bicara memahami kedudukan-kedudukan yang 
sebenar dan diserahkan kepada mesyuarat di antara 
para bijak pandai kemudian mengambil tindakan yang 
difikir lebih baik dan betul. 



"Merekalah orang-orang yang akan mendapat tempat 
kesudahan yang baik. "(22) 

"Iaitu Syurga yang akan dimasuki mereka bersama-sama 
dengan orang-orang yang soleh dari bapa-bapa mereka , 
isteri-isteri mereka dan anak cucu mereka , sedangkan para 
malaikat pula akan masuk mengunjungi mereka dari 
segenap pintu. "(23) 



"(Sambil mengucapkan): Selamat sejahtera ke atas kamu ! 
Dengan berkat kesabaran kamu ; maka (inilah Syurga) sebaik- 
baik tempat kesudahan. "(24) 



"Merekalah "(22) 

Yakni mereka yang berada di maqam yang tinggi itu 
akan memperolehi tempat kesudahan yang baik. Iaitu 
Syurga 'Adni tempat kediaman yang kekal abadi. Dan 

di dalam Syurga inilah akan berkumpul kembali 
semua keluarga mereka bersama-sama para solehin 
dari ibubapa-ibubapa, isteri-isteri dan zuriat keturunan 
mereka. Mereka memasuki Syurga dengan kesolehan 
dan kelayakan yang ditunjuk oleh mereka masing- 
masing, tetapi mereka dimuliakan dengan 
mengumpulkan kembali keluarga mereka yang 
berselerak itu dan menemukan mereka dengan 
orang-orang yang disayangi mereka di dunia. Itulah 
suatu keni'matan yang menambahkan keni'matan 
perasaan berada di dalam Syurga. 

Dalam suasana pertemuan itu, para malaikat turut 
serta mengalu-ngalu dan meraikan, mereka. 
Pergerakan mereka begitu sibuk keluar masuk 
(mengunjungi mereka): 



"Sedangkan para malaikat pula akan masuk mengunjungi 
mereka dari segenap pintu. "(23) 

Ayat ini membiarkan kita melihat pemandangan ini 
seolah-olah berlaku di hadapan mata kita, seolah kita 
melihat dan mendengar ucapan selamat dari para 
malaikat yang datang rombongan demi rombongan: 



"(Sambii mengucapkan): Selamat sejahtera ke atas kamu ! 
Dengan berkat kesabaran kamu i, maka (inilah Syurga) sebaik- 
baik tempat kesudahan. "(24) 

ia merupakan^ suatu temasya yang penuh dengan 
pertemuan, ucapan selamat, pergerakan yang sibuk 
dan keraian. 


Sementara di tebing sebelah lagi terdapat pula 
golongan yang tidak berakal dan tidak mengerti 
mengambil pengajaran. Mereka tidak bermatahati 
yang dapat berfikir. Mereka berlainan dalam segala- 
galanya dengan golongan yang berakal: 

+(• ^ T s' ^ - ) £ ' s' •*['fs' 


< $ < s' i 't ^ * Y*"' 



"Dan orang-orang yang membataikan janji Allah setelah 
diikatkannya dengan teguh dan memutuskan hubungan 
yang diperintahkan Allah supaya disambungkannya dan 
melakukan kerosakan di bumi. Merekalah orang-orang yang 
mendapat kutukan Allah dan akan memperolehi seburuk- 
buruk tempat kesudahan. "(25) 


Mereka merombakkan perjanjian Allah yang 
dimeteraikan dengan fitrah mereka dalam bentuk 
undang-undang azali dan selepas itu mereka 
membatalkan segala perjanjian yang lain. Oleh itu 
apabila seseorang itu membatalkan perjanjian yang 
pertama, maka segala perjanjian yang lain yang 
ditegakkan di atasnya akan turut dibatalkan. Seorang 


yang tidak memelihara perjanjian Allah, tidak akan 
memelihara sebarang janji dan perjanjian yang lain. 
Mereka memutuskan segala apa yang diperintahkan 
Allah supaya disambungkannya dan melakukan 
kerosakan di bumi, iaitu bertentangan dengan sifat- 
sifat orang-orang yang berakal yang sabar, 
mendirikan solat, mengorbankan harta untuk 
kebajikan secara diam-diam dan secara terang- 
terangan, menolak perbuatan yang jahat dengan 
perbuatan yang baik. Semua amalan ini adalah 
bertentangan dengan perbuatan melakukan 
kerosakan di bumi, dan meninggalkan sesuatu dari 
semua amalan ini bererti menimbulkan kerosakan 
atau mendorong ke arah kerosakan. 




"Merekalah orang-orang yang mendapat kutukan Allah. "(25) 


Yakni orang-orang yang dijauh dan diusirkan dari 
rahmat Allah akan mendapat kutukan Allah. 
Pengusiran di sini dipasangkan dengan keraian dan 
penghormatan di sana: 


&0i 


"Dan akan memperolehi 
kesudahan" (25) 


seburuk-buruk 


tempat 


dan ia tidak perlu disebutkan kerana ia boleh 
diketahui dari lawannya di sana. 

Mereka bergembira dengan kehidupan dunia dan 
dengan keni'matan-keni'matannya yang fana dan 
tidak lagi memasang cita-cita mereka kepada Akhirat 
dan ni'mat-ni'matnya yang kekal abadi, sedangkan 
Allah itulah yang menentukan rezeki mereka. Dialah 
yang meluas dan menyempitkan rezeki mereka. 
Segala urusan adalah terserah kepada iradat-Nya 
sama ada di dunia mahupun di Akhirat. Dan 
seandainya mereka mencari Akhirat, maka Allah tidak 
akan' mengharamkan keni'matan dunia kepada 
mereka kerana Dialah yang mengurniakan keni'matan 
itu kepada mereka: 



"Aliahlah yang melapangkan rezeki dan menyempitkannya 
kepada siapa yang dikehendaki-Nya. Mereka bergembira 
dengan kehidupan dunia , sedangkan kehidupan dunia itu 
dibandingkan dengan kehidupan Akhirat hanyalah sekelumit 
keni'matan."(26) 


****** 

(Pentafsiran ayat-ayat 27-32) 

Dahulu telah pun disebutkan tentang wujudnya 
perbezaan yang besar di antara orang yang 
mengetahui - bahawa segala apa yang diturunkan 
Allah kepada Rasul-Nya itulah yang benar - dengan 
orang yang buta. Kini ayat yang berikut mengisahkan 

pula tentang kebutaan matahati orang-orang yang 
tidak nampak bukti-bukti kekuasaan Allah di alam 
buana ini dan tentang orang-orang yang merasa tidak 
cukup dengan mu'jizat Al-Qur'an lalu menuntut satu 
mu'jizat yang lain. Sebelum ini Al~Qur'an telah pun 
mengisahkan perkara yang seperti ini di bahagian 
pertama surah ini kemudian ia iringkan dengan 
sebuah pernyataan bahawa tugas Rasul itu hanya 
memberi amaran dan peringatan sahaja dan urusan 
mu'jizat-mu'jizat itu adalah urusan Allah. Sekarang Al- 
Qur'an mengisahkan perkara ini kemudian diiringkan 
dengan sebuah ulasan yang menerangkan punca- 
punca hidayat dan punca-punca kesesatan, di 
samping menayangkan gambaran hati yang tenang 
kerana mengingati Allah, iaitu hati yang tidak gelisah 
dan tidak menuntut mu'jizat-mu'jizat untuk beriman 
setelah mu'jizat Al-Qur'an terbentang di hadapannya. 
Mu'jizat Al-Qur'an mempunyai pengaruh dan kesan 
yang amat mendalam, la boleh menggoncangkan 
gunung-ganang, membelah bumi dan membuat 
orang yang mati boleh berbicara keraha isi 
kandungannya mempunyai kuasa, kekuatan, daya 
pendorong dan tenaga yang dinamis. Kemudian Al- 
Qur'an mengakhiri cerita orang-orang yang masih 
menuntut mu'jizat-mu'jizat yang lain dengan 
mematahkan harapan orang-orang Mu'min terhadap 
keimanan golongan ini dan menyuruh mereka supaya 
melihat contoh teladan dari akibat yang berlaku 
kepada umat-umat sebelum mereka dan melihat 
malapetaka yang menimpa para pendusta di sekeliling 
mereka dari satu masa ke satu masa: 




"Dan orang-orang kafir berkata: Mengapa tidak diturunkan 
kepadanya (Muhammad) suatu bukti (mu'jizat) dari 
Tuhannya? Katakanlah: Sesungguhnya Aliah menyesatkan 
siapa yang dikehendaki-Nya dan memberi hidayat kepada 
siapa yang bertaubat kepada-Nya(27). Iaitu orang-orang 
yang beriman dan hati mereka tenteram dengan mengingati 
Allah. Ingatlah ! Hanya dengan mengingati Allah hati menjadi 
tenang tenteram(28). Orang-orang yang beriman dan 
mengerjakan amalan yang soleh akan memperolehi 
kebahagiaan dan tempat kembali yang baik(29). 
Demikianlah Kami telah mengutuskan engkau di kalangan 
satu umat yang telah berlalu sebelumnya beberapa umat 
yang lain supaya engkau membaca kepada mereka (Al- 
Qur'an) yang telah Kami wahyukan kepadamu , sedangkan 
mereka mengingkarkan Allah Yang Maha Penyayang. 
Katakanlah: Dialah Tuhanku dan tiada Tuhan yang lain 
melainkan hanya Dia , kepada-Nya aku bertawakka! dan 
kepada-Nya aku bertaubat(30). Dan sekiranya ada Qur'an 
yang dapat menggoncangkan gunung-ganang atau 
membelahkan bumi atau menjadikan orang-orang yang 
telah mati dapat bercakap, (maka itulah Al-Qur'anul-Karim ), 
malah seluruh urusan terpulang kepada Allah. Apakah tidak 
(sampai masanya kepada) orang-orang yang beriman itu 
berputus asa (terhadap keimanan kaum Musyrikin). 
Sesungguhnya jika Allah kehendaki tentulah Dia memberi 
hidayat kepada semua manusia. Dan orang-orang yang kafir 
itu sentiasa ditimpa malapetaka kerana perbuatan mereka 
yang kufur itu atau malapetaka itu jatuh berhampiran 
dengan tempat tinggal mereka sehingga tibalah janji Allah. 
Sesungguhnya Allah tidak memungkiri janji-Nya(31). Dan 
sesungguhnya para rasul sebeiummu juga pernah 
dipersenda-sendakan lalu Aku memberi tempoh kepada 
orang-orang yang kafir itu kemudian Aku binasakan mereka , 
maka bagaimanakah dahsyatnya 'azab keseksaan-Ku 
itu? "(32) 


Jawapan kepada permintaan mereka yang mahukan 
satu mu'jizat yang luar biasa itu ialah mu'jizat-mu'jizat 
itu sebenarnya bukanlah semestinya membawa 
manusia kepada keimanan, kerana keimanan itu 
mempunyai motif-motif yang semulajadi di dalam jiwa 
manusia, la mempunyai sebab-sebabnya yang 
membawa kepada keimanan dari hasil tindakan jiwa 
itu sendiri. 

"Katakanlah: Sesungguhnya Allah menyesatkan siapa yang 
dikehendaki-Nya dan memberi hidayat kepada siapa yang 
bertaubat kepada-Nya. "(27) 

Yakni Allah memberi hidayat kepada orang-orang 
yang kembali atau bertaubat kepada-Nya. Jadi taubat 
kepada Allah itulah yang membuat mereka layak 
menerima hidayat-Nya. Di sini dapatlah difaham 
bahawa orang-orang yang tidak bertaubat kepada 
Allah adalah layak mendapat kesesatan. Justeru itulah 
Allah menyesatkan mereka, la (lebih dahulu) 
memerlukan adanya kesediaan hati untuk menerima 
hidayat dan adanya usaha untuk mencari Allah. 
Adapun hati-hati yang tidak mahu bergerak ke arah 
Allah, maka ia tetap jauh dari hidayat 

Perhubungan Dengan Allah Membawa 
Ketenteraman Jiwa 

Kemudian ayat yang berikut melukiskan gambaran 
hati orang-orang yang beriman yang amat halus, yang 
sentiasa berada di dalam suasana tenteram, mesra, 
senyum manis dan damai: 



"laitu orang-orang yang beriman dan hati mereka tenteram 
kerana mengingati Allah . "(28) 

Yakni mereka merasa tenteram kerana hubungan 
mereka yang rapat dengan Allah, merasa mesra 
berada di samping-Nya dan merasa aman berada di 
bawah lindungan-Nya. Mereka merasa tenteram dari 
kegelisahan, keseorangan dan kebingungan di jalan 
kerana mereka memahami hikmat Allah menciptakan 
mereka, hikmat bermulanya hidup di dunia dan 
berakhirnya di Akhirat. Mereka merasa aman 
tenteram dengan perlindungan Allah dari segala 
pencerobohan, segala kemudharatan dan segala 
kejahatan kecuali apa yang dikehendaki Allah, serta 
mereka bersikap redha menerima ujian Allah dan 
bersabar dalam menghadapi kesusahan. Mereka 
merasa tenteram dengan rahmat Allah yang 
mengurniakan hidayat, rezeki dan perlindungan di 
dunia dan Akhirat: 

"Ingatlah I Hanya dengan mengingati Allah hati menjadi 
tenang tenteram."(28) 

Ketenteraman dengan mengingati Allah yang wujud 
di dalam hati orang-orang yang beriman itu 
merupakan satu hakikat yang amat mendalam, yang 
diketahui oleh mereka yang meni'mati kemanisan 
iman di dalam hati mereka dan membuat mereka 
sentiasa berhubung dengan Allah. Mereka 
mengetahui hakikat ini, tetapi mereka tidak berdaya 
mencari kata-kata untuk memindahkannya kepada 
orang lain yang belum mengetahuinya, kerana 
hakikat itu tidak boleh berpindah melalui kata-kata, 
malah ia meresap di dalam hati lalu membawa 
perasaan senang, selesa, rehat dan menimbulkan rasa 
ketenteraman dan kesejahteraan. Ia membuat 
seorang itu merasa tidak keseorangan di alam ini, 
kerana segala yang wujud di sekelilingnya adalah 


temannya belaka kerana segala-galanya itu dari 
ciptaan Allah yang menjadi penaung-Nya. 

Tiada yang lebih malang di muka bumi dari orang- 
orang yang dinafikan dari ni'mat ketenteraman 
melalui hubungan mesra dengan Allah. Tiada yang 
lebih derita dan celaka dari orang-orang yang hidup 
terputus hubungan di bumi ini dengan segala sesuatu 
yang wujud di sekelilingnya di alam buana ini, kerana 
terputus dari tali keimanan yang kukuh yang 
menghubungkannya dengan segala sesuatu yang 
wujud di sekelilingnya yang menghubungkan dengan 
Allah Pencipta alam buana ini. Tiada yang lebih derita 
dan celaka dari orang yang hidup yang tidak 
mengetahui mengapa dia datang ke dunia? Mengapa 
dia akan hilang? Mengapa dia mengalami berbagai- 
bagai penderitaan di dunia ini? Tiada yang lebih 
malang dan lebih celaka dari orang yang berjalan di 
bumi ini dan merasa takut kepada segala sesuatu 
akibat kerana ia tidak merasa adanya hubungan yang 
halus di antaranya dengan segala sesuatu di alam 
buana ini. Tiada yang lebih malang dan derita dari 
orang yang berjalan seorang diri dan sesat di padang 
belantara, di mana ia terpaksa berusaha dan berjuang 
seorang diri tanpa sebarang penolong, penunjuk jalan 
dan pembantu. 

Di sana ada detik-detik hidup yang tidak dapat 
dihadapi oleh seseorang melainkan apabila ia 
bergantung kepada Allah dan yakin kepada 

perlindungan-Nya, biarpun sebesar mana ia 

mempunyai kekuatan, ketabahan dan ketahanan. Di 
dalam tydup ini terdapat detik-detik yang dapat 
menghapuskan segala kekuatan dan ketabahan itu 
dan tiada siapa yang dapat menghadapinya kecuali 
orang-orang yang mempunyai keimanan dan 
keyakinan yang teguh terhadap Allah: 



" ingatlah I Hanya dengan mengingati Allah hati menjadi 
tenang tenteram. "(28) 

Orang-orang yang kembali atau bertaubat kepada 
Allah dan orang-orang yang meni'mati ketenteraman 
dan ketenangan kerana mengingati Allah akan dibalas 
dengan tempat kembali yang baik di sisi Allah 
sebagaimana mereka kembali dengan sebaik-baiknya 
kepada Allah dan mengerjakan amalan-amalan yang 
sebaik-baiknya di dalam kehidupan mereka: 



"Orang-orang yang beriman dan mengerjakan amalan yang 
soleh akan memperolehi kebahagiaan dan tempat kembali 
yang baik." (29) 


Kata-kata bererti kebaikan dan 

kebahagiaan yang amat besar, o***" tempat 
kembali yang baik kepada Allah (di Akhirat) setelah 

mereka kembali kepada-Nya di dalam kehidupan 
dunia. 

Adapun orang-orang yang terus menuntut mu'jizat 
yang lain, dan tidak merasa ketenteraman iman, 
mereka sentiasa berada di dalam kegelisahan mencari 
kejadian-kejadian luar biasa dan menuntut mu'jizat- 
mu'jizat (dari engkau (Muhammad), sedangkan 
engkau bukannya seorang Rasul pertama yang 
membawa kepada kaumnya wahyu Allah 
sebagaimana yang dibawa engkau hingga ia 
dipandang ganjil dan asing oleh mereka. Pada hal 
sebelum mereka terdapat berbagai-bagai umat yang 
telah didatangi para rasul yang terdahulu. Oleh itu jika 
mereka telah memilih kekufuran, maka teruskan 
sahaja perjuanganmu dan berserahlah kepada Allah: 


Al-Qur'an Dan Ciri-ciri Kekuatannya Dan 
Keberkesanannya Yang Luar Biasa 



" Demikianlah , Kami telah mengutuskan engkau di kaiangan 
satu umat yang teiah berlalu sebelumnya beberapa umat 
yang lain supaya engkau membaca kepada mereka (Al- 
Qur'an) yang telah Kami wahyukan kepadamu , sedangkan 
mereka mengingkarkan Allah Yang Maha Penyayang . 
Katakanlah: Dialah Tuhanku dan tiada Tuhan yang lain 
melainkan hanya Dia , kepada-Nya aku bertawakkal dan 
kepada-Nya aku bertaubat "(30) 

Yang anehnya mereka mengingkarkan Allah Yang 
Maha Penyayang yang sentiasa mengurniakan rahmat 
yang besar dan memberi ketenteraman kepada hati 
yang mengingatiNya dan mencapai rahmat-Nya yang 
besar. Kewajipanmu (wahai Muhammad) ialah 
membaca segala ayat-ayat yang Kami wahyukan 
kepadamu dan untuk tugas inilah Aku mengutuskan 
engkau kepada mereka. Seandainya mereka terus 
kafir, maka umumkanlah kepada mereka bahawa 
engkau hanya bergantung kepada Allah Yang Maha 
Esa sahaja dan kembali kepada-Nya dan tidak akan 
bertawajjuh kepada yang lain dari-Nya, 

Tujuan Kami utuskan engkau ialah supaya engkau 
membaca Al-Qur'an ini kepada mereka, iaitu sebuah 
Kitab yang amat menakjubkan, seandainya ada 
Qur'an yang boleh menggoncangkan gunung- 
ganang, membelahkan bumi dan menjadikan orang 
yang mati dapat bercakap, maka di dalam Al-Qur'an 
ini terdapat ciri-ciri dan kekuatan-kekuatan yang 
boleh melaksanakan mu'jizat-mu'jizat yang seperti ini, 
tetapi Al-Qur'an diturunkan untuk berbicara dengan 
para mukallaf dari makhluk-makhluk yang hidup dan 
seandainya orang-orang yang hidup ini tidak mahu 
menyambut da'wahnya, maka tibalah masa kepada 
orang-orang Mu'min berputus asa dari keimanan 


mereka dan membiarkan mereka dengan keadaan 
mereka sehingga tiba janji Allah terhadap para 
pendusta: 

" Dan sekiranya ada Qur'an yang dapat menggoncangkan 
gunung-ganang atau membelahkan bumi atau menjadikan 
orang-orang yang telah mati dapat bercakap > (maka itulah 
Al-Qur'anul-Karim), malah seluruh urusan terpulang kepada 
Allah. Apakah tidak (sampai masanya kepada) orang-orang 
yang beriman itu berputus asa (terhadap keimanan kaum 
Musyrikin). Sesungguhnya jika Allah kehendaki tentulah Dia 
memberi hidayat kepada semua manusia. Dan orang-orang 
yang kafir itu sentiasa ditimpa malapetaka kerana perbuatan 
mereka yang kufur itu atau malapetaka itu jatuh 
berhampiran dengan tempat tinggal * mereka sehingga 
tibalah janji Allah. Sesungguhnya Allah tidak memungkiri 
janji-Nya."(31) 


Sesungguhnya Al-Qur'an ini telah berjaya 
melahirkan kesan-kesan yang besar di dalam jiwa 
manusia yang .menyambut da'wahnya dan 
menyesuaikan hidup mereka dengannya. Kesan-kesan 
itu lebih besar dari menggoncangkan gunung- 
ganang, membelah bumi dan menghidupkan orang 
yang mati. Al-Qur'an telah berjaya melahirkan di 
dalam jiwa para Mu'min mu'jizat-mu'jizat yang amat 
jauh kesan dan pengaruhnya di dalam destinasi hidup 
manusia, malah kesan dan pengaruhnya telah 
membawa perubahan kepada rupa bentuk bumi itu 
sendiri, kerana berapa banyak Islam dan kaum Muslim 
telah mengubahkan wajah bumi ini di samping 
mengubahkan wajah sejarah? 


Tabi'at AI-Qur'an itu sendiri, iaitu tabi'at da'wahnya, 
tabi'at pengungkapannya. Tabi'at maudhu'nya, 
tabi'at penyampaiannya, tabi'at hakikatnya, tabi'at 
keberkesanan semuanya mengandungi satu kekuatan 
luar biasa, yang dapat dirasai oleh setiap orang yang 
mempunyai adirasa, wawasan dan daya kebolehan 
memahami isi percakapan, ia dapat dirasai oleh setiap 
orang yang mempunyai kesediaan untuk memahami 
perintah-perintah Allah yang dituju dan disarankan 
kepadanya. Oleh itu orang-orang yang menyambut 
Al-Qur'an dan menyesuaikan hidup mereka 
dengannya dapat menggoncangkan sesuatu yang 
lebih besar dari gunung-ganang, kerana Al-Qur'an 
telah berjaya menggoncangkan sejarah umat-umat 
manusia dan generasi-generasinya. la telah berjaya 
membelah dan memotong sesuatu yang lebih keras 
dari bumi, iaitu ia telah berjaya membelah kejumudan 

fikiran dan kebekuan adat resam yang lapuk, la telah 
berjaya menghidupkan sesuatu yang lebih kaku dari 
orang-orang yang mati, iaitu ia telah berjaya 
menghidup bangsa-bangsa yang mati, iaitu bangsa- 
bangsa yang dibunuh oleh kezaliman dan 
kepercayaan-kepercayaan yang karut marut. 
Sesungguhnya perubahan yang telah berlaku di dalam 
jiwa dan kehidupan umat Arab yang telah membawa 
mereka kepada satu perpindahan yang amat besar 
tanpa sebab-sebab zahiryang lain adalah berlaku dari 
pengaruh AI-Qur'an dan sistem tarbiyahnya yang 
meresap dalam jiwa dan kehidupan mereka. 
Perubahan ini adalah satu perubahan yang lebih besar 
dari perubahan gunung-ganang dari tapaknya yang 
kukuh dan dari perubahan bumi dari kejumudannya 
dan dari perubahan orang-orang bumi yang mati. 



"Malah seluruh urusan terpulang kepada Allah. "(31) 

Yakni Aliahlah yang memilih jenis pergerakan dan 
alat-alatnya di dalam segala keadaan. 

Dan seandainya selepas diturunkan Al-Qur'an ini 
ada satu kaum yang mempunyai hati yang tidak dapat 
disedari dan digerakkan, oleh Al-Qur'an, maka 
alangkah wajarnya bagi para ‘ Mu'min yang telah 
berusaha menyedarkan mereka supaya berputus asa 
sahaja dari keimanan mereka dan meninggalkan 
sahaja urusan itu kepada keputusan Allah. 
Sebenarnya jika Allah kehendaki nescaya Dia ciptakan 
seluruh manusia dengan persediaan yang sama yang 
membolehkan seluruh mereka menerima hidayat. 
Allah memang berkuasa memberi hidayat kepada 
semua manusia sebagaimana Dia memberi hidayat 
kepada seluruh malaikat jika Dia kehendaki, dan Dia 
juga memang berkuasa memaksa mereka menerima 
hidayat dengan undang-undang taqdir dari-Nya, 
tetapi kedua-duanya tidak dikehendaki oieh-Nya, 
kerana Allah menciptakan makhluk manusia untuk 
satu tugas yang istimewa yang diketahui-Nya, di 
mana manusia perlu dijadikan seperti keadaan yang 
ada ini. 


Justeru itu tinggalkan sahaja orang-orang yang kafir 
itu kepada keputusan Allah. Seandainya Allah telah 
menetapkan untuk tidak membinasakan mereka 
secara menghapuskan generasi mereka sekaligus 
seperti yang telah berlaku kepada setengah-setengah 
kaum sebelum mereka, maka ia akan menimpa ke 
atas mereka malapetaka demi malapetaka yang 
mendatangkan kemudharatan dan kesusahan kepada 
mereka dan membinasakan mana-mana golongan 
yang telah ditetapkan kebinasaan mereka. 

"Atau malapetaka itu jatuh berhampiran dengan tempat 
tinggal mereka "(3 1 ) 


Lalu menimbulkan ketakutan kepada mereka dan 
membuat mereka berada dalam gelisah dan 


tertunggu-tunggu berulangnya malapetaka yang 
seperti itu, dan kadang-kadang malapetaka itu 
menyebabkan hati setengah-setengah mereka 
menjadi lembut, sedar dan hidup. 

'Y 

"Sehingga tibalah janji Allah. "(31) 


Yakni janji yang diberikan Allah kepada mereka dan 
ditempohkan kepada mereka sehingga habis 
tempohnya. 


"Sesungguhnya Allah tidak memungkiri janji-Nya. "(3 1 ) 


Janji Allah tidak syak lagi akan tiba dan mereka 
tetap akan menghadapi janji itu. Berbagai-bagai 
contoh terbentang di hadapan mata dan pengajaran 
dapat diambil dari kisah-kisah umat-umat yang silam 
yang telah dibinasakan Allah setelah diberi tempoh 
kepada mereka: 


cS-d. && 



"Dan sesungguhnya para rasul sebelummu juga pernah 
dipersenda-sendakan lalu Aku memberi tempoh kepada 
orang-orang yang kafir itu kemudian Aku binasakan mereka , 
maka bagaimanakah dahsyatnya ' azab keseksaan-Ku 
itu? "(32) 


Pernyataan ini tidak memerlukan jawapan kerana 
kedahsyatan balasan keseksaan itu telah menjadi 
buah mulut generasi-generasi manusia. 

****** 


(Pentafsiran ayat-ayat 33-35) 

Isu Tuhan-tuhan Palsu Yang Dijadikan 
Sekutu-sekutu Allah 

Persoalan yang kedua ialah persoalan-persoalan 
tuhan-tuhan palsu. Persoalan ini juga telah 
ditimbulkan di dalam bahagian pertama surah ini, dan 
di sini ia dibangkitkan sekali lagi dalam bentuk- 
pertanyaan ejekan apabila tuhan-tuhan palsu itu 
dibandingkan dengan Allah Yang Berkuasa yang 
mengawasi setiap individu dan membalas segala 
perbuatan yang dilakukan mereka di dalam 
kehidupan dunia. Penjelajahan ini diakhiri dengan 
menayangkan gambaran 'azab dunia yang 
mengancam orang-orang yang mengadakan 
pembohongan dan gambaran 'azab Akhirat yang 
lebih besar lagi. Balasan ini adalah berlawanan 
dengan balasan keamanan dan kesejahteraan yang 
menunggu para Muttagin! 

"Siapakah yang mengawasi setiap individu terhadap apa 
yang diiakukannya? Dan mereka mengadakan berbagai- 
bagai sekutu kepada Aliah . Katakaniah: Sebutkanlah nama 
mereka atau apakah kamu hendak memberitahu kepada 
Allah sesuatu yang tidak diketahui-Nya di bumi ini atau 
(kamu mendakwanya) dengan cakap-cakap yang dangkal 
sahaja , malah orang-orang kafir itu telah dipesonakan oleh 
tipu daya mereka sendiri dan mereka telah dihalangkan dari 
jalan Allah dan barang siapa yang disesatkan Allah, maka 
tiada siapa lagi yang dapat memberi hidayat kepadanya(33). 
Mereka mendapat ' azab dalam kehidupan dunia, dan 
sesungguhnya ' azab Akhirat itu ^ lebih dahsyat lagi dan 
mereka tidak akan mendapat sesiapa pun yang akan menjadi 
pelindung mereka dari ' azab Allah(34). Sifat Syurga yang 
dijanjikan kepada orang-orang yang bertaqwa ialah (taman- 
taman) yang mengalir di bawahnya aneka sungai, buah- 
buahannya sentiasa mewah dan bayang-bayangnya sentiasa 
teduh. Itulah tempat kesudahan orang-orang yang 
bertaqwa, sedangkan tempat kesudahan orang-orang yang 
kafir pula ialah api Neraka. "(35) 


Yakni Allah S.W.T. mengawasi setiap individu dan 
menguasainya dalam segala keadaan. Dia 
mengetahui segala perbuatan yang telah 
dilakukannya sama ada secara diam-diam atau secara 
terang-terang. Di sini pengungkapan Al-Qur'an 
menonjolkan aspek pengawasan dan penguasaan 
Allah dengan gambaran yang hidup - mengikut 
methodologi Al-Qur'an - iaitu gambaran yang 
membuat bulu-bulu roma meremang dan seram: 



"Siapakah yang mengawasi setiap individu terhadap apa 
yang dilakukannya? "(33) 


Lantaran itu setiap individu hendaklah berfikir 
bahawa dia sentiasa dijaga, dikawal, diawasi dan 
segala perbuatan yang dilakukannya dihisab dan 
siapakah yang mengawasinya? Tiada pengawas yang 
lain melainkan Allah. Siapakah yang tidak merasa 
seram dengan gambaran Al-Qur'an yang benar ini? 
Al-Qur'an membesarkan gambaran ini supaya mudah 
difaham oleh manusia yang lebih mudah tertarik 
dengan gambaran-gambaran yang Nyata dari 
gambaran-gambaran yang abstrak. 


Jika begitulah hakikatnya, mengapakah pula mereka 
mengadakan sekutu-sekutu bagi Allah? Di sini 
nampak jelas bahawa perbuatan mereka itu amat keji 
dan ganjil apabila dilihat dalam suasana 
pemandangan yang jelas dan menakutkan ini. 



"Dan mereka mengadakan berbagai-bagai sekutu kepada 
Allah." (33) 


Yakni mengadakan sekutu-sekutu kepada Allah 
yang mengawasi segala perbuatan setiap individu 
dengan pengawasan ketat yang tidak dapat dielakkan 
darinya. 


t j j ^ »5 

"Katakanlah! Sebutkanlah nama mereka. "(33) 


Kerana mereka adalah tuhan-tuhan palsu yang tidak 
terkenal dan tidak diketahui, mereka mungkin 
mempunyai nama-nama. Tetapi ayat ini meletakkan 
tuhan-tuhan palsu itu pada darjat makhluk-makhluk 
yang tidak terkenal dan tidak diketahui nama-nama 
mereka. 

"Atau apakah kamu hendak memberiphu kepada Allah 
sesuatu yang tidak diketahui-Nya di bumi ini?"(33) 


Alangkah tajamnya kecaman ini! Apakah kamu 
wahai manusia lebih mengetahui dari Allah? Apakah 
kamu mengetahui adanya tuhan-tuhan yang lain yang 
terluput dari ilmu Allah? Inilah dakwaan yang tidak 
sanggup difikirkan • oleh mereka, namun demikian 
mereka terus membuat dakwaan itu dengan lidah 
keadaan mereka apabila Allah menjelaskan bahawa di 
sana tidak ada tuhan-tuhan yang lain melainkan Dia. 
Mereka terus mengatakan ada tuhan-tuhan yang lain 
walaupun telah dinafikan oleh Allah. 



"Atau (kamu mendakwanya) dengan cakap-cakap yang 
dangkal sahaja. "(33) 


Yakni kamu mendakwa adanya tuhan-tuhan yang 
lain dengan kata-kata yang mendatar sahaja tanpa 
mengandungi sesuatu tujuan dan pengertian? 
Adakah persoalan ketuhanan suatu persoalan yang 
remeh-temeh atau main-mainan sahaja hingga 
dibicarakan orang, dengan kata-kata dangkal (yang 
tidak bererti). 


Kemudian kecaman ini diakhiri dengan sebuah - 
pernyataan yang serius dan tegas. 







"Malah orang-orang kafir itu telah dipesonakan oleh tipu 
daya mereka sendiri dan mereka telah dihalangkan dari jalan 


JUZIT KE-13 


BD SURAH AR-RA'D G8. 


31 


Allah dan barang siapa yang disesatkan Allah , maka tiada 
siapa lagi yang dapat memberi hidayat kepadanya. "(33) 

Yang menjadi masalah yang sebenar di sini ialah 
mereka mengingkar dan menyembunyikan dalil-dalil 
iman dari diri mereka sendiri atau mereka 
melindungkan diri mereka dari dalil-dalil hidayat, 
justeru itulah mereka wajar menerima tindakan 
Sunnatullah. Nafsu mereka menggambarkan kepada 
mereka bahawa mereka sentiasa berada di atas 
kebenaran dan bahawa tipu daya dan rancangan- 
rancangan jahat mereka terhadap da'wah itu adalah 
elok belaka. Sikap inilah yang sebenarnya telah 
menghalangi mereka dari jalan yang lurus yang 
menyampaikan mereka kepada Allah, dan sikap inilah 
yang membuat Sunnatullah bertindak menyesatkan 
mereka kerana mereka memilih jalan yang sesat dan 
tiada siapa pun lagi yang dapat menyelamatkannya. 
Sunnatullah tidak akan berhenti bertindak ke atas 
para hamba-Nya apabila cukup dengan sebab- 
sebabnya yang wajar. 


diri mereka dengan keimanan dan amalan yang soleh. 
Oleh kerana itulah mereka terselamat dari 'azab, 


malah di samping keselamatan mereka memperolehi 
Syurga yang dijanjikan kepada mereka: 

"Sifat Syurga yang dijanjikan kepada orang-orang yang 
bertaqwa ialah (taman-taman) yang mengalir di bawahnya 
aneka sungai, buah-buahannya sentiasa mewah dan bayang- 
bayangnya sentiasa teduh. "(3 5) 


Itulah keni'matan dan kerehatan yang sempurna. 
Pemandangan buah-buahan yang sentiasa mewah 
dan bayang-bayang yang sentiasa teduh itu memberi 
ketenteraman dan kerehatan kepada hati. Inilah 
balasan yang berlawanan dengan balasan 'azab seksa 
yang terdapat di sana. 


Itulah balasan 'azab seksa dan balasan ni'mat 


Kesudahan yang sesuai dengan hati-hati yang sesat 
ini ialah balasan 'azab: 



"Mereka mendapat 'azab dalam kehidupan dunia. "(34) 

Jika malapetaka itu menimpa mereka atau menimpa 
berhampiran dengan tempat kediaman mereka, maka 
itulah 'azab dalam bentuk ketakutan, kegelisahan dan 
menunggu-nunggu berlakunya bala. Dan jika mereka 
tidak ditimpa • malapetaka, maka mereka akan 
menerima 'azab dalam bentuk kekeringan hati dari 
kemanisan iman dan 'azab dalam bentuk keresahan 
hati yang tidak meni'mati ketenteraman iman. 
Menghadapi segala peristiwa tanpa memahami 
hikmat yang agung di sebalik peristiwa-peristiwa itu 
juga merupakan satu bentuk 'azab. 



"Dan sesungguhnya 'azab Akhirat itu lebih dahsyat lagi. "(34) 

Sebutan 'azab dalam ayat ini ditinggalkan begitu 
sahaja tanpa ditentukan huraiannya untuk memberi 
peluang kepada daya khayal menggambarkannya 
dengan luas tanpa batas. 

"i Dan mereka tidak akan mendapat sesiapa pun yang akan 
menjadi pelindung mereka dari 'azab Allah. "(34) 

Yakni pelindung yang dapat menyelamatkan 
mereka dari tindakan dan 'azab Allah. Mereka 
sentiasa terdedah - tanpa sebarang perlindungan - 
dari ditimpakan 'azab seksa. 

Sementara di tebing sebelah lagi kelihatan golongan 


Syurga yang sesuai dengan kedua-dua golongan 
manusia itu: 



"Itulah tempat kesudahan orang-orang yang bertaqwa, 
sedangkan tempat kesudahan orang-orang yang kafir pula 
ialah api Neraka. "(35) 


****** 

[Pentafsiran ayat-ayat 36 - 40) 

Sikap Ahlil-Kitab Terhadap Al^ur'an 
Dan Rasulullah 

Ayat-ayat yang berikut memperkatakan tentang 
persoalan wahyu dan persoalan tauhid, la menyebut 
pendirian Ahlil-Kitab terhadap Al-Qur'an dan 
Rasulullah s.a.w., dan seterusnya menjelaskan kepada 
beliau bahawa segala apa yang diturunkan kepadanya 
itulah keputusan yang muktamad mengenai perkara- 
perkara yang disebut dalam kitab-kitab suci sebelum 
Al-Qur'an. Oleh itu Al-Qur'anlah yang menjadi kitab 
rujukan terakhir, di mana Allah menetapkan 
peraturan-peraturan agama yang dikehendaki-Nya, 
iaitu peraturan-peraturan agama-Nya yang dibawa 
oleh sekalian Rasul, dan menghapuskan mana-mana 
peraturan yang dikehendaki-Nya kerana 
pemakaiannya tidak lagi mempunyai apa-apa hikmat. 
Justeru itu beliau hendaklah berpegang dengan 
peraturan-peraturan yang diturunkan kepadanya dan 
janganlah mengikut kehendak hawa nafsu Ahlil-Kitab 
sama ada dalam perkara kecil atau besar. Adapun 
orang-orang yang menuntut dari beliau supaya 
menunjukkan suatu mu'jizat yang lain, maka 
(katakanlah kepada mereka) bahawa mu'jizat-mu'jizat 
itu adalah bergantung kepada kehendak dan keizinan 
Allah, sedangkan tugas seseorang Rasul hanya 


para Muttaqin iaitu lawan golongan yang tidak menyampai sahaja. 

mendapat perlindungan dari 'azab Allah. Golongan -r. < 'L- ^ } s-z," -■ \ ) L'*' 

para Muttagin ialah orang-orang yang melindungkan Ua-J ^ J 

"Dan orang-orang yang telah Kami kurniakan kitab kepada 
mereka adaiah bergembira dengan wahyu yang telah 
diturunkan kepadamu (Muhammad) dari Tuhanmu , dan di 
antara golongan-golongan (Ahlil-Kitab dan Musyrikin) ada 
yang mengingkari sebahagian darinya. Katakanlah: 
Sesungguhnya aku diperintah menyembah Allah dan jangan 
mempersekutukan-Nya. Kepada Allah aku berseru dan 
kepada-Nya aku kembali(36). Dan demikianlah Kami 
turunkan A!-Qur'an sebagai hukum-hukum (Allah) di dalam 
bahasa Arab , dan jika engkau (Muhammad) mengikut 
kehendak hawa nafsu mereka setelah datang kepadamu 
pengetahuan yang benar (dari Allah), maka tiada lagi 
penolong dan pelindung (yang dapat menyelamatkan 
engkau) dari ' azab Allah(37). Dan sesungguhnya Kami telah 
mengutuskan rasul-rasul sebelum engkau (Muhammad) dan 
Kami jadikan untuk mereka isteri-isteri dan zuriat keturunan , 
dan tiada sebarang kuasa bagi seorang Rasul untuk 
mengadakan sesuatu mu'jizat melainkan dengan keizinan 
Allah. Bagi setiap zaman diturunkan kitab yang tertentu(38). 
Allah menghapus dan menetapkan hukum-hukum yang 
• dikehendaki-Nya, dan di sisi-Nya tersimpan kitab induk(39). 
Sama ada Kami memperlihatkan kepadamu (wahai 
Muhammad) sebahagian dari ' azab yang Kami janjikan 
untuk mereka (orang kafir) atau Kami wafatkanmu sebelum 
melihatnya , (maka itu bukan urusanmu) kerana 

sesungguhnya tugasmu ialah menyampaikan da f wah dan 
tugas Kami ialah menjalankan hisab(40). 




Golongan Ahlil-Kitab yang benar-benar berpegang 
dengan agamanya akan mendapati di dalam Al- 
Qur'an keterangan-keterangan yang mengesah dan 
membenarkan dasar-dasar asasi 'aqidah tauhid, di 
samping keterangan-keterangan yang mengakui 
agama-agama dan kitab-kitab suci sebelumnya 


dengan penuh penghormatan, juga mengakui konsep 
tali hubungan yang sama yang mengikat seluruh 
orang-orang yang beriman kepada Allah. Justeru itu 
seluruh mereka bergembira dan beriman. Pernyataan 
perasaan gembira di sini merupakan satu keadaan 
kejiwaan yang sebenar yang dirasai oleh hati Ahlil- 
Kitab yang jernih bersih, iaitu perasaan gembira 
kerana dapat bertemu di atas landasan kebenaran 
dan kerana bertambahnya keyakinan terhadap 
kebenaran yang dipegang mereka dan kerana 
mendapat sokongan dan pengesahan kitab suci yang 
baru AI-Qur'an terhadap pegangan mereka. 

"Dan di . antara golongan-golongan (Ahlil-Kitab dan 
Musyrikin) ada yang mengingkari sebahagian darinya. "(36) 

Ayat ini tidak menyebut bahagian yang diingkarkan 
oleh setengah-setengah golongan Ahlil-Kitab dan 
kaum Musyrikin itu, kerana tujuan di sini hanya 
menyebut keingkaran itu sahaja untuk dijawab 




"Katakanlah: Sesungguhnya aku diperintah menyembah 
Allah dan jangan mempersekutukan-Nya. Kepada Allah aku 
berseru dan kepada-Nya juga aku kembali."(36) 


Yakni ibadat itu hanya untuk Allah Yang Maha Esa 
sahaja dan da'wah itu hanya kepada Allah Yang 
Maha Esa sahaja dan titik kembali itu hanya kepada 
Allah Yang Maha Esa sahaja. 

Allah memerintah Rasulullah s.a.w. supaya 
mengumumkan cara pegangannya dalam 
menghadapi mereka yang mengingkarkan setengah- 
setengah kandungan Al-Qur'an, iaitu beliau tetap 
berpegang sepenuhnya dengan seluruh Al-Qur'an 
yang telah diturunkan Allah kepadanya sama ada 
Ahlil-Kitab bergembira menyambut seluruh Al-Qur'an 
itu atau di sana terdapat ada segolongan dari mereka 
yang menolak sebahagiannya. Ini berdasarkan kepada 
hakikat bahawa Al-Qur'an yang diturunkan Allah 
kepada beliau itu merupakan sebagai hukum Allah 
yang terakhir mengenai 'aqidah. Ja diturunkan 
dengan bahasa Arab yang dapat difahami beliau 
sepenuhnya dan dijadikannya sebagai kitab rujukan 
kerana ia merupakan hukum Allah yang terakhir 
mengenai 'aqidah: 



"Dan demikianlah Kami turunkan Al-Qur'an sebagai hukum- 
hukum (Allah) di dalam bahasa Arab. "(37) 

" Dan jika engkau (Muhammad) mengikut kehendak hawa 
nafsu mereka setelah datang kepadamu pengetahuan yang 
benar (dari Allah), maka tiada lagi penolong dan pelindung 
(yang dapat menyelamatkan engkau) dari ' azab Aliah. "(37) 

Ilmu pengetahuan yang datang kepadamu itu 
adalah ilmu pengetahuan yang diyakin kebenarannya, 
sedangkan pendapat yang dikatakan oleh golongan- 
golongan (Ahlil-Kitab dan kaum Musyrikin) adalah 
pendapat-pendapat hawa nafsu yang tidak 
berasaskan ilmu pengetahuan dan keyakinan. Ugutan 
yang dihadapkan Allah kepada Rasulullah s.a.w. ini 
merupakan satu penjelasan yang lebih berkesan untuk 
menjelaskan hakikat ini yang menyarankan tiada tolak 
ansur terhadap sebarang penyelewengan walaupun 
dari Rasul sendiri. Amatlah jauh kemungkinan beliau 
berbuat begitu! 


Andainya di sana ada bangkangan terhadap konsep 
rasul dari jenis manusia, maka seluruh rasul yang silam 
adalah manusia belaka: 



"Dan sesungguhnya Kami telah mengutuskan rasul-rasul 
sebelum engkau (Muhammad) dan Kami jadikan untuk 
mereka isteri-isteri dan zuriat keturunan."(38) 


Seandainya bantahan itu kerana beliau tidak 
membawa satu mu'jizat kebendaan yang lain, maka 
perkara itu bukanlah dari urusannya, malah ia adalah 
dari urusan Allah: 



"Dan tiada sebarang kuasa bagi seorang Rasul untuk 
mengadakan sesuatu mu'jizat melainkan dengan keizinan 
Allah. "(38) 


Yakni mengikut kehendak kebijaksanaan-Nya dan 
mengikut masa yang dikehedaki-Nya. 


Seandainya di sana terdapat kelainan -atau 
perbezaan perincian di antara Al-Qur'an yang 
diturunkan kepada Rasulullah dengan kitab-kitab suci 
yang diturunkan kepada Ahlil-Kitab, (maka kelainan 
itu merupakan satu perkara biasa sahaja) kerana 
setiap zaman diturunkan (kitab suci yang sesuai 
dengannya) dan kitab suci Al-Qur'an ini merupakan 
kitab suci yang terakhir: 

O 

"Bagi setiap zaman itu diturunkan kitab yang tertentu. "(38) 







"Allah menghapus dan menetapkan hukum-hukum yang 
dikehendaki-Nya dan disisi-Nya tersimpan kitab induk. "(39) 


Yakni Allah menghapuskan mana-mana hukum 
yang tidak bijak lagi dipakai dan menetapkan mana- 
mana hukum yang berguna dan di sisi Allah tersimpan 
kitab induk yang mengandungi catatan hukum- 
hukum yang telah ditetap dan dihapuskan-Nya. Dari 
Allah terbitnya segala kitab suci. Dialah yang 
mengendali dan menguruskannya mengikut 
kebijaksanaan-Nya dan tiada siapa yang berkuasa 
menolak masyi'ah-Nya dan membuat bantahan 
terhadap-Nya. 

Sama ada Allah menyeksakan orang-orang yang 
kafir itu semasa hayat Rasulullah s.a.w. atau Allah 
wafatkan beliau kembali kepada-Nya sebelum itu, 
maka itu tidak mengubahkan persoalan ini sedikit pun 
dan tidak-pula mengubahkan sifat kerasulan dan sifat 
ketuhanan: 



"Sama ada Kami memperlihatkan kepadamu (wahai 
Muhammad) sebahagian dari ' azab yang Kami janjikan 
untuk mereka (orang kafir) atau Kami wafatkanmu sebelum 
melihatnya , (maka itu bukan urusanmu) kerana 
sesungguhnya tugasmu ialah menyampaikan da'wah dan 
tugas Kami ialah menjalankan hisab. "(40) 

Di dalam arahan yang tegas ini diterangkan tabi'at 
da'wah dan tabi'at para penda'wah, iaitu tugas 
penda'wah-penda'wah kepada Allah itu ialah 
menyampaikan segala komitmen-komitmen da'wah di 
dalam segala peringkat perkembangannya. Tugas 
mereka hanyalah menyampaikan da'wah yang 
dikehendaki Allah sahaja. Mereka tidak berhak 
menggesa agar dipercepatkan langkah-langkah 
da'wah dan tidak wajar merasa kecewa dan hampa 
seandainya mereka melihat takdir Allah melambatkan 
mereka dari mencapai kemenangan dan mendapat 
kedudukan yang kukuh di bumi, kerana mereka 
hanya para penda'wah dan tiada lain melainkan 
hanya para penda'wah sahaja. 

(Pentafsiran ayat-ayat 41 - 42) 

Tindakan Sunnatullah Terhadap Negeri-negeri 
Yang Besar 

Kekuasaan Allah yang amat kuat dapat dilihat 
kesan-kesannya yang jelas di sekeliling mereka, la 
menyerang umat-umat yang kuat dan kaya apabila 
umat-umat ini bertindak liar, kafir dan melakukan 
kerosakan di bumi, la mengurangkan kekuatan 
mereka dan mengurangkan wilayah-wilayah bumi 
pesaka mereka di samping mengurangkan kedudukan 
mereka. Ia menjadikan mereka hanya hidup dalam 
satu kawasan negeri yang kecil, sedangkan sebelum 
ini mereka merupakan kuasa-kuasa besar yang 
mempunyai takluk jajahan yang luas. Kini Allah telah 
menghukum mereka menjadi negeri yang kecil dan 
tiada siapa yang boleh membantah keputusan-Nya 


34 


£0 SURAH AR-RA'D C& 


JUZU' KE-13 


kerana setiap keputusan-Nya pasti lulus dan 
berkuatkuasa 4 



"Apakah tidak mereka melihat bahawa Kami menyerang 
negeri (orang-orang kafir) lalu Kami kurangkan daerah- 
daerah perbatasannya (sedikit demi sedikit). Aliahlah yang 
menentukan keputusan hukum dan tiada siapa yang boleh 
menolak keputusan-Nya, dan Dialah yang amat cepat 
menjalankan hisab. "(4 1 ) 

Mereka bukannya lebih pintar dalam mengatur tipu 
daya dan rancangan-rancangan jahat mereka dari 
umat-umat yang terdahulu. Justeru itu Allah bertindak 
membalas tipu daya mereka dan Allah mengaturkan 
tadbir-Nya dengan sebijak-bijaknya dan dengan 
sehebat-hebatnya: 



"Sesungguhnya orang-orang (kafir) sebelum mereka juga 
pernah mengaturkan rancangan jahat mereka , tetapi semua 
tipu daya itu adalah dalam kekuasaan Allah. Dia mengetahui 
apa sahaja yang dilakukan oleh seseorang dan orang-orang 
kafir akan mengetahui untuk siapakah tempat kesudahan 
yang baik itu. "(42) 

Kemudian surah ini ditamatkan dengan sebuah 
penceritaan yang menjelaskan keingkaran orang- 
orang kafir terhadap kerasulan sebagaimana di 
permulaan surah, la mulakan dengan pernyataan 
yang membenarkan kerasulan. Di sini bertautlah awal 
surah dengan akhir surah. Di sini ia menjadikan Allah 
sebagai saksi dan cukuplah apabila Allah sendiri 
menjadi saksi kerana Dialah yang mempunyai ilmu 
yang lengkap dan sempurna tentang Al-Qur'an dan 
segala kitab suci yang lain: 



4 Inilah pengertian yang wajar bagi ayat ini bukannya seperti 
pengertian sewenang-wenang yang dibuat oleh orang-orang 
yang mendakwa mentafsirkan Al-Qur’an mengikut kajian 
sains , iaitu mereka mengatakan bahawa pengertian ini 
bertujuan menunjukkan kawasan kawasan bumi yang kurang 
di bahagian dua kutub utara dan selatan dan kawasan yang 
lekuk di garisan khatulistiwa dan sebagainya dari cakap-cakap 
yang kosong. Sebenarnya konteks penjelasan ayat Al-Qur’an 
itu sendiri menentukan maksud-maksud ungkapan-ungkapan 
yang terdapat padanya. Oleh sebab itulah orang-orang yang 
melakukan pentafsiran yang sewenang-wenang di bidang ini 
hendaklah merasa takut kepada Allah dan janganlah 
membuat pentafsiran tanpa memahami tabi’at Al-Qur’an 
dengan jelas dan teliti. 


"Dan orang-orang yang kafir itu berkata: ' Engkau bukanlah 
seorang Rasul. Katakanlah (kepada mereka): Cukuplah Allah 
sendiri menjadi saksi di antaraku dengan kamu , juga mereka 
yang mempunyai ilmu al-kitab. "(43)? 

Di sini berakhirlah surah ini setelah membawa hati 
manusia menjelajah di merata pelosok alam dan di 
pendalaman-pendalaman jiwa dan setelah 
melepaskan nada-nadanya yang meninggalkan kesan- 
kesan yang amat mendalam. Surah ini pada akhirnya 
yang yang meninggalkan kesan-kesan yang amat 
mendalam. Surah ini pada akhirnya meninggalkan 
hati kepada pengakuan Allah, yang pernah disebut 
pada awal surah. Itulah pengakuan di awal dan di 
akhir yang menamatkan segala perdebatan dan 
pembicaraan. 

****** 

Garis-garis Pokok f Aqidah Islamiyah 
Dalam Surah Ini 

Kemudian di dalam surah ini terdapat garis-garis 
pokok 'aqidah Islamiyah dan cara Al-Qur'an 
membentangkan 'aqidah ini. Sepatutnya garis-garis 
pokok ini dibicarakan di tempatnya masing-masing 
jika tidak kerana kami memilih tidak mahu 
memutuskan -aliran penjelasan ayat-ayat Al-Qur'an di 
dalam surah ini dengan hentian-hentian untuk 
membicarakan garisan-garisan itu.. Oleh itu Kami 
tinggalkan pembicaraan-pembicaraannya di akhir 
surah ini supaya dapat kami memperkatakannya 
dengan perlahan-lahan. 

Kami telah pun menyentuh garis-garis pokok ini 
secara sepintas lalu ketika menghuraikan ayat-ayat 
surah ini. Oleh ' itu kini kami harap dapat 
membicarakannya lebih panjang sekadar yang 
mampu. 

Kepada Allah kami pohon pertolongan. 

****** 

Pembukaan surah dan isi maudhu' yang 
dibicarakan-nya serta berbagai-bagai arahan yang 
termuat di dalamnya adalah semuanya menunjukkan 
dengan jelas bahawa surah ini adalah Surah Makkiyah 
dan bukannya Madaniyah seperti yang disebut oleh 
setengah-setengah riwayat dan mushaf, juga 
menunjukkan bahawa surah ini adalah diturunkan di 
suatu masa, di mana memuncaknya penolakan, 
pembohongan dan cabaran dari kaum Musyrikin, di 
samping banyaknya cabaran-cabaran yang meminta 


5 Setengah-setengah riwayat dalam tafsir yang ma'thur 
menyebut bahawa maksud dengan firman Allah " O* J 

ujUil) fio" (mereka yang mempunyai ilmu al-kitab) itu 
pengakuan-pengakuan dari Ahlil-Kitab yang beriman bahawa 
Al-Qudan itu benar. Ini berdasarkan kepada ayat yang 
terdahulu di dalam surah ini iaitu : "Dan orang-orang yang 
telah Kami kurniakan kitab kepada mereka adalah bergembira 
dengan wahyu yang telah diturunkan kepadamu." (36). Inilah 
yang sebenarnya apa yang terjadi di Makkah kemudian terjadi 
pula di Madinah. Kami tidak menolak sudut pandangan 
riwayat ini. Mungkin inilah maksud ayat yang sebenar. 

mu'jizat-mu'jizat dari Rasulullah s.a.w. dan 
menggesakan agar disegera 'azab Allah yang 
diancamkan kepada mereka. Semuanya ini 
memerlukan kepada serangan-serangan balas untuk 
meneguhkan kedudukan beliau dan para pengikutnya 
supaya berpegang kukuh kepada ajaran-ajaran AI- 
Qur'an yang diturunkan Allah kepadanya untuk 
menghadapi tentangan, penolakan, pendustaan dan 
cabaran, juga untuk meletakkan agama yang benar 
ini, di tempat yang unggul serta berlindung pada 
Allah Yang Maha Esa dan mengisytiharkan 
Wahdaniyah-Nya sebagai Tuhan yang disembah dan 
sebagai Tuhan yang memerintah dan mentadbir, 
eterusnya untuk berdiri teguh di atas hakikat 
kebenaran AI-Qur'an dan mengi'tiqadkannya sebagai 
satu-satunya yang benar walaupun didustakan oleh 
kaum Musyrikin. Serangan-serangan balas itu juga 
bertujuan untuk menghadapi kaum Musyrikin dengan 
mengemukakan dalil-dalil kebenarannya yang 
terdapat di seluruh alam buana, di dalam diri, di 
dalam sejarah umat-umat manusia dan peristiwa- 
peristiwanya, di samping mengembelengkan segala 
faktor yang berkesan dan berbicara secara langsung 
dengan jiwa manusia dengan pembicaraan yang 
berkesan dan menarik dan dengan nada-nada yang 
mendalam dan kuat pengertiannya. 

Di bawah ini ialah contoh-contoh ayat yang 
membawa pernyataan yang tegas bahawa kitab Al- 
Qur'an ini adalah satu-satunya kitab yang benar dan 
bahawa penolakan, pendustaan, cabaran, kelambatan 
mendapat sambutan dan kesukaran jalan perjuangan 
tidak menjejaskan hakikat AI-Qur'an yang agung itu: 



"Alif, Laam , Miim, Raa'. Itulah ayat-ayat kitab (Ai-Qur'an). 
Dan apa yang diturunkan kepadamu dari Tuhanmu itu 
adalah benar ; tetapi kebanyakan manusia tidak beriman. "(1) 



"Dan mereka telah meminta kepadamu supaya 
dipercepatkan ' azab sebelum mereka (meminta) rahmat 
sedangkan sebelum mereka telah pun berlaku berbagai- 
bagai contoh teladan , dan sesungguhnya Tuhanmu itu 
sentiasa memberi keampunan kepada manusia walaupun 
mereka zalim i, dan sesungguhnya Tuhanmu itu amat berat 
balasan-Nya."(6) Dan berkatalah orang-orang yang kafir: 


Mengapakah tidak diturunkan kepadanya suatu bukti 
(mu'jizat) dari Tuhannya? Sesungguhnya engkau hanya 
seorang Rasul yang memberi amaran dan setiap kaum 
mempunyai Rasul yang memberi hidayat "(7) 



"Do'a yang sebenar itu ialah kepada Allah , sedangkan 
tuhan-tuhan palsu yang mereka berdo'a kepadanya selain 
Allah tidak dapat memperkenankan sedikit pun do'a mereka 
melainkan seperti seorang yang menghulurkan kedua 
telapak tangannya ke dalam air supaya air sampai ke 
mulutnya dan tentulah ia tidak akan sampai ke mulutnya. 
Dan tiada do'a orang-orang yang kafir itu melainkan 
semuanya berada dalam kesia-siaan belaka. "(14) 



"Dialah yang telah menurunkan hujan dari langit lalu 
mengalir di wadi-wadi menurut kadar yang ditentukan-Nya, 
kemudian banjir membawa buih-buih yang kembang , dan 
dari logam-logam yang mereka leburkannya di dalam api 
untuk membuat perhiasan dan perkakas-perkakas itu juga 
terdapat buih-buih yang sama dengannya. Demikianlah Allah 
membuat perbandingan di antara kebenaran dan kebatilan. 
Adapun buih , maka ia akan hilang lenyap terbuang dan 
adapun yang berguna kepada manusia , maka ia akan tetap 
di bumi. Demikian-lah Allah membuat perbandingan- 
perbandingan. "( 1 7) 



"Apakah orang yang mengetahui bahawa apa yang 
diturunkan kepadamu dari Tuhanmu itu adalah benar sama 
dengan orang yang buta? Hanya orang yang berakal sahaja 
yang dapat mengambil pengajaran. "(19) 

"laitu orang-orang yang beriman dan hati mereka tenteram 
dengan mengingati Ailah. Ingatlah! Hanya dengan 
mengingati Allah hati menjadi tenang tenteram. "(28) 



" Demikianlah Kami telah mengutuskan engkau di kalangan 
satu umat yang telah berlalu sebelumnya beberapa umat 
yang lain supaya engkau membaca kepada mereka (Al- 
Qur'an) yang telah Kami wahyukan kepadamu , sedangkan 
mereka mengingkarkan Allah Yang Maha Penyayang . 
Katakanlah : Dialah Tuhanku dan tiada Tuhan yang lain 
melainkan hanya Dia, kepada-Nya aku bertawakkal dan 
kepada-Nya aku bertaubat "(30) 



"Dan orang-orang yang telah Kami kurniakan kitab kepada 
mereka adalah bergembira dengan wahyu yang telah 
diturunkan kepadamu (Muhammad) dari Tuhan-mu, dan di 
antara golongan-golongan (AhHI-Kitab dan Musyrikin) ada 
yang mengingkari sebahagian darinya. Katakanlah: 
Sesungguhnya aku diperintah menyembah Allah dan jangan 
mempersekutukan-Nya. Kepada Allah aku berseru dan 
kepada-Nya juga aku kembali."(36) Dan demikianlah Kami 
turunkan Al-Qur'an sebagai hukum-hukum (Allah) di dalam 
bahasa Arab , dan jika engkau (Muhammad) mengikut 
kehendak hawa nafsu mereka setelah datang kepadamu 
pengetahuan yang benar (dari Allah), maka tiada lagi 
penolong dan pelindung (yang dapat menyelamatkan 
engkau) dari 'azab Allah."(37) 



"Sama ada Kami memperlihatkan kepadamu (wahai 
Muhammad) sebahagian dari 'azab yang Kami janjikan 
untuk mereka (orang kafir) atau Kami wafatkanmu sebelum 
melihatnya, (maka itu bukan urusanmu), kerana 
sesungguhnya tugasmu ialah menyampaikan da'wah dan 
tugas Kami ialah menjalankan hisab."(40) 



seorang Rasul. Katakanlah (kepada mereka): Cukuplah Allah 
sendiri menjadi saksi di antaraku dengan kamu, juga mereka 
yang mempunyai ilmu al-kitab. "(43) 

Demikianlah kita dapat mengetahui dari kumpulan 
ayat-ayat yang telah kami sebutkan tadi bentuk 
penentangan yang telah digunakan oleh kaum 
Musyrikin untuk mencabar Rasulullah s.a.w. dan 
mencabar Al-Qur'an. Kemudian makna cabaran ini 
dan makna arahan Rabbani untuk menghadapi 
cabaran' itu telah menggambarkan pula tabi'at dan 
keadaan masa diturunkan surah ini di zaman 
Makkiyah. 

Di antara anjuran yang jelas yang terkandung di 
dalam arahan Rabbani kepada Rasulullah s.a.w. dalam 
menghadapi penolakan, pendustaan, cabaran, 
kelambatan mendapat sambutan dan kesulitan jalan 
perjuangan ialah menyuruh beliau supaya 
mengemukakan konsep yang benar yang 
diperjuangkannya dengan sempurna dan terus terang, 
iaitu konsep tiada Tuhan yang disembah melainkan 
Allah, dan tiada Tuhan yang mentadbir melainkan 
Allah, tiada Tuhan yang disembah melainkan-Nya dan 
konsep Allah Maha Esa dan Maha Gagah Perkasa, 
dan konsep seluruh manusia akan dipulangkan 
kepada Allah sama ada ke Syurga atau ke Neraka. 
Itulah sekumpulan hakikat-hakikat yang ditolak dan 
dicabar oleh kaum Musyrikin. Beliau- juga disuruh 
supaya jangan mengikut kehendak hawa nafsu 
mereka dengan bertindak mengampu-ngampu dan 
mengambil hati mereka dengan menyembunyikan 
sebahagian dari hakikat-hakikat yang benar ini atau 
menangguhkan pengumumannya, di samping itu 
beliau juga diancam dengan tindakan dari Allah jika 
beliau cuba mengikut kehendak hawa nafsu mereka 
di dalam mana-mana perkara ini setelah beliau 
mendapat ilmu yang diyakini benarnya dari Allah. 

Anjuran yang jelas ini mendedahkan kepada para 
penda'wah ke jalan Allah tabi'at methodologi da'wah 
islamiyah ini yang tidak membolehkan mereka 
menggunakan ijtihad mereka sendiri, malah mereka 
harus tampil mengemukakan hakikat-hakikat asasi 
agama ini dengan terus terang dan tanpa 
menyembunyi dan menangguhkan pengumuman 
sesuatu apa pun darinya terutama hakikat-hakikat 
mengenai konsep tiada Uluhiyah dan tiada Rububiyah 
melainkan bagi Allah. Lantaran itu tiada keta'atan dan 
kepatuhan melainkan bagi Allah. Inilah hakikat asasi 
yang pasti diisytiharkan walau apa sahaja tentangan 
dan cabaran dan walau apa sahaja penolakan dari 
para pendusta, la pasti diisytiharkan biarpun 
bagaimana sulit dan sukar jalan perjuangannya. 
Bukanlah dari ciri hikmat dan pengajaran yang baik 
menyembunyi atau menangguhkan pengumuman 
sebahagian dari hakikat-hakikat ini dengan alasan- 

alasan kerana para Taghut di bumi ini tidak 
sukakannya atau akan menindas orang-orang yang 
mengisytiharkannya atau menolak agama ini dengan 
sebab pengisytiharan itu atau akan merancangkan 
tipu daya dan langkah-langkah jahat terhadap agama 
ini dan terhadap para penda'wahnya. Semuanya ini 
tidak seharusnya mendorong para penda'wah agama 
ini bertindak menyembunyikan sesuatu dari hakikat- 
hakikat asasinya atau menangguhkan pengumuman- 
nya, atau memulakannya dengan hanya mengemuka- 
kan perkara-perkara syi'ar agama, akhlak, tingkahlaku 
dan asuhan rohani sahaja untuk menjauhi kemurkaan 
para Taghut di bumi apabila mereka mula dengan 
mengumumkan konsep tauhid UlUhiyah dan 
Rububiyah, dan dari sinilah munculnya konsep tauhid 
ketaatan dan kepatuhan kepada Allah Yang Maha 
Esa sahaja. 

Inilah methodologi haraki untuk mempeluangkan 
J aqidah Islam sebagaimana yang dikehendaki Allah 
dan inilah methodologi da'wah kepada Allah 
sebagaimana yang telah dijalani oleh penghulu kita 
Nabi Muhammad s.a.w. dengan arahan Allah. Setiap 
penda'wah kepada Allah tidak seharusnya 
menyeleweng dari methodologi ini atau mengikuti 
methodologi yang lain. Selain dari itu Aliahlah 
Penjamin agama ini dan para penda'wah-Nya. 
Cukuplah Allah sendiri menjadi Penjamin dan 
Pelindung mereka dari kejahatan para Taghut itu. 

****** 


Metfiodologi Da'wah AI-Qur'an 

Methodologi da'wah Al-Qur'an ialah mencantum- 
kan di antara penerangan kitab Allah yang dibaca 
iaitu Al-Qur'anul-Karim dengan saranan-saranan kitab 
alam buana yang terbuka. Ia menjadikan seluruh alam 
buana ini sebagai sumber inspirasi kepada manusia 
kerana ia mengandungi dalil-dalil dan bukti-bukti 
yang jelas yang menggambarkan kekuasaan, 
perencanaan dan pentadbiran Allah Yang Maha 
Halus. Methodologi ini juga mencantumkan kepada 
dua kitab ini catatan-catatan sejarah manusia yang 
merakamkan bukti-bukti yang jelas yang juga 
menggambarkan kekuasaan, perencanaan dan 
pentadbiran Allah yang rapi. Dengan seluruh dalil-dalil 
dan bukti-bukti inilah Al-Qur'an menghadapi entiti 
manusia dan mengepungi mereka dari segenap 
penjuru, di mana ia berbicara dengan pancaindera 
mereka, dengan hati mereka dan dengan akal 
mereka. 

Surah ini mengandungi banyak contoh-contoh yang 
cantik yang dibentangkan dalam lembaran kitab alam 
buana selepas dibentangkan oleh Al-Qur'an untuk 
menghadapi seluruh entiti manusia. Di antara contoh- 
contoh itu ialah: 









"Alif, Laam, Miim, Raa'. Itulah ayat-ayat kitab (Al-Oudan). 
Dan apa yang diturunkan kepadamu dari Tuhanmu itu 
adalah benar, tetapi kebanyakan manusia tidak beriman(l). 
Aliahlah yang mengangkatkan langit tanpa tiang yang dapat 
dilihat oleh kamu , kemudian Dia bersemayam di atas ‘Arasy. 
Dan Dialah yang menundukkan matahari dan bulan , masing- 
masing beredar mengikut masa yang telah ditentukan . 
Dialah yang mentadbirkan segala urusan , menjelaskan ayat- 
ayat dengan terperinci supaya kamu yakin terhadap 
pertemuan dengan Tuhan kamu(2). Dan Dialah yang 
membentangkan bumi dan menciptakan padanya gunung- 
ganang dan sungai-sungai Dan dari setiap buah-buahan Dia 
ciptakan jantan betina dua sepasang. Dialah yang 
menjadikan malam dan siang saling menyelubungi. 
Sesungguhnya dalam kejadian-kejadian itu terdapat bukti- 
bukti (kekuasaan Allah) bagi golongan orang-orang yang 
berfikir(3). Dan di bumi terdapat ruang-ruang tanah yang 
berdampingan dan kebun-kebun anggur, tanaman-tanaman 
dan pokok-pokok kurma yang bercabang dan yang tidak 
bercabang yang disirami dengan air yang sama dan Kami 
lebihkan satu sama dari segi rasa. Sesungguhnya dalam 
kejadian-kejadian itu terdapat bukti-bukti (kekuasaan Allah) 
bagi golongan orang-orang yang mengerti." (4) 


Ayat-ayat ini mengumpulkan pemandangan- 
pemandangan alam untuk menjadikan seluruh alam 
buana ini sebagai saksi dan bukti yang jelas yang 
menunjukkan kekuasaan Allah dalam urusan 
penciptaan, perencanaan dan pentadbiran. Kemudian 
ia menyatakan kehairanannya terhadap kaum 
Musyrikin yang melihat seluruh bukti-bukti kekuasaan 
Allah ini kemudian memustahilkan persoalan 
kebangkitan selepas mati dan alam Akhirat. Mereka 
mendustakan wahyu Allah kerana wahyu itu telah 
menjelaskan hakikat yang amat dekat itu. la 

merupakan satu hakikat yang amat dekat di bawah 
bayangan pemandangan-pemandangan alam buana 
yang mena'jubkan itu. 



" Dan jika engkau merasa hairan, maka yang wajar 
dihairankan lagi ialah perkataan mereka: Seandainya jika 
kami telah menjadi tanah apakah kami akan diciptakan 
semula? Merekalah orang-orang yang mengingkarkan Tuhan 
mereka dan merekalah orang-orang yang dipasang 
belenggu-belenggu di leher mereka dan merekalah 
penghuni Neraka , di mana mereka kekal abadi. "(5) 



"Dialah yang memperlihatkan kilat kepada kamu untuk 
menimbulkan ketakutan dan harapan dan Dialah yang 
menciptakan awan-awan yang berat(12). Dan guruh 
bertasbih memuji-Nya dan malaikat juga (bertasbih) kerana 
takut kepada-Nya dan Dialah yang melepaskan halilintar lalu 
mengenai sesiapa yang dikehendaki-Nya . "( 13) 


Ayat yang berikut membentang lembaran alam 
buana untuk menyatakan kehairanannya terhadap 
perbuatan kaum Musyrikin yang mempertikaikan 
keesaan Allah dan mempersekutukan-Nya, sedangkan 
mereka melihat kesan-kesan Rububiyah Allah, qudrat 
dan kuasa-Nya, mereka melihat kepatuhan seluruh 
alam kepada-Nya, dan seterusnya mereka melihat 
bagaimana Allah mengendali dan mengaturkan 
tadbir-Nya terhadap urusan para hamba-Nya, dan 
melihat kelemahan seluruh yang lain dari Allah dalam 
urusan mencipta dan mengaturkan pentadbiran dan 
perencanaan itu: 



\\^ Tf > < s*?' '2*2' 


"Sedangkan mereka mempertikaikan tentang Allah dan Dia 
amat berat penyeksaan-Nya . "(13) 






o 



\ . — y $ ^ ^ 

'S A & ^ 

0 



2J 


% 



"Do 1 a yang sebenar itu ialah kepada Allah , sedangkan 
tuhan-tuhan palsu yang mereka berdo'a kepadanya selain 
Allah itu tidak dapat memperkenankan sedikit pun do'a 
mereka memperkenankan seperti seorang yang 
menghulurkan kedua telapak tangannya ke dalam air supaya 
air sampai ke mulutnya dan tentulah ia tidak akan sampai ke 
mulutnya. Dan tiada do'a orang-orang yang kafir itu 
melainkan semuanya berada dalam kesia-siaan belaka(14). 
Dan hanya kepada Allah jua sujudnya sekalian penghuni 
langit dan bumi sama ada secara sukarela atau terpaksa , dan 
bayang-bayang mereka (juga turut sujud) di waktu pagi dan 
petang(IS). Katakanlah: Siapakah Tuhan langit dan bumi? 
Jawablah: Allah. Katakanlah: Apakah patut kamu mengambil 
selain Allah pelindung-pelindung yang tidak terdaya 
menentukan manfa'at dan mudharat kepada diri mereka 
sendiri? Katakanlah: Apakah sama orang yang buta dengan 
orang yang celik atau apakah sama gelap-gelita dengan 
cahaya yang terang? Atau apakah mereka mengadakan bagi 
Allah sekutu-sekutu yang berkuasa mencipta sama seperti 
ciptaan-Nya sehingga ia mengerjakan mereka? Katakanlah: 
Hanya Allah sahaja yang berkuasa menciptakan segala 
sesuatu dan Dia Maha Esa dan Maha Gagah Perkasa. "(1 6) 


Demikianlah seluruh alam berubah menjadi sebuah 
pameran yang indah yang memperlihatkan bukti- 
bukti qudrat Allah dan inspirasi-inspirasi ke arah 
keimanan. Ia berbicara dengan fitrah manusia dengan 
menggunakan logikyang menyeluruh dan mendalam. 
Ia berbicara dengan seluruh entiti manusia yang 
merangkumi segala daya berfikir dan memahami lahir 
dan batin dengan keselarasan yang menarik. 


Kemudian ayat-ayat berikut menambahkan kepada 
lembaran-lembaran kitab alam buana lembaran- 
lembaran sejarah manusia, di mana ia menayangkan 
kesan-kesan qudrat kuasa Allah, perencanaan dan 
pentadbiran-Nya di dalam kehidupan manusia: 



"Dan mereka telah meminta kepadamu supaya 
dipercepatkan 'azab sebelum mereka (meminta) rahmat 
sedangkan sebelum mereka telah pun berlalu berbagai-bagai 
contoh teladan. "(6) 

dan setiap kandungan rahim yang kurang dan kandungan 
rahim yang bertambah . Dan segala sesuatu (diatur) di sisi- 
Nya dengan ukuran yang rapi(8). Aliah Maha Mengetahui 
segala yang tersembunyi dan segala yang ketara, dan Dia 
Maha Besar dan Maha Tinggi(9). Sama sahaja (kepada Allah) 
sesiapa dari kamu yang menyembunyikan perkataannya dan 
sesiapa yang mengucapkannya dengan lantang dan sesiapa 
yang bersembunyi di malam hari dan yang muncul pergi di 
hari siang(1 0). Setiap manusia mempunyai malaikat-malaikat 
pengiring dari urusan Allah yang mengikutinya dari hadapan 
dan dari belakangnya untuk mengawasinya. Sesungguhnya 
Allah tidak mengubahkan keadaan sesuatu -kaum sehingga 
mereka mengubahkan keadaan yang ada pada diri mereka 
sendiri dan apabila Allah menghendaki sesuatu keburukan 
terhadap sesuatu kaum , maka tiada siapa yang dapat 
menolakkannya, dan tiada siapa yang dapat menjadi 
pelindung mereka selain daripada-Nya. "(1 1) 




O m 





"Aliahlah yang melapangkan rezeki dan menyempitkan nya 
kepada sesiapa yang dikehendaki-Nya. Mereka bergembira 
dengan kehidupan dunia , sedangkan kehidupan dunia itu 
dibandingkan dengan kehidupan Akhirat hanya sekelumit 
keni' matan." (26) 








" Dan orang-orang yang kafir itu sentiasa ditimpa malapetaka 
kerana perbuatan mereka yang kufur itu atau malapetaka itu 
jatuh berhampiran dengan tempat tinggal mereka sehingga 
tibalah janji Allah. Sesungguhnya Allah tidak memungkiri 
janji-Nya."(31) 



"Dan sesungguhnya para rasul sebelummu juga pernah 
dipersenda-sendakan lalu Aku memberi tempoh kepada 
orang-orang yang kafir itu kemudian Aku binasakan mereka >, 
maka bagaimanakah dahsyatnya ' azab keseksaan-Ku 
itu? "(32) 



"Apakah tidak mereka melihat bahawa Kami menyerang 
negeri (orang-orang kafir) lalu Kami kurangkan daerah- 
daerah perbatasannya (sedikit demi sedikit). Aliahlah yang 
menentukan keputusan dan tiada siapa yang boleh menolak 
keputusan-Nya dan Dialah yang amat cepat menjalankan 
hisab(41). Sesungguhnya orang-orang (kafir) sebelum 
mereka juga pernah mengaturkan rancangan jahat mereka , 
tetapi semua tipu daya itu adalah dalam kekuasaan Allah . 
Dia mengetahui apa sahaja yang dilakukan oleh seseorang ; 
dan orang-orang kafir akan mengetahui untuk siapakah 
tempat kesudahan yang baik itu. "(42) 

Demikianlah methodologi Ai-Qur ; an mengumpul- 
kan dalil-dalil dan bukti-bukti dari sejarah manusia 
dan mengubahkannya menjadi faktor-faktor yang 
berkesan dan penyaran-penyaran yang berbicara 
dengan seluruh entiti manusia dengan teratur dan 
selaras. 

Dari kumpulan dalil-dalil dan bukti-bukti ini kita 
dapat mengetahui salah satu garis pokok dari 
methodologi berda'wah kepada Allah dengan 
pandangan yang jelas, iaitu da'wah yang berbicara 
dengan seluruh entiti manusia bukan hanya berbicara 
dengan mereka dari aspek daya-daya fikiran dan 
mental mereka sahaja atau berbicara dengan mereka 
dari aspek ilham dan mata hati mereka sahaja atau 
berbicara dengan mereka dari aspek pancaindera dan 
perasaan mereka sahaja. 

Kitab suci Al-Qur'an ini harus dijadikan pedoman 
da'wah ini, yang wajib dipegang oleh para penda'wah 
kepada Allah sebelum merujukkan kepada sumber- 
sumber yang lain, dan mereka harus mempelajari dari 
Al-Qur'an bagaimana hendak berda'wah kepada 
orang ramai, bagaimana hendak menyedarkan hati 
mereka yang lalai dan bagaimana hendak 
menghidupkan jiwa mereka yang mati. 

Yang mewahyukan Al-Qur'an ini ialah Allah 
Pencipta manusia Yang Maha Mengetahui tabi'at, 

kejadian mereka dan amat arif dengan liku-liku hati 
mereka. Jika para penda'wah kepada Allah itu wajib 
mengikut methodologi da'wah Allah yang bermula 
dengan menjelaskan sifat-sifat Uluhiyah Allah S.W.T., 
Rububiyah-Nya, kuasa Hakimiyah-Nya dan kuatkuasa- 
Nya, maka begitu juga mereka wajib memasuki hati 
manusia mengikut cara Al-Qur'an, iaitu dengan cara 
memperkenalkan kepada manusia Tuhan mereka 
yang sebenar supaya seluruh hati mereka berakhir 
dengan memberi keta'atan dan kepatuhan kepada 
Allah Yang Maha Esa sahaja dan mengakui 
Rububiyah-Nya dan kuatkuasa-Nya yang tunggal 
sahaja. 


****** 


Dalam usaha memperkenalkan kepada manusia 
Tuhan mereka yang sebenar dan menolak segala 
bentuk syirik, maka methodologi Al-Qur'an memberi 
perhatiannya yang berat kepada penjelasan mengenai 
hakikat kerasulan dan hakikat Rasul, kerana 
kebanyakan penyelewengan dalam kefahaman i'tikad 
yang berlaku kepada kaum Ahlil-Kitab sebelum ini 
adalah berpunca dari perbuatan mencampuradukkan 
di antara sifat-sifat Uluhiyah dengan sifat-sifat 
nubuwwah terutama di dalam i'tikad orang-orang 
Kristian yang telah menyalutkan 'Isa a.s. dengan ciri- 
ciri Uluhiyah dan Rububiyah menyebabkan para 
pengikut berbagai-bagai gereja telah terjerumus 
dalam perselisihan-perselisihan 'aqidah dari berbagai- 
bagai mazhab yang membingungkan akibat campur 
aduk yang bertentangan dengan hakikat yang 
sebenar. 

Bukan 'aqidah orang-orang Kristian sahaja yang 
terjerumus di dalam perselisihan-perselisihan yang 
membingungkan itu, malah berbagai-bagai 
kepercayaan paganisme juga telah turut terjerumus 
dalam perselisihan itu, di mana nubuwwah telah 
digambarkan dengan sifat-sifat yang kabur, setengah- 
setengahnya menghubungkan nubuwwah dengan 
sihir, dan setengah-setengahnya pula menghubung- 
kan nubuwwah dengan ramalan-ramalan ghaib, 
sementara setengah-setengah yang lain 
menghubungkan nubuwwah dengan jin dan roh-roh 
yang tersembunyi. 

Banyak di antara kefahaman-kefahaman itu masuk 
dan bercampuraduk dalam kepercayaan paganisme 
orang-orang Arab. Oleh sebab itulah setengah- 
setengah orang Arab mencabar Rasulullah s.a.w. 
supaya memberitahu kepada mereka perkara-perkara, 
yang ghaib dan setengahnya pula mencadangkan 
kepada beliau supaya menunjukkan kepada mereka 
mu'jizat-mu'jizat fizikal yang tertentu. Di samping itu 
mereka juga pernah menuduh beliau sebagai "tukang 
sihir" atau "orang gila" yang ada hubungan dengan 
makhluk jin. Setengahnya pula menuntut supaya 
diturunkan malaikat bersama beliau dan sebagainya 
dari bermacam-macam cadangan, cabaran dan 
tuduhan-tuduhan yang bercampuraduk dengan 
kefahaman-kefahaman paganisme terhadap hakikat 
nabi dan hakikat nubuwwah. 


Al-Qur'an ini datang untuk menjelaskan hakikat 
yang sempurna tentang sifat nubuwwah dan sifat 
nabi, tentang sifat kerasulan dan sifat Rasul, tentang 
hakikat Uluhiyah Allah Yang Maha Esa dan hakikat 
'Ubudiyah segala makhluk yang telah dijadikan Allah 
termasuk para Anbiya' dan para rasul-Nya. Mereka 
adalah golongan hamba-hamba Allah yang soleh dan 
bukannya makhluk-makhluk yang berlainan dari 
manusia. Mereka tidak mempunyai ciri-ciri Uluhiyah 
dan tidak pula mempunyai hubungan dengan alam- 
alam jin yang ghaib dan terkena sihir. Segala (apa 
yang disampaikan) adalah wahyu dari Allah S.W.T. 
Mereka tidak mempunyai sebarang qudrat kuasa-Nya 
untuk menunjukkan mu'jizat-mu'jizat kecuali dengan 
keizinan Allah apabila dikehendaki-Nya. Mereka 
adalah makhluk manusia yang telah dipilih Allah dan 
sifat basyariyah mereka dan sifat 'Ubudiyah mereka 
kepada Allah tetap kekal pada mereka seperti 
makhluk-makhluk Allah yang lain juga. 

Di dalam surah ini terdapat contoh-contoh 
penjelasan mengenai sifat nubuwwah dan kerasulan, 
garis-garis batas seseorang nabi dan rasul, juga 
contoh-contoh penjelasan untuk membersihkan akal 
fikiran manusia dari semua keladak kepercayaan 
paganisme, dan membebaskannya dari dongeng- 
dongeng yang telah merosakkan 'aqidah-'aqidah 
Ahlil-Kitab sebelum ini dan memulangkan 'aqidah- 
'aqidah ini kepada kepercayaan paganisme dengan 
segala kepercayaannya dan dongeng-dongengnya 
yang karut- marut. 


Penjelasan-penjelasan itu adalah dituju untuk 
menghadapi cabaran-cabaran kaum Musyrikin yang 
realistik bukannya berupa perdebatan mental dan 
bukan pula berupa perbahasan falsafah metafizikal. 
Penjelasan-penjelasan itu merupakan pergerakan 
untuk menghadapi "realiti" dan ber-juang 
menanganinya dengan perjuangan yang realistik 
waqi'i: 






"Dan berkatalah orang-orang yang kafir: Mengapakah tidak 
diturunkan kepadanya suatu bukti (mu'jizat dari Tuhannya)? 
Sesungguhnya engkau hanya seorang Rasul yang memberi 
amaran, dan setiap kaum mempunyai Rasul yang memberi 
hidayat. "(7) 



© cf 


"Dan orang-orang kafir berkata: Mengapa tidak diturunkan 
kepadanya (Muhammad) suatu bukti (mu'jizat) dari 
Tuhannya? Katakanlah: Sesungguhnya Allah menyesatkan 
siapa yang dikehendaki-Nya dan memberi hidayat kepada 
siapa yang bertaubat kepada-Nya. "(27) 

" Demikianlah i, Kami telah mengutuskan engkau di kalangan 
satu umat yang telah berlalu sebelumnya beberapa umat 
yang lain supaya engkau membaca kepada mereka (Al- 
Qu/an) yang telah Kami wahyukan kepadamu ; sedangkan 
mereka mengingkarkan Allah Yang Maha Penyayang. 
Katakanlah: Dialah Tuhanku dan tiada Tuhan yang lain 
melainkan hanya Dia , kepada~Nya aku bertawakkal dan 
kepada~Nya aku bertaubat/' (30) 



"Dan sesungguhnya Kami telah mengutuskan rasul-rasul 
sebelum engkau (Muhammad) dan Kami jadikan untuk 
mereka isteri-isteri dan zuriat keturunan dan tiada sebarang 
kuasa bagi seorang Rasul untuk mengadakan sesuatu 
mu'jizat melainkan dengan keizinan Allah. Bagi setiap zaman 
itu diturunkan kitab yang tertentu."(38) 





"Sama ada Kami memperlihatkan kepadamu (wahai 
Muhammad) sebahagian dari ' azab yang Kami janjikan 
untuk mereka (orang kafir) atau Kami wafatkanmu sebelum 
melihatnya , (maka itu bukan urusanmu) kerana 

sesungguhnya tugasmu ialah menyampaikan da'wah dan 
tugas Kami ialah menjalankan hisab." (40) 


Demikianlah tersingkapnya sifat kerasulan dan garis- 
garis batas seorang Rasul dengan jelas. Tugas seorang 
Rasul ialah menyampaikan perutusan Allah. Dia hanya 
ditugas membaca perutusan-perutusan yang 
diwahyukan Allah. Dia tidak berkuasa membawa 
sesuatu mu'jizat melainkan dengan keizinan Allah, 
kemudian Rasul itu hanya seorang hamba Allah dan 
Allah itulah Tuhannya dan kepada Allah dia akan 
kembali. Dia adalah sama dengan manusia-manusia 
yang lain, dia berkahwin dan beranak-pinak, 
mempraktikkan sifat-sifat basyariyahnya dengan 
sempurna dengan segala komitmen basyariyah, di 
samping menunjukkan 'Ubudiyahnya yang sempurna 
kepada Allah dengan segala komitmen 'Ubudiyah. 

Dengan penjelasan-penjelasan 'aqidah Islam yang 
terang dan sempurna ini terhapuslah segala 
kepercayaan dan dongeng-dongeng yang karut-marut 
yang selama ini meraba-raba dalam ruang kosong dan 
di dalam gelap-gelita di sekitar sifat nubuwwah dan 
sifat seseorang nabi, dan bersihlah 'aqidah dari 


kefahaman-kefahaman yang membingungkan yang 
memenuhi 'aqidah-'aqidah gereja dan kepercayaan- 
kepercayaan paganisme. Itulah kefahaman (karut) 
yang telah menjadikan 'aqidah Kristian sejak abadnya 
yang pertama lagi sebagai salah satu 'aqidah 
paganisme baik dari segi tabi'at mahupun dari segi 
hakikatnya setelah menjadi agama samawi di tangan 
'Isa al-Masih a.s., iaitu agama yang menjadikan 'Isa al- 
Masih sebagai hamba Allah yang tidak berkuasa 
membawa mu'jizat melainkan dengan keizinan Allah. 


Sebelum kami mengakhiri pembicaraan ini, kami 
ingin menjelaskan perhatian yang ditonjol dalam 
firman-Nya yang berikut: 



"Sama ada Kami memperlihatkan kepadamu (wahai 
Muhammad) sebahagian dari 'azab yang Kami janjikan 
untuk mereka (orang kafir) atau Kami wafatkanmu sebelum 
melihatnya , (maka itu bukan urusanmu) kerana 

sesungguhnya tugasmu ialah menyampaikan da'wah dan 
tugas Kami ialah menjalankan hisab. "(40) 

Peringatan ini ditujukan kepada Nabi s.a.w, yang 
menerima wahyu dari Allah dan ditugas, 
menyampaikan agama ini kepada manusia. Intisari 
dari peringatan ini ialah urusan agama ini bukan 
kepunyaan beliau dan kesudahan agama ini juga 
bukan dari tanggungjawabnya, malah satu-satunya 
tugas beliau ialah menyampaikan perutusan Allah dan 
bukannya memberi hidayat kepada manusia, kerana 
Allah sahaja yang memiliki teraju hidayat. Oleh itu 
sama ada Allah melaksanakan setengah-setengah 
janji-Nya kepada beliau untuk menyeksakan kaum 
Musyrikin itu atau beliau sampai ajal sebelum janji itu 
disempurnakan Allah, maka kedua-duanya tidak 
mengubahkan tabi'at tugas beliau. Tugas beliau 
hanya menyampaikan perutusan Allah dan hisab 
mereka selepas itu adalah terserah kepada Allah dan 
ini tidak bererti tabi'at penda'wah itu dilucutkan dan 
tugasnya dibataskan, kerana tugasnya memang 
terbatas dan segala urusan dalam da'wah ini dan 
dalam semua perkara yang lain adalah terpulang oleh 
Allah. 

Dengan penjelasan ayat ini para penda'wah kepada 
Allah dapat mempelajari peradaban-peradaban 
terhadap Allah, iaitu mereka tidak berhak menggesa 
supaya Allah mempercepatkan hasil kejayaan da'wah 
dan tidak pula berhak menggesa supaya Allah 
mempercepatkan hasil kejayaan hidayat yang 
disampaikan kepada orang ramai. Mereka tidak 
berhak menggesakan Allah supaya segera 
melaksanakan janji-Nya yang baik terhadap orang- 
orang yang menerima hidayat dan supaya segera 
menimpakan janji 'azab-Nya terhadap para pendusta. 
Mereka tidak berhak bersungut: Kami telah 

berda'wah sekian banyak, tetapi malangnya ia hanya 
disambut oleh segelintir manusia sahaja. Atau 

bersungut: Kami telah lama bersabar, tetapi Allah 
belum lagi bertindak ke atas orang yang zalim itu 
semasa kami masih hidup. (Mereka tidak berhak 
berkata begitu) kerana tugas mereka hanya 
menyampaikan perutusan Allah, sedangkan tugas 
menghisabkan manusia di dunia atau di Akhirat 
bukanlah urusan para hamba, la adalah dari urusan 
Allah. Oleh itu untuk menghormati adab sopan 
terhadap Allah dan mengakui 'Ubudiyah kepada 
Allah, maka persoalan itu seharusnya diserahkan 
kepada Allah sahaja. Dialah yang akan bertindak 
mengikut kehendak dan pilihan-Nya. 

Surah' ini ialah Surah Makkiyah, oleh sebab itulah di 
dalam surah ini tugas Rasulullah s.a.w. dibataskan 
dengan "penyampaian da'wah" sahaja, kerana tugas 
"berjihad" belum lagi difardhukan, tetapi selepas itu 
beliau ditugaskan pula supaya berjihad selepas 
menyampaikan perutusan Allah. Inilah yang harus 
diperhatikan dalam tabi'at harakiyah agama ini, 
kerana nas-nas mengenai jihad merupakan 'nas-nas 
yang bersifat harakiyah untuk diselaraskan dengan 
pergerakan da'wah dan dengan realiti yang 
dihadapinya, juga untuk menentukan arah harakat 
da'wah dan arah realiti yang dihadapinya. Inilah yang 
diabaikan oleh sebilangan ramai para pengkaji agama 
Islam di zaman sekarang. Mereka membuat kajian- 
kajian tetapi mereka tidak mengatur "pergerakan". 
Oleh sebab itulah mereka tidak memahami 
kedudukan-kedudukan nas-nas Al-Qur'an dan 
hubungannya dengan realiti pergerakan agama ini. 


Ramai yang membaca nas yang seperti ini: 



"Sesungguhnya tugasmu ialah menyampaikan da'wah dan 
tugas Kami ialah menjalankan hisab"(40) 

lalu mereka memahami dari nas ini bahawa tugas 
para penda'wah kepada Allah hanya berakhir setakat 
menyampaikan da'wah sahaja dan apabila mereka 
bertindak menyampaikan da'wah, maka bererti 
mereka telah menunaikan tugas yang terbeban ke 
atas mereka. Adapun pergerakan "berjihad", maka 
saya tidak tahu di manakah duduknya di dalam 
kefahaman mereka. 

Begitu juga ramai yang membaca nas yang seperti 
ini, mereka tidak menghapuskan jihad dengan nas ini, 
tetapi mereka mengikatkannya tanpa memahami 
bahawa nas ini ialah nas Makkiyah yang diturun 
sebelum difardhukan jihad dan tanpa memahami 
tabi'at hubungan di antara nas-nas AI-Qur'an dengan 
harakat da'wah Islamiyah. Ini disebabkan kerana 
mereka tidak mengaturkan harakat memperjuangkan 
agama ini, malah mereka hanya membaca agama ini 
di dalam kertas-kertas sahaja sambil duduk, 
sedangkan agama ini tidak dapat difahami oleh 
orang-orang yang duduk kerana agama Islam 
bukanlah agama untuk orang-orang yang duduk. 

Walau bagaimanapun, namun tugas "menyampai 
da'wah" tetap merupakan dasar amalan Rasulullah 
s.a.w. dan dasar amalan para penda'wah kepada 


agama ini selepas beliau, kerana usaha 
menyampaikan da'wah merupakan langkah pertama 
dari langkah-langkah berjihad. Apabila langkah 
penyampaian da'wah itu betul dan menjurus ke arah 
menyampaikan hakikat-hakikat asasi agama sebelum 
disampaikan hakikat-hakikat far'iyah yang lain, yakni 
apabila langkah penyampaian da'wah itu menjurus 
dari langkah yang pertama ke arah menjelaskan 
bahawa ciri-ciri Uluhiyah, Rububiyah dan Hakimiyah 
adalah kepunyaan Allah Yang Maha Esa sahaja, di 
samping menjurus ke arah menjadikan seluruh 
manusia itu hamba kepada Allah Yang Maha Esa 
sahaja, di mana mereka membuat keta'atan dan 
kepatuhan kepada-Nya sahaja serta mencabut 
keta'atan dan kepatuhan kepada yang lain dari-Nya, 
maka sudah tentu jahiliyah akan bangkit menentang 
para penda'wah yang menyampaikan da'wah yang 
sebenar itu. Mereka akan menolak dan mencabar 
para penda'wah dan seterusnya akan bertindak 
menindas dan menghapuskan mereka. Di sini barulah 
tiba peringkat berjihad pada waktunya yang tepat 
sebagai hasil yang tabi'i dari penyampaian da'wah 
yang sebenar: 



"Demikianlah Kami jadikan bagi setiap nabi itu musuh- 
musuh dari orang-orang yang berdosa (para Kafirin) dan 
cukuplah Tuhanmu sendiri menjadi Pemimpin dan 
Penolong. " 

(Surah al-Furqan: 31) 

Inilah jalan perjuangan da'wah dan tiada jalan yang 
lain darinya. 

■k -k -k -k 'k 'k 


Kemudian marilah kita berhenti pula untuk 
membicarakan satu lagi garis pokok 'aqidah yang 
dibicarakan di dalam surah ini di mana Ia memberi 
kata pemutus mengenai hubungan yang wujud di 
antara arah tujuan dan pergerakan seseorang 
manusia dengan penentuan destini dan nasib 
kesudahannya dan menjelaskan bahawa kehendak 
masyi'ah Allah adalah terlaksana dalam gerak langkah 
yang diambil oleh seseorang manusia itu sendiri, di 
samping menjelaskan bahawa tiap-tiap kejadian 
adalah berlaku dan terlaksana mengikut perencanaan 
Allah. Kumpulan nas-nas khusus bagi maudhu' ini 
yang dibicara di dalam surah ini adalah cukup untuk 
menjelaskan pandangan Islam terhadap persoalan 
yang amat penting ini. Inilah di antara contoh- 
contohnya yang mencukupi: 




JUZU' KE- 13 


20 SURAH AR-RA'D 0& 


43 


" Sesungguhnya Allah tidak mengubahkan keadaan sesuatu 
kaum sehingga mereka mengubahkan keadaan yang ada 
pada diri mereka sendiri, dan apabila Allah menghendaki 
sesuatu keburukan terhadap sesuatu kaum, maka tiada siapa 
yang dapat menolakkannya, dan tiada siapa yang dapat 
menjadi pelindung mereka selain daripada-Nya. "( 1 1 ) 





" Bagi orang-orang yang menyahut seruan Tuhan mereka 
(dikurniakan) balasan yang terbaik dan bagi orang-orang 
yang tidak menyahut seruan itu (disediakan 'azab), dan jika 
mereka memiliki kekayaan yang ada di bumi ini dan 
(ditambahkan pula) sebanyak itu lagi ber-samanya nescaya 
mereka akan menebuskan diri mereka dengannya. 
Merekalah yang akan menghadapi hisab yang berat dan 
tempat kediaman mereka ialah Neraka Jahannam seburuk- 
buruk tempat kediaman . "(18) 





"Katakanlah: Sesungguhnya Allah menyesatkan siapa yang 
dikehendaki-Nya dan memberi hidayat kepada siapa yang 
bertaubat kepada-Nya. "(27) 



"laitu orang-orang yang beriman dan hati mereka tenteram 
dengan mengingati Allah. Ingatlah! Hanya dengan 
mengingati Allah hati menjadi tenang tenteram." (28) 




fcrfuaSf 

"Tidakkah (sampai masanya kepada) orang-orang yang 
beriman itu berputus asa (terhadap keimanan kaum 
Musyrikin). Sesungguhnya jika Allah kehendaki tentulah Dia 
memberi hidayat kepada semua manusia. "(3 1 ) 

"Malah bagi orang-orang yang kafir itu telah dipesonakan 
oleh tipu daya mereka sendiri dan mereka telah dihalangkan 
dari jalan Allah, dan barang siapa yang disesatkan Allah, 
maka tiada siapa lagi yang dapat memberi hidayat 
kepadanya. "(33) 


Jelaslah dari nas vana pertama dari nas-nas ini 
bahawa kehendak masyi'ah Aliah dalam 
mengubahkan keadaan satu kaum itu adalah berlaku 
dan terlaksana dari tindakan yang diambil oleh kaum 


itu sendiri. laitu mereka mengubahkan arah tujuan 
dan perilaku mereka dengan kesedaran dan amalan. 
Oleh itu apabila sesuatu kaum itu mengubahkan 
keadaan diri mereka dari segi arah tujuan dan amalan, 
maka Allah akan mengubahkan keadaan mereka 
mengikut perubahan yang telah dilakukan mereka 
terhadap diri mereka. Apabila keadaan mereka 
menghendaki iradat Allah bertindak buruk terhadap 
mereka, maka terlaksanalah iradat Allah dan tiada 
siapa pun yang dapat menghalanginya dan tiada siapa 
pun yang dapat melindungi mereka dari 'azab Allah 
dan mereka tidak akan mendapat sebarang 
perlindungan dan penolongan selain dari Allah. 

Tetapi jika mereka menyambut da'wah Allah dan 
mengubahkan diri mereka dengan sambutan ini, 
nescaya iradat Allah menghendaki balasan yang baik 
kepada mereka dan melaksanakan balasan itu di 
dunia atau di Akhirat atau kedua-duanya sekali. Dan 
jika mereka tidak menyambut da'wah Allah nescaya 
iradat Allah menghendaki balasan yang buruk 
terhadap mereka dan mereka akan dihisabkan 
dengan seburuk-b uruknya dan tiada sebarang 
tebusan yang dapat menyelamatkan mereka jika 
mereka datang menemui Allah pada hari hisab tanpa 
menyambut da'wah-Nya. 

Amatlah jelas dari nas vana kedua itu bahawa 
tindakan menyambut atau tidak menyambut da'wah 
Allah adalah terpulang kepada arah tujuan dan gerak 
langkah yang diambil mereka sendiri dan bahawa 
kehendak masyi'ah Allah terhadap mereka adalah 
berlaku atau terlaksana melalui gerak langkah dan 
arah tujuan yang diambil mereka sendiri. 

Mengenai nas vana ketiaa pula, maka permulaan 
nas ini memperkatakan tentang kebebasan kehendak 
masyi'ah Allah dalam menyesatkan sesiapa sahaja 
yang dikehendaki-Nya, tetapi la iringi pula dengan 
pernyataan bahawa Allah "memberi hidayat kepada 
orang yang bertaubat kepada-Nya". Ini menjelaskan 
bahawa Allah S.W.T. menghendaki memberi hidayat 
kepada orang yang bertaubat atau kembali kepada- 
Nya. Keterangan ini membuktikan bahawa Allah 
hanya menyesatkan mereka yang enggan pulang 
kepada-Nya dan mereka yang tidak menyambut 
da'wah-Nya dan Dia tidak sekali-kali menyesatkan 
orang yang pulang kepada-Nya dan menyambut 
da'wah-Nya. Ini sesuai dengan janji-Nya yang tersebut 
di dalam firman-Nya: 



"Dan orang-orang yang berjuang untuk mendapatkan 
keredhaan Kami, nescaya Kami akan tunjukkan jalan Kami 
kepada mereka. " 

(Surah al-Ankabut: 69) 

(Di sini jelaslah) bahawa pemberian hidayat dan 
penyesatan itu kedua-duanya merupakan kehendak 
masyi'ah Allah belaka terhadap para hamba-Nya dan 
kehendak masyi'ah Allah itu adalah berlaku dan 

terlaksana melalui tindakan mereka sendiri yang 
mengubahkan keadaan diri mereka dan melalui arah 
tujuan yang dipilih mereka sendiri sama ada ke arah 
menyambut atau menolak. 

Nas yang keempat menjelaskan bahawa jika Allah 
kehendaki nescaya Dia memberi hidayat kepada 
seluruh manusia. Di bawah bayangan nas-nas ini 
ternyatalah bahawa maksud dari nas ini ialah jika 
Allah S.W.T. kehendaki nescaya Dia menjadikan 
seluruh manusia itu mempunyai kesediaan yang sama 
untuk menerima hidayat atau untuk memaksa mereka 
menerima hidayat, tetapi Allah S.W.T. menghendaki 
menjadikan manusia seperti keadaan mereka yang 
ada sekarang ini, iaitu mereka mempunyai kesediaan 
untuk memilih hidayat atau memilih kesesatan dan 
selepas itu Allah tidak berkehendak memaksa mereka 
memilih hidayat dan tidak pula berkehendak 
memaksa mereka memilih kesesatan. Maha Sucilah 
Allah! Allah menjadikan iradat-Nya terhadap manusia 
berlaku menerusi keputusan mereka menerima atau 
tidak menerima dalil-dalil hidayat dan penyaran- 
penyaran keimanan. 

Nas vang kelima pula menjelaskan bahawa orang 
yang kafir itu telah dipesonakan oleh tipu daya 
mereka sendiri dan mereka dihalang dari jalan yang 
benar. Mengambil nas-nas yang seperti ini secara 
berasingan atau menunggal itulah yang telah 
mengheret kepada perdebatan-perdebatan yang 
terkenal di dalam sejarah pemikiran Islam di sekitar 
persoalan terpaksa dan bebas atau al-jabr dan al- 
ikhtiar, tetapi jika nas ini diambil atau difaham 
bersama-sama dengan kumpulan nas-nas yang lain 
seperti yang telah kita lihat tadi, maka ia akan dapat 
memberi satu kefahaman dan gambaran yang 
lengkap dan menyeluruh, iaitu keterpesonaan kepada 
amalan yang buruk dan penghalangan dari jalan yang 
benar itu adalah akibat dari kekufuran dan 
keengganan menyambut da'wah Allah yakni akibat 
dari tindakan orang-orang kafir itu sendiri yang telah 
mengubahkan keadaan diri mereka kepada keadaan 
yang menghendaki masyi'ah Allah bertindak terhadap 
mereka dengan membuat mereka terpesona kepada 
amalan yang buruk, menghalangkan mereka dari 
jalan yang benar dan membuat mereka menjadi sesat. 

Tinggal lagi satu kata tambahan yang perlu untuk 
menjelaskan maudhu' ini yang telah menimbulkan 
banyak perdebatan di dalam semua agama, iaitu arah 
tujuan yang dipilih oleh manusia tidaklah automatik 
menentukan kesudahan mereka, kerana nasib-nasib 
kesudahan itu merupakan kejadian-kejadian yang 
diciptakan oleh perencanaan-perencanaan Allah. 
Segala sesuatu yang berlaku di alam buana ini adalah 
terjadi, berlaku dan terlaksana dengan perencanaan- 
perencanaan Allah yang khusus yang merealisasi dan 
menyempurnakan iradat dan masyi'ah Allah. Firman- 
Nya; 



" Sesungguhnya Kami telah ciptakan segala sesuatu itu 
dengan perencanaan yang rapi . " 

(Surah ai-Qamar: 49) 

Di sana tidak ada gerak automatik di dalam seluruh 
peraturan alam buana dan tidak ada kepastian bagi 
penyebab-penyebab yang dapat melahirkan kesan- 
kesan secara automatik, kerana penyebab itu sama 
dengan kesan kedua-duanya diciptakan dengan 
perencanaan Allah. Apa yang dibuat oleh arah tujuan 
yang dipilih oleh manusia itu ialah memperlakukan 
kehendak masyi'ah Allah terhadap mereka melalui 
arah tujuan yang dipilih mereka. Adapun berlakunya 
kehendak masyi'ah ini dan kesan-kesannya yang 
waqii, maka ia adalah terlaksana dengan perencanaan 
yang diatur khusus oleh Allah bagi setiap kejadian. 
(Firman-Nya): ^ 

"Dan segala sesuatu (diatur) di sisi-Nya dengan ukuran yang 
rapi. "(8) 

Kefahaman yang seperti ini - sebagaimana telah 
Kami terangkan ketika membicarakan nas ini di dalam 
rangkaian surah ini - menambahkan lagi beban 
tanggungjawab yang besar yang terletak di atas bahu 
makhluk insan di samping menimbulkan lagi darjat 
kemuliaan insan dalam sistem seluruh alam buana ini, 
kerana makhluk insan merupakan satu-satunya 
makhluk, di mana berlakunya kehendak masyi'ah 
Allah terhadapnya melalui arah tujuan dan gerak 
langkah yang dipilih mereka. Alangkah beratnya 
beban tanggungawab itu dan alangkah besarnya 
kemuliaan manusia! 6 

k k k ’k k k 

Di dalam surah ini juga terdapat kata pemutus 
bahawa kekufuran dan keengganan menyambut 
ajaran yang benar yang dibawa oleh agama ini adalah 
menunjukkan bahawa entiti manusia itu telah rosak, 
alat penerima semulajadi yang ada padanya tidak lagi 
berfungsi dan tabi'atnya tidak menentu dan 
menyeleweng dari jalan yang betul. Tidak mungkin 
berlaku kepada manusia yang mempunyai struktur 
jiwa yang normal, tidak mati, tidak rosak dan cacat 
mengambil sikap enggan menyambut ajaran yang 
benar dengan beriman dan memeluk Islam apabila 
dibentangkan kepada mereka dengan penjelasan 
yang sama dengan penjelasan yang dilakukan Al- 
Qur'an, kerana tabi'at fitrah manusia sentiasa 
menerima ajaran yang benar. Oleh sebab itu apabila 
fitrah mereka dihalangi dari ajaran yang benar, maka 
itulah tanda bahawa tuannya sendiri yang 
menghalanginya kerana menghidap sesuatu penyakit 
yang menyebabkannya memilih jalan yang lain dari 
jalan hidayat yang benar ini, dan dengan pilihan itu 
dia wajar mendapat kesesatan dan menerima 

6 Lihat huraian yang lebih luas dalam bab “O^Y 1 
dalam bahagian yang kedua kitab “ 

ke'azaban sebagaimana firman Allah S.W.T. di dalam 
surah yang lain: 



"Aku akan memalingkan sekalian mereka yang berlagak 
angkuh di muka bumi ini tanpa alasan yang benar dari bukti- 
bukti Uluhiyah-Ku dan andainya mereka melihat segala bukti 
Uluhiyah-Ku nescaya mereka tidak juga beriman dan 
andainya mereka melihat jalan hidayat ; mereka tidak 
mengambilnya sebagai jalan (yang benar) dan andainya 
mereka melihat jalan kesesatan, mereka mengambilnya 
sebagai jalan (jalan yang benar), itu disebabkan kerana 
mereka mendustakan ayat-ayat Kami dan kerana mereka 
sentlasa lalai darinya. " 


(Surah al-A'raf: 146) 

Di dalam surah ini juga terdapat ayat-ayat yang 
seperti ini yang menerangkan hakikat kekufuran. 
Ayat-ayat ini menjelaskan bahawa kekufuran itu suatu 
kebutaan dan kematian matahati. Sementara hidayat 
menandakan diri manusia itu terselamat dari 
kebutaan, juga -menandakan daya-daya pemikirannya 
berada dalam keadaan selamat. Ayat-ayat itu juga 
menerangkan bahawa di dalam lembaran alam buana 
ini terdapat bukti-bukti yang menunjukkan kebenaran 
kepada mereka yang berfikir dan menggunakan akal: 



"Apakah orang yang mengetahui bahawa apa yang 
diturunkan kepadamu dari Tuhanmu itu adalah benar sama 
dengan orang yang buta? Hanya orang yang berakal sahaja 
yang dapat mengambil pengajaran(19). laitu orang yang 


memenuhi janji Allah dan tidak membatalkan perjanjian(20). 
Dan orang-orang yang menyambungkan apa yang 
diperintahkan Allah supaya disambungkannya dan mereka 
takut kepada Tuhan mereka dan takut kepada hisab yang 
buruk(21). Dan orang-orang yang sabar kerana mencari 
keredhaan Tuhan mereka dan mendirikan solat dan 
membelanjakan sebahagian dari rezeki yang Kami kurniakan 
kepada mereka secara sembunyi-sembunyi dan secara 
terang-terangan serta menolak kejahatan dengan kebaikan. 
Merekalah orang-orang yang akan mendapat tempat 
kesudahan yang baik. "(22) 



"Dan orang-orang kafir berkata: Mengapa tidak diturunkan 
kepadanya (Muhammad) suatu bukti (mu'jizat) dari 
Tuhannya? Katakanlah: Sesungguhnya Allah menyesatkan 
siapa yang dikehendaki-Nya dan memberi hidayat kepada 
siapa yang bertaubat kepada-Nya(27). laitu orang-orang 
yang beriman dan hati mereka tenteram dengan mengingati 
Allah. Ingatilahl Hanya dengan mengingati Allah , hati 
menjadi tenang tenteram(28). Orang-orang yang beriman 
dan mengerjakan amalan yang soleh akan memperolehi 
kebahagiaan dan tempat kembali yang baik. "(29) 


z* -S 




"Dan Dialah yang membentangkan bumi dan menciptakan 
padanya gunung-ganang dan sungai-sungai. Dan dari setiap 
buah-buahan Dia ciptakan jantan betina dua sepasang. 
Dialah yang menjadikan malam dan siang saling 
menyelubungi. Sesungguhnya dalam kejadian-kejadian itu 
terdapat bukti-bukti (kekuasaan Allah) bagi golongan orang- 
orang yang berfikir(3). Dan di bumi terdapat ruang-ruang 
tanah yang berdampingan dan kebun-kebun anggur, 
tanaman-tanaman dan pokok-pokok kurma yang bercabang 

dan yang tidak bercabang yang disirami dengan air yang 
sama dan Kami lebihkan satu sama lain dari segi rasa. 
Sesungguhnya dalam kejadian-kejadian itu terdapat bukti- 
bukti (kekuasaan Allah) bagi golongan orang-orang yang 
mengerti. "(4) 

Demikianlah ternyata dengan pengakuan Allah 
S.W.T. bahawa orang-orang yang tidak menyambut 
da'wah yang benar adalah orang-orang yang buta 
yang tidak berfikir dan menggunakan akal, dan 
orang-orang yang menyambut da'wah itu adalah 
orang-orang yang berakal. Mereka mempunyai hati 
yang tenang tenteram kerana mereka sentiasa 
mengingati Allah dan berhubung rapat dengan 
kebenaran yang dikenali dan diterimanya dengan 
fitrah mereka yang mendalam. Inilah yang membuat 
hati mereka tenang dan tenteram. 


Bukti kebenaran firman ini boleh didapati oleh 
seseorang pada sesiapa sahaja yang ditemuinya 
menolak ajaran yang benar yang terkandung di dalam 
agama Allah dan dibawa Muhammad Rasulullah 
dalam bentuknya yang sempurna. Penolakan itu 
adalah terbit dari tabi'at yang sakit dan buta dan 
terbit dari jiwa yang rosak bahagian-bahagiannya 
yang terpenting menyebabkannya tidak dapat lagi 
menerima dan menangkap nada-nada alam buana di 
sekelilingnya yang bergema bertasbih memuji Allah 
dan mengakui wahdaniyah-Nya, qudrat kuasa-Nya, 
pentadbiran dan perencanaan-Nya (yang rapi). 


Andainya orang-orang yang tidak beriman kepada 
ajaran yang benar ini disifatkan sebagai orang-orang 
buta dengan pengakuan dari Allah S.W.T. sendiri, 
maka tentulah tidak seharusnya bagi seseorang 
Muslim, yang mendakwa beriman kepada Rasulullah 
dan beriman bahawa aI-Qur'an ini wahyu dari Allah, 
menerima sesuatu peraturan dalam mana-mana 
urusan hidupnya dari manusia yang buta itu terutama 
dalam urusan yang ada hubungan dengan peraturan- 
peraturan yang mengendali dan mentadbirkan 
kehidupan manusia atau dengan nilai-nilai dan 
ukuran-ukuran yang menjadi asas hidup mereka atau 
mempunyai hubungan dengan adat resam, 
tingkahlaku dan adab sopan yang menguasai 
masyarakat mereka. 

Inilah sikap kami terhadap seluruh hasil-hasil 
pemikiran yang bukan Islam kecuali hasil-hasil 
pemikiran yang berupa ilmu-ilmu kebendaan semata- 
mata dan penggunaan-penggunaan amalinya yang 
dimaksudkan oleh Rasulullah s.a.w. dengan sabdanya: 


piV 5 ^“^^1 j*-*-*! 

"Kamu lebih tahu tentang urusan-urusan dunia kamu." 


Oleh itu tidak seharusnya bagi seorang Muslim yang 
mengetahui hidayat Allah dan mengetahui ajaran 
yang benar yang dibawa oleh Rasulullah duduk di 
bangku sebagai seorang murid untuk menerima 
ajaran dari sebarang manusia yang tidak menerima 
hidayat Allah dan tidak mengakuinya sebagai ajaran 
yang benar, kerana manusia ini adalah manusia yang 
buta dengan pengakuan dari Allah S.W.T. sendiri. 


Tiada seorang Muslim yang berani menolak 
pengakuan Allah kemudian mendakwa dirinya 
sebagai seorang Muslim. 

Kita pastilah mengambil agama ini dengan cara 
yang sungguh-sungguh dan mengambil segala 
ketetapannya dengan tegas dan teguh. Segala 
pendirian yang Iembik terhadap persoalan ini 
mencerminkan pendirian yang Iembik dalam 'aqidah 
itu sendiri jika tidak mencerminkan sebagai penolakan 
terhadap pengakuan Allah S.W.T. sendiri, dan sudah 
tentu penolakan ini mengertikan kekufuran yang 
terus terang. 

Yang paling anehnya ada golongan manusia pada 
hari ini mendakwa diri mereka sebagai orang-orang 
Islam kemudian dalam waktu yang sama mereka 
mengambil peraturan-peraturan hidup mereka dari si 
anu dan si anu, iaitu orang-orang yang disifatkan 
Allah sebagai orang-orang yang buta dan namun 
demikian mereka masih menganggap diri mereka 
sebagai orang-orang Islam. 

Agama Islam ini adalah agama yang sungguh- 
sungguh, yang tidak menerima sikap main-mainan, 
dan agama yang tegas yang tidak menerima sikap 
yang Iembik, dan agama yang benar dalam setiap nas 
dan kalimatnya. Oleh itu sesiapa yang tidak menemui 
dalam dirinya kesungguhan, ketegasan dan 
kepercayaan yang sekuat ini, maka alangkah terkaya 
agama ini darinya. Sesungguhnya Allah itu Maha Kaya 
dari semesta alam. 7 

Tidak seharusnya pengaruh jahiliyah itu menekan 
begitu berat ke atas hati seorang Muslim sehingga dia 
sanggup menerima peraturan-peraturan jahiliyah di 
dalam sistem hidup-nya, sedangkan dia sedar bahawa 
peraturan yang dibawa oleh Nabi Muhammad s.a.w. 
itulah peraturan yang benar dan bahawa orang yang 
tidak mengetahui peraturan yang dibawa beliau itu 
sebagai peraturan yang benar itu adalah seorang yang 
buta, kemudian dia masih sanggup mengikut orang 
yang buta ini dan menerima ajaran-ajaran darinya 
walau-pun Allah S.W.T. sendiri telah pun memberi 
pengakuan-Nya. 


****** 

Pada akhirnya marilah kita berhenti di hadapan satu 
garis pokok agama Islam yang terakhir yang 
digariskan oleh surah ini: 

Di sana ada hubungan yang rapat di antara 
kerosakan yang menimpa kehidupan manusia di 
dunia ini dengan kebutaan dari memandang ajaran 
yang benar yang datang dari Allah untuk 

membimbing manusia ke arah kebenaran, kebaikan 
dan kebajikan. Orang-orang yang tidak mematuhi 
perjanjian Allah dengan fitrah mereka dan tidak 
menyambut ajaran yang benar yang datang dari 


7 Lihat bab ” dalam buku “ < 41 ** 

Allah, sedangkan mereka sedar bahawa itulah satu- 
satunya ajaran yang benar, maka merekalah golongan 
manusia yang melakukan kerosakan di bumi, 
sebaliknya orang-orang yang mengetahui bahawa 
ajaran yang datang dari Allah itulah satu-satunya 
ajaran yang benar dan menyambutnya, maka 
merekalah orang-orang yang melakukan kebaikan di 
bumi ini dan menyuburkan kehidupan: 



" Apakah orang yang mengetahui bahawa apa yang 
diturunkan kepadamu dari Tuhanmu itu adalah benar sama 
dengan orang yang buta? Hanya orang yang berakal sahaja 
yang dapat mengambil pengajaran(19). laitu orang yang 
memenuhi janji Aliah dan tidak membatalkan perjanjian(20). 
Dan orang-orang yang menyambungkan apa yang 
diperintahkan Allah supaya disambungkannya dan mereka 
takut kepada Tuhan mereka dan takut kepada hisab yang 
buruk(21). Dan orang-orang yang sabar kerana mencari 
keredhaan Tuhan mereka dan mendirikan solat dan 
membelanjakan sebahagian dari rezeki yang Kami kurniakan 
kepada mereka secara sembunyi-sembunyi dan secara 
terang-terangan serta menolak kejahatan dengan kebaikan. 
Merekalah orang-orang yang akan mendapat tempat 
kesudahan yang baik. "(22) 



"Dan orang-orang yang membatalkan janji Allah setelah 
diikatkannya dengan teguh dan memutuskan hubungan 
yang diperintahkan Allah supaya disambungkannya dan 
melakukan kerosakan di bumi merekalah orang-orang yang 
mendapat kutukan Allah dan akan memperolehi seburuk- 
buruk tempat kesudahan. "(25) 

Teraju kehidupan manusia tidak layak dipimpin 
melainkan oleh orang-orang yang celik dan berakal 
yang mengetahui bahawa ajaran yang diturunkan 
kepada Nabi Muhammad s. a. w. itulah ajaran yang 


benar. Justeru itu mereka mematuhi perjanjian Allah 
dengan fitrah mereka dan perjanjian Allah dengan 
'Adam dan zuriatnya bahawa mereka akan 
menyembah Allah Yang Maha Esa sahaja dan 
memberi kepatuhan kepada Allah Yang Maha Esa 
sahaja dan tidak akan mengikut melainkan suruhan 
dan Iarangan-Nya sahaja. Oleh sebab itulah mereka 
menyambung apa yang diperintahkan Allah supaya 
disambungkannya, mereka takut kepada Allah dan' 
takut berlaku dari mereka sesuatu perbuatan yang 
dilarangkan Allah atau sesuatu perbuatan yang 
dimurkai-Nya. Mereka bersabar dengan penuh 
kejujuran memelihara janji Allah. Mereka mendirikan 
solat dan membelanjakan sebahagian dari rezeki yang 
dikurniakan Allah kepada mereka sama ada secara 
diam-diam atau secara terang-terangan. Mereka 
menolak kejahatan dan kerosakan di bumi dengan 
melakukan kebaikan-kebaikan. 

Kehidupan manusia di bumi ini tidak akan menjadi 
baik melainkan dengan kepimpinan yang celik yang 
berjalan mengikut hidayat Allah Yang Maha Esa 
sahaja, iaitu kepimpinan yang mengatur dan 
menyusun seluruh kehidupan mengikut agama dan 
hidayat Allah. Kehidupan manusia tidak boleh 
menjadi sihat dengan kepimpinan-kepimpinan yang 
sesat dan buta, kepimpinan yang tidak mengetahui 
bahawa peraturan-peraturan yang diturunkan kepada 
Nabi Muhammad s. a. w. itulah satu-satunya peraturan 
yang benar, kepimpinan yang mengikut sistem-sistem 
hidup yang lain dari sistem hidup Allah yang dipilih 
untuk para hamba-Nya yang soleh. Kehidupan 
manusia tidak boleh menjadi betul dengan sistem 
feudalis dan kapitalis, tidak juga boleh menjadi baik 
dengan sistem komunis dan sosialis ilmiyah. Semua 
sistem ini merupakan sistem-sistem orang-orang yang 
buta yang tidak sedar bahawa peraturan yang 
diturunkan kepada Nabi Muhammad s.a.w. itulah 
satu-satunya peraturan yang benar, yang tidak 
seharusnya dielakkan darinya dan tidak seharusnya 
pula dibuat apa-apa pindaan kepadanya. Kehidupan 
manusia tidak akan menjadi baik dengan sistem 
teokrasi dan tidak pula dengan sistem diktator atau 
sistem demokrasi. Semuanya sama sahaja, iaitu 
semuanya dari sistem-sistem orang yang buta yang 
meletakkan diri sendiri sebagai tuhan-tuhan yang lain 
dari Allah. Semuanya cuba mengadakan sistem-sistem 
pemerintahan dan sistem hidup yang tersendiri. 
Semuanya membuat undang-undang dan peraturan- 
peraturan yang tidak diizinkan Aliah. Semuanya 
memperhambakan manusia kepada undang-undang 
yang diciptakan mereka dan semua-nya membuat 
manusia ta'at kepada yang lain dari Allah. 

Sebagai bukti kebenaran perkataan kami yang 
diambil dari nas Al-Qur'an tadi ialah kerosakan hidup 
yang meliputi seluruh dunia hari ini yang berada di 
dalam jahiliyah abad dua puluh, iaitu kecelakaan dan 
penderitaan hidup yang dialami umat manusia di 
timur dan di barat sama ada di dalam sistem feudalis, 
kapitalis, komunis, sosialis ilmiyah, diktator atau 

demokrasi. Semuanya sama sahaja, iaitu sama-sama sampai ke batas sutnya, tetapi cukuplah ia memberi 

menimbulkan kerosakan, keruntuhan akhlak, isyarat kepadanya. 

kesengsaraan jiwa dan kegelisahan yang dialami oleh 

manusia. Kerana semuanya dari ciptaan orang-orang 

yang buta yang tidak tahu bahawa peraturan yang 

diturunkan Allah kepada Nabi Muhammad s.a.w. 

itulah satu-satunya peraturan yang benar. Justeru itu 

sistem-sistem ini tidak mematuhi perjanjian Allah dan 

syari'at-Nya dan tidak hidup mengikut agama Allah 

dan hidayat-Nya. 

Berdasarkan kepada keimanannya kepada Allah dan 
kepada kesedarannya bahawa peraturan yang 
diturunkan Allah kepada Nabi Muhammad itulah 
satu-satunya peraturan yang benar, maka seorang 
Muslim menolak segala mazhab sosial dan ekonomi 
dan menolak segala peraturan politik kecuali satu 
sistem sahaja, satu mazhab sahaja dan satu undang- 
undang sahaja yang diatur dan dipilih oleh Aliah 
untuk para hamba-Nya yang soleh. 

Perbuatan mengakui kesahihan sesuatu sistem atau 
sesuatu undang-undang atau suatu sistem 
pemerintahan yang diciptakan oleh yang lain dari 
Allah adalah terkeluar dari lingkungan Islam kerana 
Allah, lantaran Islam kerana Allah ialah menumpukan 
keta'atan dan kepatuhan kepada Allah Yang Maha 
Esa sahaja. 

Pengakuan ini selain dari bertentangan secara pasti 
dengan konsep Islam yang asasi, maka dalam waktu 
yang sama juga bererti menyerahkan teraju khilafah di 
bumi ini kepada orang-orang yang buta, iaitu orang- 
orang yang membatalkan perjanjian Allah yang telah 
dimeteraikannya dan memutuskan apa yang telah 
diperintahkan Allah supaya disambungkannya dan 
melakukan kerosakan di bumi. Oleh kerana itu 
kerosakan di bumi mempunyai pertalian yang amat 
rapat dengan kepimpinan orang-orang buta! 

Umat manusia telah menderita di sepanjang 
sejarahnya kerana mereka terumbang-ambing dan 
meraba-raba di antara berbagai-bagai sistem, 
berbagai-bagai peraturan dan berbagai-bagai 
undang-undang yang dipimpin oleh orang-orang 
yang buta, iaitu orang-orang yang memakai baju ahli 
falsafah, ahli fikir, ahli undang-undang dan ahli-ahli 
politik di sepanjang abad. Manusia tidak pernah 
bahagia dan insaniyah mereka tidak pernah 
meningkat, mereka tidak pernah mencapai tahap 
sebagai khalifah Allah di muka bumi melainkan di 
bawah naungan sistem Rabbani di dalam beberapa 
waktu ketika mereka kembali kepada sistem yang 
lurus itu. 8 

Inilah setengah-setengah garis pokok 'aqidah yang 
menonjol di dalam surah ini, di mana kita 
membicarakannya dalam hentian-hentian yang 
pendek ini dan walaupun pembicaraannya tidak 


8 Lihat huraian ini yang lebih luas dalam f asai ” 

dalam buku "SjLuaaJl ” 


